ދިނީ ޒަހަރު… 33 | Esfiya - Dhivehi Vaahaka Site\nހިތާމަ ލޯބި March 10, 2019\nދިނީ ޒަހަރު… 33\n32 ވަނަބައިގެ ތެރެއިން….\n“ނަނާ އޭނައަށް ރަނގަޅުގޮތަށް ކަންތައް ކުރާއިރު ކީއްވެ މާއިރާއާއި އޭނަގެ ދަރިންނަށް ދެވަނަ ފުރުޞަތެއް ނުދޭންވީ. ކީއްވެ؟ ބުނެބަލަ؟ މީހަކު މަރާލަން ކަރުގައި ވަޅި ޖެއްސި މީހާއާއި އެކަމަށް ހިތްވަރުދޭ މީހާއަކީ ﷲ ގެ ހަޟްރަތުގައި ހަމަހަމ ވެގެންވާ ދެމީހުން. ދެން ކީއްވެ އެ އަންހެންކުއްޖާ ސަލާމަތްކުރަން ތިއުޅެނީ؟ ކީއްވެ އޭނައަށް ތިގެއިން ޖާގަދިނީ. މަށަށް މިހާރު ވިސްނިއްޖެ. ނަނާ ޑްރާމާ ޖައްސަނީކަން. ޙަޤީޤަތުގައި ނަނާގެ ހިތުގައި ދާންއަށްޓަކައި ލޯތްބެއްނެތް. އެހެންނަމަ ދާންގެ ގާތިލު ތިގެއަށް ވައްދައިގެން ފޮރުވައިގެން ނުގެންގުޅޭނެ” ފައިޒަންގެ މޫނުމަތިން ފެންނަމުން ދިޔަ ހިތްހަމަނުޖެހުން ރުޅިވެރިކަމަށް ބަދަލުވަމުން ދިޔައިރު އޭނައަށް ނޭނގުނެވެ. ކަޅި ޖަހާވެސްނުލާ އޭނާއަށް ބަލަހައްޓައިގެން އިން ޔަނާލްގެ ދެލޮލަށް ޖަމާވަމުން ދިޔަ ކަރުނަތައް ފެނުމާއެކު ފައިޒަންއަށް ކާރުގެ ހުންގާނުގައި ދެއަތުން ބާރު އެތިފަހަރެއް ޖަހާލެވުނެވެ.\nގޭޓުން އެތެރެއަށް ވަދެގެން އައި ކާރު ގަރާޖުގައި މަޑުކޮށްލުމާއެކު ޔަނާލް ދުއްވައިގަތެވެ. ފައިޒަންއަށް ނިކުވުނު އިރު ޔަނާލް އެތެރެއަށް ވަދެގެން ގޮށްސިއެވެ. ހާރޫނާއި ޝާއިރާ މަޑުކޮށްގެން ތިބީ ޔަނާލް ގެއަށް އަންނާނެ އިރަކަށެވެ. އެދެމީހުން ކުރިމަތިން ބަހެއްވެސް ނުބުނެ ދުވެފައި ޔަނާލް އެދިޔައީ އެދެމަފިރިން ސުވާލުތަކެއްގެ ތެރެއަށް ދޫކޮށްލާފައެވެ. ވަދެގެން އައި ފައިޒަން ފެނުމުން ހާރޫން ގޮވާލިއެވެ.\n“ކަމެއްވީތަ….؟” ހާރޫން އަހާލިއެވެ. ފައިޒަން މޫނުމަތީގައިވަނީ ކަންބޮޑުވުމުގެ ކުލަވަރުތަކެވެ.\n“ނަނާ ރުޅިގަދަވީ ދެއްކުނު ވާހަކައަކުން…” ފައިޒަން ބުނެލިއެވެ.\n“އަޅާނުލާ… ހެނދުނު ހޭލާއިރު އެރުޅި ހުންނާނީ ފިލާފައި. އަވަހަށްދޭ ގެއަށް. ފައި ބޭނުމިއްޔާ މިގޭގައިވެސް މަޑުކުރެވިދާނެ” ފައިޒަންގެ ކޮނޑުގައި ޖަހާލަމުން ހާރޫން ބުނެލިއެވެ.\n“ނޫނޭ… އޭރުން އެގޭގަ މަންމަ އެކަނި އޮންނާނީ. މަންމަ އަޅުގަނޑަށް އިންތިޒާރުކުރާނެ… ދަނީ އިނގޭ… ގުޑްނައިޓް…” ފައިޒަން ވާހަކަދެއްކިއެވެ. ހާރޫނާއި ޝާއިރާ ހިނިތުންވުމެއް ދިނުމުން އޭނާ ނިކުންނަން ދިޔައީ އެތައް ފަހަރަކު ޔަނާލް އަރައިގެންދިޔަ ދިމާލަށް ބަލަން ހުރެފައެވެ.\nބަނޑުގައި ހެދިބޮޑުވަމުން އަންނަ ދަރިފުޅުގެ ފުރާނަ ދުއްވާލުމަށްޓަކައި މާއިރާ ދިޔައީ އެތައް މަސައްކަތެއް ކުރަމުންނެވެ. އެތައް ބޭހެއް ގަނެގެން ކައި ހުސްކުރިއިރުވެސް އެއްވެސް ނަތީޖާއެއް ނުނިކުތެވެ. އޭނާ ހަދާނެގޮތް ހުސްވިއެވެ. ހުރިހާ ރުޅިއެއް އަމާޒުވީ ގާސިމަށެވެ. ދުވަސްކޮޅަކުން އޭނާ މުޅި ދުނިޔެއަށް ބަދުނާމްވާނެއެވެ. އެތައް ގޮތަކަށް ވިސްނުމަށްފަހު އޭނާ ގޮތެއް ނިންމިއެވެ. އެދަރިފުޅު ހާރޫނުގެ ބޮލުގައި އަޅުވާށެވެ. އާއިލާތެރޭ ޙަޤީޤަތް ނުފޮރުވަސް އެގޮތަށް ކަންތައް ކުރުމުން ބޭރުގެ ކުރިމަތީގައި އޭނާ ބަދުނާމެއް ނުވާނެ ގޮތަށެވެ.\nވިސްނުމެއްނެތި ކޮށްފި ކޮންމެ ކަމަކުން ނިކުންނާނެ ނަތީޖާއެއްގެ ސަބަބުން ލިބިދޭ ހިތާމަތަކުގެ ޝިކާރައަކަށްވެ މީހާގެ ހަމަޖެހުން ގެއްލޭނެކަން އިފްނާ ފަދަ ދީނުން ބޭރުވެފައިވާ މީހަކަށް ނުވިސްނޭނެއެވެ. އެހެނޫންނަމަ އެގޮތަށް އޭނާ ކަރުނައޅާކަށް ނުޖެހޭނެއެވެ. ހޫދުގެ ދަރިއަކަށް އޭނާ ބަލިވެ އިނދެފާނޭ އޭނާގެ ހިތަށް ނިޔަތަށްވެސް ނާރައެވެ. އަދި ހާލަތު ކޮންމެގޮތަކަށް ބަދަލުވިނަމަވެސް ހޫދު އޭނާގެ އަތުން ދޫކޮށްލާފާނެ ކަމަށްވެސް އޭނާ ވިސްނާފައެއް ނެތެވެ. ނަމަވެސް މިއަދު މިވަނީ ހުރިހާކަމެއް ބަދަލުވެފައެވެ. އޭނާގެ ހަށިގަނޑުގައި ހޫދުގެ ލޯބީގެ ނިޝާން ގަރުބަގަނެއްޖެއެވެ. އޭނާ ދެކޭގޮތުގައި ހޫދު ދެކެ އޭނާވީ ހަޤީޤީ ލޯތްބެވެ. ހޫދު އޭނާގެ ބޭނުން ނާޖާއިޒް ގޮތުގައި ހިފީއެވެ. މިއަދު އޭނާއަށް ކުރެވޭނެ އެއްވެސް ކަމެއްނެތެވެ. އޭނާ އާކިންއަށް ދައްކާނީ ކޮން މޫނެއް ހެއްޔެވެ؟\n“އަހަރެން ނެތިން އިފޫ ދޫކޮށްލާކަށް…..” އާކިން ބުނެލިއެވެ. ކުރިމަތީގައި އިފްނާ ހުރީ އިސްޖެހިފައެވެ.\n“އަހަރެން… އަހަރެން ކީތްކުރާނީ އާކު….. އަހަރެން މިކަމުގެ ތެރެއަށް ވެއްދީ އާކުއެއްނު. އާކުގެ ކުށެއްވެސް އެބަވެއެއްނު..” އިފްނާ ވާހަކަދައްކަމުން ދިޔައެވެ. ދެލޮލުގައިވީ ކަރުނައެވެ.\n“އަހަރެން ތިކަމަކާއި ދެކޮޅެއް ނުވަމެއްނު….. އަހަރެން ގޮތެއް ނިންމައިފިން. އަހަރެން އިފޫ ދޫކޮށެއް ނުލާނަން. އެކަމަކު ކުރިން އުޅުނުގޮތަށް އަހަރެންނަށް ނުވެސް އުޅެވޭނެ. މާނައަކީ އަހަރެން އިފޫ ބޭޒާރެއް ނުކުރާނަމޭ….” އާކިން އިފްނާއަށް ފުރަގަސްދިނެވެ. އިފްނާ އާކިންއަށް ޝުކުރުވެރިވިއެވެ.\nދުވަހުގެ މެންދުރު ވަގުތެވެ. ޓައީއަށް ދޫކުރަމުން ގޭތެރެއަށް ވަދެގެން އައި ފައިޒަން ކޮޓަރިން ނިކުމެގެން ބަދިގެއާއި ދިމާލަށް ދިޔަ ކުލްޝޫމަށް ހިނިތުންވުމެއް ދިނެވެ. ކޮޓަރިއަށް ވަތްގޮތަށް ފައިޒަން ވަނީ ފާހާނާއަށެވެ. އޭނާ ފެންވަރައިގެން ނިކުމެ ޖަންގަލް ގްރީން ކުލައިގެ ޓީޝާޓަކާއި ގަދަ ނޫ ކުލައިގެ ޖީންސެއް ލީތަނާ ކުލްޝޫމް ދޮރުގައި ޓަކި ޖަހާލިއެވެ.\n“ކީކޭ މަންމާ…” އަތުކުރީގައި ގަޑި އަޅަމުން ދޮރު ހުޅުވާލި ފައިޒަން ކުލްޝޫމަށް ބަލާލަމުން ބުނެލިއެވެ.\n“ބަޔަކު އައިސް އެބަތިބި…” ކުލްޝޫމް ބުނެލިއެވެ. ފައިޒަންގެ ތުންފަތްމަތިން ހިނިތުންވުމެއް ފެނުނެވެ.\n“ދަރިފުޅަށް އިނގޭތަ އެއީ ކޮންބައެއްކަން…” ފައިޒަންގެ ތުންފަތްމަތިން ފެނުނު ހިނިތުންވުން ފެނުމުން ކުލްޝޫމް އަހާލިއެވެ.\n“އާނ… މަންމައަށް ވެސް އިނގިދާނެ… ހިނގާބަލަ ކުޅި ބަލާލަންދާން…” ކުލްޝޫމްގެ ކޮނޑަށް އަތް އެއްލައިގެން ހުރެ އޭނާ ހިނގައިގަތެވެ.\nބޯއަނބުރާވަރުން އެނދުގައި އޮތް މާއިރާ ނިކުތީ އިފްނާ އައިސް ގޮވާލުމުންނެވެ. ބަޔަކު ބައްދަލުކުރަން އައި ވާހަކަ ބުނުމުން އޭނާގެ ނިތަށް ރޫއަރައިގެން ދިޔައެވެ. އިފްނާއާއި އެކުގައި އޭނާ ހިނގައިގަތްއިރު މޫނުމަތީގައި ވަނީ ވަރުބަލިކަމުގެ ނިޝާންތަކެވެ.\n“މިއީ ކޮންބައެއް…؟ ކީތްކުރަން އަހަރެން ހޯދަނީ…” މާއިރާ އަހާލީ ރުންކުރު ރާގެއްގައެވެ.\n“ވަކި މާއިރާއަކާ ނޫން. ތީވެސް މިގޭ އުޅޭ މީހަކަށްވާތީ ގޮވާލީ…” ކުލްޝޫމް ވާހަކަދެއްކިއެވެ. މާއިރާ ކުލްޝޫމަށް ދެލޯ އަޅާލަމުން ކުރިމަތީގައި ރަސްމީކޮށް ތިބި ދެ ފިރިހެނުންނަށް ބަލާލިއެވެ. އޭރު އެތަނަށް ޒާކިންއާއި އާކިން އައިސް ހުއްޓެނީއެވެ. އާކިން ލޮލުން ކިހިނެއްވީތޯ އިފްނާ ކުރެން އަހާލިއެވެ. އިފްނާ ނޭނގެއޭ ބުނުމުގެ ގޮތުން ދެކޮނޑު އަރުވާލުމުން އޭނާ ޒާކިންއާއި ނަޒަރެއް ބަދަލުކޮށްލިއެވެ.\n“ކޮބާތޯ ފައިޒަންއަކީ…؟” އެތަނުން އެކަކު އަހާލިއެވެ.\n“އަޅުގަނޑަކީ ފައިޒަން. ކިހިނެއްވީތޯ…؟؟ ކުރިއަށް ޖެހިލަމުން ފައިޒަން ބުނެލިއެވެ. މާއިރާ ބަލަހައްޓައިގެން ހުރީ ފާޑަކަށެވެ.\n“މިއައީ ނޯޓެއް ހަވާލުކޮށްލަން. ކުރިއަށް މިއޮތް ހަފްތާއެއްހާ ދުވަސްތެރޭގައި މިތަން ހުސްކުރަން ޖެހޭނެ. އަޅުގަނޑުމެންގެ ކުންފުނިން މި އިމާރާތް މިވަނީ ވަރަށް ބޮޑު އަގެއްގައި ގަނެފައި. މިތަނުގައި ގެސްޓްހައުސްއެއް އެޅުމުގެ މަސައްކަތް ފަށައިގަންނަން ހުރިހާ ލިޔެކިޔުމެއް މިހާރު މިވަނީ ނިމިފައި. ރޭގައި ކޮންޓްރެކްޓުގައި ވަނީ ސޮއިކޮށްފައި…” އެތަނުން އެކަކު އޮޅުންފިލުވައިދިނެވެ. ފައިޒަންގެ މޫނުމަތިން އެއްވެސް ކަންބޮޑުވުމެއް ނުފެނެއެވެ. މާއިރާ ހުރީ އިވުނު ވާހަކަތައް ޤަބޫލުކުރަން ދަތިވެފައެވެ.\n“ކީކޭ….؟؟؟؟ މި އިމާރާތް ގަތީއޭ…؟ ކާކު ގަތީ…؟ މިތާނގެ ވެރިފަރާތަކީ މަގޭ ފިރިމީހާ…. ތިހެން އަދި ބަޔަކު އައިސް ވާހަކަތަކެއް ދެއްކިޔަސް އަހަރެމެން ޤަބޫލެއް ނުކުރާނަން. އަހަރެމެން ނުނިކުންނާނަން މިގެއަކުން…” މާއިރާ ކުރިއަށް ޖެހިލަމުން ވާހަކަދެއްކިއެވެ.\n“ޤަބޫލުނުކުރެވެންޏާ މި ލިޔުން ކިޔާލަބަ…” އެތަނުން އެކަކު ބުނެލިއެވެ.\n“އެކައްޗެއް ކިޔާކަށްވެސް ބަލާކަށްވެސް ނުޖެހޭނެ… ކާކުތަ މޮޔަވެގެން ލާރިތަކެއް ހޭދަކޮށްފަ ބަޔަކު އުޅެނިކޮށް މިތަން ގަނެލީ… ގަމާރަސް ބޮޑުވަރެއްނު…” މާއިރާ ހިތްހަމަނުޖެހިފައި ވާހަކަދެއްކިއެވެ.\n“ތިޔަބުނާ ގަމާރު މީހާއަކީ އަހަރެން. އަހަރެން ގަތީ…” އަޑު އައި ދިމާލަށް މާއިރާ ބަލާލިއެވެ. ދޮރުން ވަދެގެން އައި ފިރިހެނަކު ބުނެލިއެވެ. ކޮންމެސް ތަނަކުން ފެނުނު މީހަކާއި ވައްތަރެވެ. އާދައިގެ އިސްކޮޅެއް ލިބިފައިވާ މީހެކެވެ. ތުނބުޅި ބޮލަސް މަތިމަހާއެކު ވަނީ ވަރަށް އެއްވަރުކޮށް ކޮށާލާފައެވެ. ލޮލުގައި އޮތީ ނަންބަރު އައިނެކެވެ.\n“އައްޔުބެތަ….؟؟؟” އައްޔުމަން ދެނެގަތީ ތަންކޮޅެއް ދުރުގައި ހުރި އާކިންއާއި ޒާކިންއެވެ. މާއިރާ ދެދަރިން މޫނަށް ބަލާލިއެވެ. ދެން ބަލާލީ އައްޔުމަންގެ މޫނަށެވެ.\n“އައްޔުމަން ކަލޭތަ…؟ ހާރޫންގެ ޑްރައިވަރަކަށް އުޅެފަ ހުރި މީހެއް. މި ބޮޑު ގަނޑުވަރެއްފަދަ އިމާރާތް ގަންނަން ކޮބާތަ ކަލޭގެ ހައިސިއްޔަތަކީ…” މަލާމާތުގެ ރާގެއްގައި މާއިރާ އަހާލިއެވެ.\n“ހައިސިއްޔަތަކީ ކޮންމެ އެއްޗަކަސް މިހާރު މިގޭ ވެރިފަރާތަކީ އަހަރެން. ލިޔުމުގައި ބުނެފައިއެވާ ފަދައިން ތަން ހުސްކުރަން ކަލޭމެންނަށް ހަފްތާއެއްގެ މުއްދަތެއް ދީފައި އިންނާނީ…” ދެއަތް ފުރަގަހަށްލަމުން އައްޔުމަން ބުނެލިއެވެ.\n“ކަލޭގެ ފެންވަރު އެބަހުރިތަ…؟” މާއިރާ ދޫކުރުރާކަށް ބޭނުމެއް ނުވިއެވެ.\n“ހާރޫނަކީ އަހަރެންގެ އެއް އަތް. ހީކޮށްލާ މިއީ އަހަރެން ކޮށްދިން ކަމުގެ ބަދަލުގަ ހާރޫން ވެދިން އިހުސާންތެރިކަމެކޭ…” އައްޔުމަން ވާހަކަދެއްކިއެވެ. މާއިރާ ކަންފަތް ދަށުގައި އާކިން އެއްޗެއް ބުނެލިއެވެ. މާއިރާ ވިސްނާލިއެވެ. ތެދެކެވެ. ޔަނާލް ކަނޑުފެއްތި ރޭގައި ސަފާރީގައި ހުރީ އައްޔުމަންއެވެ. އައްޔުމަންއަށް ކަންތައްވީގޮތް އެނގުނީ ހެއްޔެވެ؟\n“ބަޔަކު ތަނެއްގަ ހަމަޖެހިގެން އުޅުއުޅެ ތިއްބާ ތިގޮތަށް ތަންހުސްކުރަން ބުނާއިރު ވިސްނާލަންވާނެ… ފައިޒަން ކަލޭ އޭގައި ސޮއި ކުރާއިރު ނޭނގޭތަ އަހަރެމެންވެސް މިއީ އިންސާނުންކަން. ތިއީ ކޮންކަހަލަ ބައެއް…” މާއިރާގެ ލޮލުން ކަރުނަ ނީރާލިއެވެ.\n“އަހަރެން މިޔަކު ސޮއެއް ނުކުރަން…” ފައިޒަން ބުނެލިއެވެ.\n“ކާކުތަ ސޮއިކުރީ….؟” މާއިރާ އަހާލިއެވެ.\n“މިގޭ ވެރިފަރާތް. އަބްދުﷲ ހާރޫން” އައިސް ތިބި ދެމީހުންގެ ތެރެއިން ލިޔުން ހިފައިގެން ހުރި މީހާ ލިޔުމުގައިވާ ނަމަށް ބަލާލަމުން ކިޔާލިއެވެ. ވަގުތުން މާއިރާގެ ދެލޯ ނިތަށް އަރައިގެން ދިޔައެވެ. އޭނާގެ ދެފައިގާ ތުރުތުރުލުމެއްވެސް އުފެދިއްޖެއެވެ. މޫނުމައްޗަށް އަނދިރިވެގެން ދިޔަ ވަގުތު އަރިއަޅާލިއެވެ. އާކިން މާއިރާގެ ގައިގާ ހިފަހައްޓާލިއެވެ. ސޯފާ ގޮނޑީގައި ބައިންދަމުން އިފްނާ ކައިރީގައި ފެންތައްޓެއް ގެންނަން ބުނެލިއެވެ.\nއައިސް ތިބި ދެމީހުންނާއެކު އައްޔުމަން ދިޔުމާއެކު ސޯފާގައި ފައިޒަންއާއި ކުލްޝޫމް އިށީނެވެ. އިފްނާ ދިން ފެންތަށި ހުސްކޮށްލުމަށްފަހު މާއިރާ ހަމަޖެހުމުގެ ނޭވައެއްލިއެވެ. އޭނާ ނަޒަރު ސީދާކޮށްލީ ކުރިމަތީގައި އިން ކުލްޝޫމާއެވެ.\n“ހާރޫން އަތުވެއްޖެ. އޭނަ މާއިރާއާއި ވަރަށް އަވަހަށް ބައްދަލުކުރާނެ…” ކުލްޝޫމް ބުނެލިއެވެ. މާއިރާއަށް ވީގޮތެއްވެސް ނޭނގުނެވެ. ރޮއެގަންނަންވެސް ހީގަންނަންވެސް އޭނާއަށް ނުކެރުނެވެ.\n“މާއިރާ އުފަލެއްނުވޭތަ…؟ ކުލްޝޫމް އަހާލިއެވެ.\n“އަހަރެން ކީކޭ ބުނާނީ… އޭނާ އެވިސްނީ އަހަރެމެން މިގެއިން ނެރޭކަށްނު…” މާއިރާ ބުނެލިއެވެ.\n“މާއިރާދެކެ ވަރަށް ހިތްހަމަނުޖެހިފަ ކަންނޭނގެ. އަނެއްކާ ކީތްކުރީ މާއިރާ…؟؟؟” ކުލްޝޫމް އަހާލިއެވެ.\n“އަހަރެން އެއްވެސް ކަމެއް ނުކުރަން…. އޭނަ އަހަރެންނާއި ބައްދަލުކޮށްލަންވެސް ނައެއްނު…” ދެލޮލުން އައި ކަރުނަތައް ފޮހެލަމުން މާއިރާ ބުނެލިއެވެ.\n“މިހާރު ކޮންމެހެން މިތަނުގައި އިނދެ ކެހިވެރި ކަރުނަތަކެއް ލޮލުން ބާލާނެކަމެއް ނެތް. ކަންކޮށްފަ މިހާރު ކޮންވާހަކައެއް ތިދައްކަނީ…؟” ފައިޒަން ބުނެލިއެވެ. ސިހުމަކާއެކު މާއިރާ ފައިޒަންއަށް ބަލާލިއެވެ. އޭނާ އެއްޗެއް ބުނުމުގެ ކުރިން ފައިޒަން ތެދުވެގެން ހިނގައިގަތެވެ.\nޓެރަސްމަތީގައި ރެއިލިންގައި އަތް އަޅުވާލައިގެން މަގުމައްޗަށް ނަޒަރު ހުއްޓާލައިގެން ހުރި ޔަނާލަށް ގޭޓުން ވަދެގެން އަންނަ ފައިޒަން ފެނުނެވެ. އޭނާ ހަމަ އަޅާވެސްނުލާ ހުއްޓެވެ. އޭގެ އިރުގަނޑެއްފަހުން އޭނާގެ ނޭފަތުގައި ޖެހުނީ ފައިޒަން އާންމުކޮށް ޖަހާ ސެންޓުގެ ވަހެވެ. އެތަނަށް ފައިޒަން އަންނާނެކަން މާކުރިންވެސް އޭނާއަށް އިނގެއެވެ.\n“އަނހަ ބައްޕަ ދޫނީ…” އޭނާގެ ފައިގައި ބައްދައިގަތް ޔާޒް އުރާލާ ދޮނެއް ދެމުން ފައިޒަން ބުނެލިއެވެ. ޔަނާލް ހަމަ އެހުރި ގޮތަށް އަޅާވެސްނުލާ ހުއްޓެވެ.\n“ބަލާބަ. ދަރިފުޅު މަންމަ. އެހުންނަނީ ބައްޕިދެކެ ރުޅިއައިއްސަ. ބައްޕި މިއަދު ތައުޒަން ޓައިމްސް ގުޅިން. އެންގްރީ ބާރޑެއް ދޯ….” ޔާޒް އުރާލައިގެން ހުރެ ޔަނާލާއި ކުރިމަތިވާނެހެން ރެއިލިންގްގައި ބުރަކަށި ޖައްސާލަމުން ފައިޒަން ހުއްޓުނެވެ. ޔަނާލް އެއްފަހަރު ފައިޒަންއަށް ބަލާލިއެވެ. ފައިޒަން ހީލުމުން ޔަނާލް ހީ ނުލިއެވެ.\n“މަންމި ރުޅިއައިމަ ކާކާ އެންމެ ވައްތަރީ… ތުންބިބީއަކާ ދޯ….” ފައިޒަން ބުނެލިއެވެ. ޔަނާލް ރިއެކްޓެއް ނުކުރިއެވެ. ތުންބިބީއަކީ ކޮލެޖު ދުވަސްވަރުގައިވެސް ޔަނާލް ކަމަކާއި ރުޅިއައިއްސިނަމަ ފައިޒަން ކިޔާ އުޅުނު ނަމެކެވެ. ފައިޒަން ވަރަށް ފުން ނަޒަރަކުން ޔަނާލަށް ބަލާލިއެވެ. ޔަނާލްގެ ދެލޮލުން ވެއްޓެން ތައްޔާރުވި ކަރުނަތިކި އޭނާ އަވަސް އަވަހަށް ފޮހެލިއެވެ. އެމަންޒަރު ފައިޒަންއަށް ފެނުމުން ހިތުގައި ރިއްސާލިއެވެ. ބޯޅައެއްދީ ޔާޒް ތިރިއަށް ދޫކޮށްލުމަށްފަހު ފައިޒަން ޔަނާލް ކައިރީގައި ހުއްޓިލިއެވެ. އަދި ފަހަތުން ޔަނާލްގެ ހަށިގަނޑުގައި ބައްދާލިއެވެ.\n“އައިމް ސޮރީ ފޯރ ވަޓް އެވަރ އައި ސެއިޑް….. ޕްލީޒް ޕްލީޒް….. ފޮރގިވް މީ…” ޔަނާލްގެ ބޮލުގައި ބޮސްދެމުން ފައިޒަން ބުނެލިއެވެ. ޔަނާލްގެ ދެލޮލުން ފައިބަމުންދިޔަ ކަރުނަތަކުގެ ސްޕީޑްވީ އަވަހެވެ.\n“ކޮންމެސް އެއްޗެއް ބުނެބަލަ. ނަނާ ތިގޮތަށް ކަންތައް ކުރީމަ އަހަރެން ވަރަށް ދެރަވާނެކަން އިނގެއެއްނު. މިހާރު ރުޅިންވެސް ހުރެވިއްޖެއްނު…” ފައިޒަން ބުނެލިއެވެ. ޔަނާލް ފައިޒަންގެ އަތު ތެރެއިން ނެއްޓިގެން ދުރަށް ޖެހިލިއެވެ.\n“އަހަންނަކަށް ނޭނގޭ އަހަރެން ކަހަލަ ޑްރާމާ ކުޅޭ މީހަކުދެކެ ފައި ތިހާ ލޯބިވަނީ ކީއްވެ ކަމެއް…؟” ޔަނާލް ބުނެލިއެވެ. ފައިޒަން ހަނދާންވިއެވެ. އެރޭ އޭނާ ޔަނާލް ޑްރާމާ ކުޅޭކަމަށް ބުނެވުނެވެ.\n“ސޮރީ އޭ… ދެން ދުވަހަކުވެސް އެހެން ނުބުނާނަން” ފައިޒަން ބުނެލިއެވެ. ޔަނާލް ފައިޒަންގެ މޫނަށް ބަލާލިއެވެ.\n“ފައި އެކަނިތަ ދެރަވަނީ. ދުވަހަކުވެސް ނަމުން އަދި ނުކިޔާ. އެކަމަކު އެރޭގަ ފުރިހަމަ ނަމުން ވެސް ކިއީ…” ޔަނާލް ވާހަކަދެއްކިއެވެ.\n“އޯވް… އެއީ ދޯ އަސްލު ސަބަބަކީ…. ކިހިނެއްތަ ސޮރީއޭ ބުނާނީ…. އޯކޭ މަޑުކުރޭ….” ދެކަންފަތުގެ ކުޑަފޫޅުގައި ހިފައިގެން ފައިޒަން އިށީނދެފައި ތެދުވިއެވެ. ޔަނާލް އެއްޗެއް ނުބުނުމުން ތަކުރާރު ކުރިއެވެ. ފައިޒަންގެ އަތުގައި ހިފާ ނަގަމުން ޔަނާލް ހީލިއެވެ.\n“އިޓްސް އޯކޭ…” ޔަނާލް ބުނެލިއެވެ.\n“ތޭންކް ގޯޑް…” ފައިޒަން ބުނެލިއެވެ.\nއެހެންނޫނަސް މެރީ ކުރުމުގެ ކުރިން ފިރިހެނެއްވިއްޔާ ޖެހޭނެ ގިނަގިނައިން ސޮރީ ކިޔަން ދަސްކުރަން…..” ފައިޒަން މަޑުމަޑުން ބުނެލިއެވެ.\n“ކީކޭ….؟؟؟ އެއްޗެއް ބުނިންތަ….؟” ޔަނާލް އަހާލިއެވެ.\n“ނުބުނަން….” އަވަސް އަވަހަށް ފައިޒަން ބުނެލިއެވެ.\n“ދެން ކޮބާތަ ފަހުގެ ހަބަރަކީ…؟” ކުރިމައްޗަށް ނަޒަރު ހުއްޓާލަމުން ޔަނާލް އަހާލިއެވެ.\n“އިނގޭތަ! މާއިރާއަށް އިނގިއްޖެ ހާރޫންބެ މިކޮޅުގަ އުޅޭކަން. މިއަދު ގެ ހުސްކުރަން އަންގައިފި” ފައިޒަން ވާހަކަދެއްކިއެވެ. އެވާހަކަތަކާއި ޔަނާލް ގަޔާވިއެވެ. އެގޭތެރޭގައި ވީ ހުރިހާ ކަމެއް ފައިޒަން ޔަނާލަށް ކިޔާދިނެވެ. ޔަނާލްގެ ތުންފަތްމައްޗަށް ވެރިވީ ހިނިތުންވުމެކެވެ. ޔަނާލްގެ ތުންފަތްމަތިން ފެނުނު ހިނިތުންވުން ފައިޒަންގެ ހިތަށް ހިތްހަމަޖެހުން ގެނުވިއެވެ. ޔަނާލާއި ލާނެއް ސަމާސާއެއް ކޮށްލަން ފައިޒަންގެ ހިތަށް އެރީ ހަމަ ކުއްލިއަކަށެވެ. އޭނާ ތައްޔާރުވެލިއެވެ.\n“އަހަރެން ދީފާނަން ނަނާއަށް ގިފްޓެއް. ޤަބޫލުކުރާނަންތަ…؟” ފައިޒަން އަހާލިއެވެ.\n“އޮފްކޯޒް ޤަބޫލުކުރާނަން. ފައި ދިން ކޮންމެ އެއްޗެއްވެސް ޤަބޫލުކުރާނަން…” ޔަޤީންކަމާއެކު ޔަނާލް ބުނެލިއެވެ.\n“އެހެންވިއްޔާ ބަލާބަ. ކުރިމަތީ އެހުރިގޭ ބެލްކަންޏަށް. ކޯޗެއްތަ ނަނާއަށް ފެންނަނީ…” ފައިޒަން ކުޑަކޮށް އިނގިލިން އިޝާރާތްކޮށްލަމުން ބުނެލިއެވެ. ޔަނާލް އެދިމާ ބަލާލިއެވެ. އެތަނުގައި ހުރީ ހުސްގަޔާ ހުރި ފިރިހެނެކެވެ. ބޮޑު ބަނޑެއްލާފައިވާ އުމުރުން ދުވަސްވީ މީހެކެވެ. ހުރީ ސިނގިރެޓް ބޯށެވެ. ބޮލުގައި ވަނީ ނުރަ އިސްތައްޓެވެ. ޔަނާލް ބަލާލުމުން އެމީހާ ހީލިއެވެ. އަނގައިގާ ހުރީ ދެތިން ދަތެވެ.\n“ސާބަސް. އެއީ މުސްކުޅި ކާފައެއްނު. އެއީ އެގޭ އުޅޭ މީހެއް. ވަރަށް ހިތްހެޔޮ ކާފައެއް އެއީ.. ފެންނައިރަށް ހީލާނެ…” އެމީހާއަށް ބަލަން ހުރެ ޔަނާލް ވާހަކަދެއްކިއެވެ.\n“އެހެންތަ. އެމީހާ ނަނާއާއި ވަރަށް ގަޔާވޭ ކަންނޭނގެ. ނަނާއަށް އެމީހާ ހިބައިން ދީފިން. އަވަހަށް ކައިވެނިކުރޭ…” ފައިޒަން ބުނެލިއެވެ. ޔަނާލް އައި ރުޅިން ފައިޒަންގެ ގައިގާ ޖަހަން އަތް ނެގިއެވެ. އޭގެކުރިން ހިނިގަނޑަކާއެކު ފައިޒަން ދުރަށް ޖެހުނެވެ. ޔަނާލް ފައިޒަން ފަހަތުން މުޅި ޓެރަސްގައި ދުވުނެވެ. އޭނާ ހުރީ ހިނިވެސް އައިއްސައެވެ. މަންމައާއި ބައްޕަ ޖަހާ ސަކަރާތް ބަލަން ހެވިފައި ޔާޒް އިނީ މަޖާވެފައެވެ.\nއަބަދުހެން މާއިރާ ހުންނަނީ ސިހިސިހިއެވެ. މީހަކު އޭނާއަށް ގޮވާލިޔަސް ހުންނަނީ ބިރުންނެވެ. އޭނާގެ ވަގުތު ހަމަވާން އުޅޭކަން މިހާރު އޭނާއަށް ކަށަވަރު ވެއްޖެއެވެ. ފިލައިގެން ދިޔަސް އޭނާ ހޯދާނެއެވެ. އޭނާ އިނީ ކޮޓަރީ ސޯފާގައެވެ. ވިސްނާ ވިސްނާ ބޮލުގައި ވަނީ ރިހުމެއް އުފެދިފައެވެ. ހުރިހާކަމެއް ލައިގަންނަނީ އެކީގައި ހެއްޔެވެ؟ އޭނާ އަތުން ނިތްކުރި މަތީގައި އަތް ހިންގާލިއެވެ.\n“ދެން ކީތްކުރެވޭނީ…؟ ލައްކަ ދުވަހު އުފަލާ އަރާމުގަ އުޅެވިއްޖެ” މާއިރާ ހިތާހިތުން ކިޔާލިއެވެ.\n“މަންމާ….” ވަދެގެން އައި އިފްނާ މާއިރާއަށް ގޮވާލިއެވެ.\n“ކީކޭ…. ދާންވީތަ؟ ފުލުހުން އައީތަ….؟؟” ސިހިފައި ހަށިގަނޑު ސީދާކޮށްލަމުން މާއިރާ ބުނެލިއެވެ.\n“ސާބަސް މަންމާ… އަދި ތިކަހަލަ ނުރައްކަލެއް ނެތެއްނު. އެހެންނޫނަސް ހާސްނުވެބަލަ. އަޅުގަނޑު ބައްޕައާއި ވާހަކަދައްކައިގެން ލޯޔަރެއް ހަޔާ ކޮށްފިން” މާއިރާއާއި ދާދި ގާތުގައި އިށީންނަމުން އިފްނާ ވާހަކަދެއްކިއެވެ.\n“ހަމަ ރަނގަޅަށްތަ ދަރިފުޅާ…” ރޮވިފައި އިން މާއިރާ އަހާލިއެވެ.\n“ކިތަންމެ ބޮޑު އަގެއް ދީގެން ވިޔަސް ޖަލުން ސަލާމަތްވެވޭނެ. އެހެންނޫނަސް މިޒަމާނުގަ ފައިސާގެ ބާރުން ނުކުރެވޭނެ ކަމެއް ނޯންނާނެ. އަހަރެމެންގެ އާކު އަތުގަވެސް އަދި ޒާކު އަތުގަވެސް މިހާރު ފައިސާ ހުންނާނެ” އިފްނާ ޔަޤީންކަން ދިނެވެ. މާއިރާގެ ހިތަށް ކުޑަ ލުޔެއް ލިބުނެވެ.\nރޭގަނޑުގެ ކެއުމުގައި ޔަނާލްގެ އާއިލާއާއި އެކު ފައިޒަންއާއި ކުލްޝޫމް ބައިވެރިވިއެވެ. އެމީހުން ކުރިއަށް ރާވާފައިވާ ކަންތައްތަކުގެ ވާހަތަކާއި ބެހޭގޮތުން ސުފުރާމަތީގައި މަޝްވަރާ ކުރިއެވެ. އޭގެތެރެއިން ހާރޫނާއި ޝާއިރާ އެގެއަށް މާއިރާއާއި ބައްދަލުކުރަން ދާނެ ވާހަކަވެސް ދެކެވުނެވެ. ކައި ނިމިގެން ޝާއިރާއާއި އެކުގައި ތަށިތައް ނެގުމުގައި ކުލްޝޫމްވެސް ބައިވެރިވިއެވެ. ޔަނާލް އަތަށް އެއްވެސް ކަމެއް ކުރަން ޝާއިރާ ނުދިނެވެ. އެކަމާއި ޔަނާލް ހުރީ ކުޑަކޮށް ހިތްހަމަނުޖެހިފައެވެ.\nބޮޑުކޮޓަރީގެ ސޯފާގައި ޓީވީ ހުޅުވައިގެން އިން ހާރޫނު އަތަށް ދުފާ ތަބަށް ދިއްކޮށްލަމުން ޖެހިގެން ހުރި ސޯފާގައި ޝާއިރާ ޖައްސާލިއެވެ.\n“ހާރޫންބެ އެ އިމާރާތް އައްޔުބެއަށް ދިނީތަ…؟” ފައިޒަން އަހާލިއެވެ.\n“އައްޔުމަންއަކީ އަނބި މަރުވެފައިވާ ނިކަމެއްޗެއް. އަދި އިޚުލާސްތެރިއެއް. އަހަރެންގެ ނާލް މަރުގެ ތުންފަތްމަތިން ސަލާމަތްކޮށް އޭނާ އެކޮށްދިން ކަންތައް ދުނިޔަ ޤިޔާމަތަށް ދިޔަސް އަހަރެން ހަނދާންނައްތާ ނުލާނަން” ހާރޫން ވާހަކަދެއްކިއެވެ.\n“އެ ލިޔުމުގައިވާ ގޮތުން އެ އިމާރާތް އައްޔުބެ ގަތީ. އަނެއްކާ މައްސަލައެއް ނުޖެހޭނެތަ..؟ އެލިޔުން ހުށައަޅަންޖެހޭ ވަރަށް ބައިވަރު ތަންތަން އަދި އެބަހުރި” ފައިޒަން ވާހަކަދެއްކިއެވެ.\n“ފައިއަށް ރަނގަޅަށޭ ތިފެނުނީ. އައްޔުމަންއަށް އަހަރެން ވިއްކީ. އަދި އޭނާ އިމާރާތް ގަތީ އަހަރެން އޭނާއަށް ދިން ފައިސާއިން. ލޯނެއްގެ ގޮތުގައި. އޭގައި އެއްވެސް މައްސަލައެއް ނުޖެހޭނެ. އަހަރެން އޮންނާނީ އެކަމާއި ގުޅުންހުރި ކިތަންމެ ބަޔަކާއި ވާހަކަދައްކާފަ” ހާރޫން ވާހަކަދެއްކިއެވެ.\n“ލޯނެއްގެ ގޮތުގަ ދިނީޔޭ.. ކީއްވެތަ ބައްޕާ… އަޅުގަނޑު ބޭނުމެއްނޫން އެބައްޕައަށް އަގަކަށް އެއްވެސް ކަމެއް ކޮށްދެން” ޔަނާލް ވާހަކަދެއްކިއެވެ. ހާރޫން ޔަނާލަށް ބަލާލިއެވެ.\n“ބައްޕަގެ ފުރާނަޔާ! ބައްޕަ ވަކި ބޭނުންވެގެނެއްނޫން ލޯނެއް ގޮތުގަ ދިނީ. ބައްޕަ އެއްވެސް އަގަކާއިނުލާ ދިނީ. ހަމަހިލާ އެއްބަހެއް ނުވިއެއްނު. ބުނީ ނާލް ސަލާމަތްކޮށްދިނީ ބަދަލުގަ އެއްވެސް އެއްޗެއް ބޭނުންވެގެނެއްނޫނޯ… އިރާދަކުރެއްވީތީ ﷲ ވަނީ ބައްޕައަށް ތަނަވަސްކަން ދެއްވާފައި. އެތަނަވަސްކަމުން އައްޔު ފަދަ ނިކަމެއްޗަކަށް ބައެއް ދިނުމަކީ ބައްޕައަށް ބޮޑުކަމެއްނޫން. ލޯނެކޭ ބައްޕަ ބުންޏަސް އައްޔު ދޭ އެއްވެސް އެއްޗެއް ބައްޕަ ނުހިފާނަން” ހިނިތުންވުމަކާއެކު ހާރޫން ވާހަކަދައްކަމުން ދިޔައެވެ.\n“އައި ލަވް ޔޫ ބައްޕާ…” ޔަނާލް ދެލޮލުން ކަރުނަ ނީރާލިއެވެ.\n” ﷲ އިރާދަކުރެއްވިއްޔާ މިކަންތައް ނިމުނީމަ މި ރާއްޖޭގައި ބޮޑެތި ބަލިތަކުގެ ޝިކާރައަކަށްވެ އެހީތެރިކަމަށް އެދި އާދޭސް ކުރަމުން އެދާ އަތްތަކުގައި ބައްޕަ ހިފާނަން. ކިތަންމެ ބޮޑު އެއްޗެއް އަތުން ހޭދަވިޔަސް ބައްޕަގެ ފަރުވާލެއްނެތް. މާތް ﷲ ގެ މަގުގައި ހޭދަކުރާ އެއްޗަކީ ގެއްލިގެން ދާނެ އެއްޗެއްނޫން” ޔަނާލްގެ ބޮލުގައި ފިރުމާލަމުން ހާރޫން ބުނެލިއެވެ.\n“ގޯޑް ބްލެސް ޔޫ ބައްޕާ…” ޔަނާލް ބުނެލިއެވެ.\n“ދެން އެހެންވިއްޔާ ކީއްވެތަ އެއް ކަންތައް އަޅުގަނޑަށް ތި ސިއްރު ކުރަނީ..” ޔަނާލް އަހާލިއެވެ. ހުރިހާ އެންމެންގެ ނަޒަރު ހާރޫނަށް ހުއްޓުނެވެ.\n“އެއީ ދަރިފުޅުގެ މަންމަ ބޭނުންވެގެން. އެވާހަތައް ދަރިފުޅަށް ޙިއްސާކޮށް ދަރިފުޅު ދެރަކުރަން މަންމަ ބޭނުންނުވާތީ…” ހާރޫން ޖަވާބުދިނެވެ.\n“ކަމްއޯން މަންމާ… މިއީ ކުރީގެ ޔަނާލެއްނޫން މިހާރު. ކަންތައްތަކުގެ ކެތްކުރަން އިނގޭ އަންހެނެއްމީ….” ޔަނާލް ވާހަކަދެއްކިއެވެ.\n“އެކަމަކު….” ޝާއިރާ އެއްޗެއް ބުނަން އުޅުނެވެ.\n“ޕްލީޒް …ޕްލީޒް…..” ކުޑަކުއްޖެއްހެން ޔަނާލް ކުސްތަޅާލިއެވެ.\n“ޕްލީޒް ޝާއްތާ…” ފައިޒަންވެސް ޔަނާލާއި އެއްބައި ވެލިއެވެ.\n“ކޮންކަމެއްގެ ވާހަކަތަ އެންމެން މިދައްކަނީ…” ކުލްޝޫމް އަހާލިއެވެ.\n“މާއިރާ އަހަރެންނާއި މެދު ކަންތައް ކުރި އިހާނެތި ގޮތްތަކުގެ ވާހަކަ. އަހަރެން ނުކުޅެދޭ މީހަކަށް ހަދާލި ނިކަމެތި ގޮތުގެ ވާހަކަ” ހާރޫން ވާހަކަދެއްކިއެވެ.\n“އެކުދިން އެކަންޏެއްނޫނޭ… އަހަރެންވެސް ނުލާހިކު އެނގެން ބޭނުން ކަމެއް ތިއީ…” ހީލަމުން ކުލްޝޫމް ބުނެލިއެވެ.\n“ތިވީ ދެން ކިޔައިދޭންތާ ދޯ…. ހެހެހެ…” ހިނިގަނޑަކާއެކު ހާރޫން ބުނެލިއެވެ.\n“ނާލްގެ މަރުގެ ހަބަރު ލިބުނުއިރު އަހަރެން ހުރީ އިންޑޮނޭޝިޔާގަ. އަހަރެން ވީ އެންމެ އަވަހެއް ކޮށްފަ މާލެ އައިން. ފުލުހުންނަށް މައްސަލަ ރިޕޯޓް ކުރަން އުޅުމުން މާއިރާގެ މޮޅެތި ވާހަތަކުން އަހަރެން ލައްވާ އެކަން ހުއްޓުވައިފި. އަހަރެން ހިތަކަށްވެސް ނާރާ ވިއްޔާ އެހުރިހާކަމެއްގެ ފަހަތުގައި ވާނީ މާއިރާއާއި އޭނާގެ ދަރިންނޭ. އޭގެފަހުން އަހަރެން މުޅި ދުނިޔެމަތިންވެސް ފޫހިވެ ކެއިން ބުއިން އެއީ އަހަރެން ދަންނަ ކަންތައްތަކެއްނޫން. ނިންޖާއި އަރާމަކީ އަހަރެންނަށް ބީރައްޓެހި ކަންތައްތައް. އަހަރެން އެންމެ ހިތާމަކުރަނީ ޔާޒް ފަކީރަށް ޖައްސާ ނިކަމެތި ހާލުން. އެކުއްޖާ ބަނޑަށް ރޮއެރޮއެ އޮތަސް އެއިން މީހެއްގެ ހިތަށް އެއްވެސް އަސަރެއްނުކުރޭ. އަހަރެން ބުނަންވެސް ބުނިން އެހެން އެސޮރަށް ނަހަދާށޭ. އެއީ މާއިރާގެ މާމަ ދަރިއެއްނޫންހޭ. ދެން އުޅޭނެ ވަރަށް ލޯބިން. އެއްދުވަހު އަހަރެން ކޮޓަރީގައި އޮވެފައި ނިކުތީ ވަރަށް ގަދަޔަށް ޔާޒް ރޯއަޑު އިވޭތީ. އާކިންގެ ކޮޓަރިއާއި ހަމަވެފައި އަހަރެން ބަލާލިއިރު އާކިން ޔާޒްގެ މޫނަށް ފެންތަށި ޖަހަނީ. އަހަރެންނަށް ހުރެވުނުތަންވެސް ނޭނގުނު. އެކުޑަކުޑަ ދަރިފުޅުގެ ނޯށަށް ފެންތައް އަރައިގެން ގޮސް ނޭވާ ނުހުއްޓުނީ ހަމަ ކިރިޔާ. އެދުވަހު އަހަރެން އާކިންގެ މޫނުމަތީގައި ޖެހޭނެ އެންމެ ބާރަކަށް ޖަހާލިން. އެކަމާއި މާއިރާ ރުޅިއައީ. އެރުޅިގަނޑުގަ އޭނާގެ އަމިއްލަ އަނގައިން ހުރިހާ ވާހަކަތަކެއް ކިޔާދިނީ. އަހަރެން ފިރިހެނަކަށްވެ ހުރެ ފިނޑިވާން ބޭނުންނުވާތީ ވަގުތުން މާއިރާ ވަރިކުރީ. އަދި ޔާޒް ގޮވައިގެން އަހަރެން ދިޔައީ ފުލުހުންނަށް ރިޕޯޓްކުރަން. އަހަރެން ސިޑިން ފައިބައިގެން އަންނަނިކޮށް އަހަރެންގެ ކުރި ބެއްދީ އާކިން. އިފްނާ ގަދަކަމުން ޔާޒް އަތުލީ. އަހަރެން މޫނުމަތީގައި އާކިން އަޅުވާލި އެތިފަހަރެއްގެ ސަބަބުން އަހަރެންގެ މޫނުމަތިން ކަނި ބުރައިގެން ދިޔައީ. އޭރު ޔާޒް ރޯ އަޑު އިވިއިވި ހުރި. ބޮލަށް އަރާފައި ހުރި އެނބުރުން ނުފިލަނީސް މާއިރާ އަހަރެންގެ ބޮލުގައި އެއްޗަކުން ޖެހީ. އަހަރެން ކޮށްޕާލީ އާކިން. އޭރުވެސް އަހަރެންގެ ހޭހުރި. ބޯޅައެއްގައި ފައިންތަޅާހެން މާއިރާ އަހަރެން މުޅި ގައިގަ ފައިން ތެޅީ. އަހަރެން ހަބަރު ހުސްވަމުން ދިޔަ ވަގުތު މާއިރާ ކިޔާ އަޑުއިވޭ މަރުވަންދެން ބާއްވާށޭ…. އެއީ…. އުމުރުގެ ބާކީ ތަން ހުރީމަ ސަލާމަތްމިވީ…. ކުލްއާއި ފައިޒަން ރާއްޖެއިން ބޭރުން އެނބުރި އައިރު އަހަރެންނަށް ވާނެ އެއްޗެއް ވެފަ އިނީ. އެމީހުން އަހަރެންނާއިމެދު ކަންތައް ކުރާގޮތް ކިޔާދޭން ވަރަށް ބޭނުންވި. ހިތަށް ވަރަށް އަސަރުކުރި. މާއިރާ އަތުން ގަދަކަމުން ޔާޒް އަތުލައިގެން ކުލް ގެންދިޔައިމަ ކުޑަވެސް ހިތްހަމަޖެހުމެއް ހިތަށް ލިބުނީ….” ހާރޫންގެ ވާހަކަތައް ނިންމާލިއިރު ޔަނާލް އިނީ ރޮވިފައެވެ. ކެތްކުރަން އޭނާ ވަރަށް މަސައްކަތްކުރިއެވެ. އެކަމަކު އޭނާގެ ކުޑަ ދަރިފުޅާއިމެދު އެމީހުން ކަންތައްކުރި އިހާނެތި ގޮތްތައް އެނގުމުން އިހުސާސްތައް ނުހިފެހެއްޓުނީއެވެ.\nއަރައިގެން އައި އިރާއެކު މާއިރާއަށް އިވިގެންދިޔަ ހަބަރަކުން ރިހޭ ފައި މައްޗަށް ފޮއި ވެއްޓުނު ކަހަލައެވެ.\n…finaly mi bai up kurevuneemi. alhamdhulillah\nummydhu kuran ves mi bai ves kiyuntherinnah kamudhaane kamah\nvv rythi mi part ves….. mihaaru genesdhey ehme rythi story mee…..keep it up waiting for the next part\nthankyou so much… vr happi vehjje… keep reading\nfirts dhw mifaharu\nMashaa Allah varah reethu. Me first dhw. Varah happy vehji. Hope to see the next part soon. ???\n🙂 thankyu so much Sid\ntomorrow i will try to up next episode ingey\nMashaa Allah varah reethu. Me first dhw. Hope to see the next part soon. ???\nwowww… jiat wow\n. eagerly waiting for the next part\n🙂 thankyou so much amin\nV reethi masha allah\n🙂 thankyou so much Scarlet\nUshaali ge ‘ furaanadhandhen ‘ story ge 7th vana bai kiyaani kihineh??? Engey kujjaku buneladheeba\n7 vana episode innaany one ah fonuvaafa. heevany maadhama kollaanehen. ekudhin vr slow koh dhw ulheny\nfinally up vejje dhww..vaahaka up vaane irakah inthizaaru miinnanee..???mashah allah.???. v reethi.. avahh aneh part up kohdhehche\n🙂 thankyou so much yaaanaa\ni will try ingey maadhama up kollan\nv lowbi mi part vx… thankolheh lahee up kohlaalen… plxxx plxxx maadhan next part up kohdhyba… ❤❤???\n🙂 thankyou so much ainth\n34 vana bai maadhama morining ga up kolla dheynan. insha allah 🙂\n🙂 keep waiting\nMi story feshigen kiyaalan libeyne gotheh nehtha.\nMi story is the best Mashah Allah\nހިތާމަ ލޯބި January 27, 2017\nމިހިތުގެ ލޯތްބޭ ތީ 13\nލޯބި April 5, 2016\nލޯބި March 15, 2019\nބޭނުންވަނީ ކަލާ ( ތިންވަނަ ބައި)\nލޯބި May 25, 2016\nހަޔާތަށް ދިރުން ގެނެސްދިނީ ކަލާ (6)\nލޯބި December 2, 2015\nހިތާމަ އެހެނިހެން ލޯބި June 23, 2017\nމައި ނޭމް އިޒް ޚާން (ތިންވަނަބައި)\nލޯބި September 15, 2013


vnews - Minor food outlet thakun M-FAISAA medhuverikoh faisaa dhekkey gothah hadhaifi\nމައިނަރ ފުޑް އައުޓްލެޓްތަކުން އެމްފައިސާ މެދުވެރިކޮށް ފައިސާ ދެއްކޭ ގޮތަށް ހަދައިފި\nއުރީދޫ މޯލްޑިވްސް އަދި މައިނަރ ފުޑް މޯލްޑިވްސް ގުޅިގެން މައިނަރ ފުޑް އައުޓްލެޓްތަކުން އެމްފައިސާ މެދުވެރިކޮށް ފައިސާ ދެއްކޭނެގޮތް ތަޢާރަފްކޮށްފި އެވެ.\nއުރީދޫއިން ބުނީ މިއާއެކު އެމްފައިސާ ބޭނުންކުރާ ކަސްޓަމަރުންނަށް ފަސޭހަކަމާއެކު ދަ ޕިއްޒާ ކޮމްޕެނީ، ދަ ކޮފީ ކްލަބް އަދި ބާގަރ ކިންގްގެ ބިލުތަކަށް އެމްފައިސާ ވޮލެޓް މެދުވެރިކޮށް ފައިސާ ދެއްކޭނެ ކަމަށެވެ. އަދި ވަރަށް ކައިރި މުސްތަޤުބަލެއްގައި ވެލާނާ އިންޓަނޭޝަނަލް އެއާޕޯޓުގެ މައިނަރ ފުޑް އައުޓްލެޓް ތަކުންވެސް މިޚިދުމަތް ލިބިގެންދާނެ ކަމަށްވެސް އުރީދޫއިން ބުންޏެވެ.\nއުރީދޫއާއި މައިނަރ ފުޑް ގްރޫޕް ގުޅިގެން މި ތަޢާރަފްކުރި ޚިދުމަތުގެ ސަބަބުން ކަސްޓަމަރުންނަށް ފަސޭހަކަމާއި ރައްކާތެރިކަމާއެކު ޚިދުމަތް ލިބިގަތުމުގެ މަގު ފަހިވެ، ކުރިމަގުގައި އިތުރު ފައިދާތައް ލިބުމުގެ މަގު ތަނަވަސް ވެގެންދާނެ ކަމަށްވެސް އުރީދޫއިން ބުންޏެވެ.\nއުރީދޫއިން ވަނީ މި ޚިދުމަތް ތަޢާރަފް ކުރުމާ ގުޅިގެން ޚާއްޞަ އޮފަރއެއްގެ ގޮތުގައި މައިނަރ ފުޑް އައުޓްލެޓްތަކުގެ ބިލުން އެމްފައިސާ ކަސްޓަމަރުންނަށް 15 އިންސައްތައިގެ ޑިސްކައުންޓް ލިބޭ ގޮތަށް ހަަމަޖައްސާފައެވެ.\nއުރީދޫ އެމްފައިސާ އެޕު ޑައުންލޯޑު ކުރެއްވުމަށްފަހު "ސްމާޓްޕޭ" އޮޕްޝަން މެދުވެރިކޮށް ފައިސާ ދެއްކެވުމުން މި ޑިސްކައުންޓު ލިބޭނެ ކަމަށެވެ.\nމައިނަރ ފުޑް ގްރޫޕުން މާލެ، އަދި ވެލާނާ އިންޓަނޭޝަނަލް އެއާޕޯޓުގައި ބައިނަލްއަޤްވާމީ5ފުޑްޗެއިން އޮޕަރޭޓްކުރަމުންގެންދެއެވެ.\nމީގެ ތެރޭގައި ދަ ޕިއްޒާ ކޮމްޕެނީ، ދަ ކޮފީ ކްލަބް، ބާގަރ ކިންގް، ތައި އެކްސްޕްރެސް އަދި ޑެއިރީ ކުއީން ހިމެނެއެވެ.


ދެކުނު އޭޝިއާގައި ޖިންސީ ކުށުގެ ޤާނޫނުތައް ކަމަށްއެކަށީގެންނުވެ، ދެކޮޅުނުޖެހި އަދި ތަންފީޒު ކުރުމުގައި ބަލިކަށި ޤާނޫނުތަކަކަށް ވުމުގެސަބަބުން ޖިންސީކުށުގެ ޝިކާރައަށް ވުމުގެ ނުރައްކަލަށް އަންހެނުންނާއި އަންހެންކުދިން އިތުރަށް ހުށަހެޅިގެން ދެއެވެ. » Uthema\nދެކުނު އޭޝިއާގައި ޖިންސީ ކުށުގެ ޤާނޫނުތައް ކަމަށްއެކަށީގެންނުވެ، ދެކޮޅުނުޖެހި އަދި ތަންފީޒު ކުރުމުގައި\nބަލިކަށި ޤާނޫނުތަކަކަށް ވުމުގެސަބަބުން ޖިންސީކުށުގެ ޝިކާރައަށް ވުމުގެ ނުރައްކަލަށް\n21 އެޕްރިލް 2021\nއިންޑިއާ، ނިއުދިއްލީ، އެޕްރިލް 21 – ދެކުނު އޭޝިއާގެ ޤައުމުތަކުގައި، ދިވެހިރާއްޖެ ހިމެނޭގޮތައް، ގަދަކަމުން ޖިންސީއަނިޔާ ކުރުން (ނުވަތަ ރޭޕް) އާ ބެހޭ ޤާނޫނުތަކަކީ ކަމަށް އެކަށީގެންނުވާ، ދެކޮޅުނުޖެހޭ، އަދި ނިޒާމީ ގޮތެއްގައި ތަންފީޒު ނުކުރާ ޤާނޫނުތަކަކަށް ވުމުގެ ސަބަބުން ޖިންސީކުށުގެ ޝިކާރައަށް ވުމުގެ ނުރައްކަލަށް އަންހެނުންނާ އަންހެންކުދިން އިތުރަށް ހުށަހެޅިގެން ދާކަމަށް، އަލަށް ތައްޔާރުކުރެވުނު ދިރާސާ ރިޕޯޓަކުން ހާމަވެއްޖެއެވެ. އަދި ޖިންސީކުށުގެ ޝިކާރައަށްވާ ފަރާތްތަކާ އެމީހުންގެ އާއިލާތައް ދެވަނަފަހަރަށް ޝިކާރައަކަށް ވެގެންދިއުމުގެ ނަތީޖާއަކަށްވަނީ ރޭޕް ގެ ކުށް ރިޕޯޓުކުރުން ބޮޑުތަނުން މަދުވެ، ޖިނާއީ އަދުލުގެ ނިޒާމުގެ ތެރޭގައި މައްސަލަތައް ދިގުލައިގެންގޮސް މައްސަލަތައް އަނބުރާގެންދިއުމެވެ.\nއަންހެނުންގެ ޙައްޤުތަކާބެހޭ ބައިނަލްއަޤުވާމީ ދެ ޖަމްޢިއްޔާއެއް ކަމުގައިވާ އީކުއަލިޓީ ނައު އާއި ޑިގްނިޓީ އެލައެންސް ގުޅިގެން ޝާޢިއުކުރި ރިޕޯޓު، ދެކުނު އޭޝިއާގައި ޖިންސީއަނިޔާ : އަނިޔާގެ ޝިކާރައަށްވާ ފަރާތްތަކުން އިންސާފު ހޯދުމަށްހުރި ޤާނޫނީ އަދި އެހެނިހެން ހުރަސްތައް، އަލިއަޅުވާލަނީ ހަ ޤައުމަކަށް – ބަންގްލަދޭޝް، ބޫޓާން، ނޭޕާލް، ދިވެހިރާއްޖެ، އިންޑިއާ އަދި ސްރީލަންކާ އަށެވެ. އަދި އެ ޤައުމުތަކުގެ ސަރުކާރުތަކަށް ގޮވާލަނީ ޖިންސީކުށުގެ މައްސަލައަށް ހައްލުހޯދުމަށް މިހާރުން މިހާރަށް ފިޔަވަޅުތަކެއް އެޅުމަށާ، ކުށުގެ ޝިކާރައަށްވާ ފަރާތްތަކަށް އިންސާފުހޯދުމަށް ފަހިކުރުމަށާ، ކުށަށް އަރައިގަންނަ މީހުނަށް އޮތް ފަހި މާހައުލު ނިމުމަކަށް ގެނައުމަށެވެ.\nރާއްޖެއަށް ނިސްބަތްވާ މައްސަލަތަކުގެ ތެރޭގައި ހިމެނެނީ : ރޭޕްގެ ކުށް ސާބިތުކުރުމަށް ހެކީގެބުރަދަން ބޮޑުވުން؛ ކައިވެނީގެ ތެރޭގައިކުރާ ރޭޕް ޖިނާއީ ކުށަކަށް ހެދުމަށް ފޭލްވެފައިވުން؛ މިންތީގެ ސްޓެރިއޯޓައިޕް ކުރުމާ އަނިޔާލިބޭފަރާތް ދެވަނަފަހަރަށް ޝިކާރައަކަށްވުން؛ ކުށް ރިޕޯޓުކުރާ މިންވަރުގެ ދަށްކަން؛ ޖިންސީކުށް ރިޕޯޓުކުރުމާ، ދައުވާ އުފުލުމާ، ކުށް ސާބިތުވެ ހުކުމްކުރުމާބެހޭ ތަފާސްހިސާބު އާންމުކޮށް ލިބެން ނެތުން؛ ރޭޕްގެ މައްސަލަތައް ޝަރުޢީމަރުހަލާގައި ދިގުލައިގެންދިއުން؛ އަދި ކުށުގެ ޝިކާރައަށްވާ ފަރާތްތަކަށް އެހީތެރިވުމުގެ ޚިދުމަތްތައް ނެތުން ކަމަށް ފާހަގަކުރެވެއެވެ.\nޤައުމުތަކުގެ ޖިންސީކުށްތަކާ ބެހޭ ޤާނޫނުތަކާ ސިޔާސަތުތަކުގެ މި ދިރާސާއިން ދައްކާގޮތުގައި، ރިޕޯޓުގައި ހިމެނޭ ހަ ޤައުމުގެ ޤާނޫނު ތަކުގައިވެސް ބާގަނޑުތަކާ، ޤާނޫނު ތަންފީޒުކުރުމަށް ފޭލްވުމާ، އަދި އަންހެނުންނާ އަންހެން ކުދިންގެ ޙައްޤުތައް ރައްކާތެރިކޮށް ކުރިއެރުވުމަށް މި ޤައުމުތަކުން ކޮށްފައިވާ ބައިނަލްއަޤުވާމީ އިޤުރާރުތަކާ އޭގެ ޒިންމާތައް ނެގެހެއްޓުމަށް އިހުމާލު ވަމުންދާކަން ހާމަވެއެވެ.\nފޯކަސް ގްރޫޕްތަކާ، ކުށުގެ ޝިކާރައަށްވެފައިވާ ފަރާތްތަކާ، އެކްޓިވިސްޓުންނާ އަދި ޤާނޫނީ ވަކީލުންނާއެކު ދިރާސާގެ ރިސާޗަރުން ހިންގި ފުންމަޝްވަރާ ތަކުން ފާހަގަކުރެވުނީ ޖިންސީކުށުގެ ޝިކާރައަށްވާ ފަރާތްތަކަށް އެތައް ހުރަސްތަކަކާ ކުރިމަތިލާން ޖެހޭކަމެވެ. ފުލުހުންގެ މުއައްސަސާގައި މައްސަލަ ރިޕޯޓުކުރުމަށް ކާމިޔާބުވާ މަދު ފަރާތްތަކަށް އެކަންވެގެންދަނީ އިންސާފު ހޯދުމަށް ކުރާ ދަތި އުނދަގޫ އަދި ދިގު ދަތުރެއްގެ ފެށުމަށެވެ. އެފަރާތްތައް ކުރިމަތިލާންޖެހޭ ހުރަސްތަކުގެ ތެރޭގައި ހިމެނޭ ބައެއްކަންކަން :\nދެކުނު އޭޝިއާގެ ހުރިހާ ހިސާބެއްގައިވެސް ރޭޕްގެ ކުށް ސާބިތުވާ މިންވަރު ވަރަށް ދަށް؛ ދިވެހިސަރުކާރުން ލިބެންހުރި ތަފާސްހިސާބު ދައްކާގޮތުގައި 2015 އާއި 2019 އާއި ދެމެދުގައި ހިނގާފައިވާ ޖިންސީއަނިޔާގެ 364 މައްސަލައިގެ ތެރެއިން ކުށްސާބިތުވެ ހުކުމް ކަނޑައެޅިފައިވަނީ އެންމެ 49 މައްސަލައިގައެވެ.\nމައްސަލަތަކުގައި ފުލުހުންގެ ތަހުޤީގާއި، ސިއްހީ ތަހުލީލާއި، ދައުވާއުފުލުމާއި ޝަރުއީ މަރުހަލާ ދިގުލައިގެން ދިޔުމަކީ އާންމުހާލަތައް ވެފައިވެއެވެ.\nފުލުހުންގެ ފަރާތުން މައްސަލަ ބަލައިގަތުމަށް އުޒުރުވެރިވާކަމާއި، ރިޕޯޓުކުރާ މައްސަލަ ތަހުޤީގު ކުރުމަށް ފޭލްވާކަމުގެ ރިޕޯޓުތަކަކީ އާންމު ކަމަކަށް ވެފައިވެއެވެ، އަދި ދިވެހިރާއްޖެ ވެސް މިހާލަތު އޮތް ޤައުމުތަކުގައި ހިމެނެއެވެ.\nރޭޕްގެ ކުށްތަކުގައި ތަފާތުކުރުންތައް ބޮޑުވެ، ހުށަހަޅަންޖެހޭ ހެކީގެ ބުރަދަން ބޮޑެވެ. މިސާލަކަށް، ބަންގްލަދޭޝް، ބޫޓާން، ނޭޕާލް، ދިވެހިރާއްޖެ އަދި ސްރީލަންކާގައި ކުށުގެ ޝިކާރައަށްވާ ފަރާތުގެ މާޒީގެ ޖިންސީގުޅުމުގެ މައުލޫމާތު ހެކީގެ ގޮތުގައި ހުށަހެޅެއެވެ. މިއީ އަބަވީނިޒާމުގެ ނަޒަރިއްޔާއަކުން ކުރާހީކުރުމެއްގެ މައްޗައް ބިނާވެފައިވާ ކަމެކެވެ – އެ ހީކުރުމުގެ ތެރޭގައި ރޭޕް އަކީ ކުށުގެ ޝިކާރައަކަށްވާ ފަރާތުގެ “އިއްފަތްތެރި” ކަމާ، “ސުލޫކާ”، “އަޚުލާގާ” ގުޅިފައިވާ އެއްޗަކަށް ހެދުމުން، އޭގެ ނަތީޖާއަކަށްވަނީ ރޭޕްގެ ކުށުގެ ޖަރީމާގެ އަމަލުން މުޅިން އެހެންދިމާއަކަށް މައްސަލައިގެ ފޯކަސް ބަދަލުކުރުމެވެ.\nރިޕޯޓުކުރާ މައްސަލަ އަނބުރާ ނެގުމަށާ އަދި ހަނުތިބުމަށް ރޭޕްގެ ޝިކާރައަށްވާ ފަރާތްތަކާ އާއިލާ އަށް ބޮޑެތި ޕްރެޝަރުތަކެއް ވަރަށްގިނަފަހަރަށް ކުރިމަތި ކުރުވައެވެ. މީގެ ތެރޭގައި ވަށައިގެންވާ މުޖުތަމައުއިން ނުރަސްމީކޮށް މައްސަލަ ހައްލުކުރަން މަޖުބޫރުކުރުމާއި، މުޖުތަމައުގެ ނުރުހުން އެމީހުނަށް އަމާޒުކުރުމާއި، ޝިކާރައަށްވާމީހާ ބަދުނާމުކުރުމާއި، އިންޒާރުދިނުމާއި، ރިޝްވަތު ދިނުމާއި، މީގެތެރޭގައި ބަދަލުހިފުމުގެ ރޫހުގައި ވަޒީފާ ގެއްލުމަށް ފަހިކުރުމާ، ދިރިއުޅޭތަނުން ބޭރުކުރުމާ އިތުރު އަނިޔާތަކާ ކުރިމަތިކުރުވައެވެ.\nކުށުގެ ޝިކާރައަށްވާ ފަރާތްތަކުން ހުށަހަޅާ ޤާނޫނީ މައްސަލަ ހުއްޓުވުމަށާއި، ޝަރުއީ ނިޒާމުގެ ބޭރުން މައްސަލަ ހައްލުކޮށް ކުށްކުރި ފަރާތާއެކު އެއްބަސްވުމަކަށް އައުމަށް މަޖުބޫރުކުރުވުމަކީ ހިނގާކަންކަމެވެ. އެގޮތުން ބަންގްލަދޭޝް، އިންޑިއާ އަދި ނޭޕާލް އަށް ބަލާއިރު މި ރިޕޯޓަށް އިންޓަވިއު ކުރެވުނު ކުށުގެ ޝިކާރައަށްވެފައިވާ މީހުންގެ %60 ބުނި ގޮތުގައި މިފަދަ ޕްރެޝަރާ ކުރިމަތިވެ މައްސަލައިގެ މައިގަނޑު އަސާސް ގެއްލިގެންދާގޮތަށް ހައްލުކުރުމަށް ބާރުއަޅާފައިވެއެވެ. އެކި މައްސަލަތަކުގައި ޝަރުޢީ ނިޒާމުގެ ބޭރުން މިގޮތަށް ހިންގާ އެއްބަސްވުމުގައި ދިނުމަށް ވައުދުވާ ބަދަލު ލިބިފައިނުވާ ކަމަށް އެނގިފައިވެއެވެ.\nބަންގްލަދޭޝް، ދިވެހިރާއްޖެ، އިންޑިއާ އަދި ސްރީލަންކާގައި، ކައިވެނީގެ ތެރޭގައިކުރާ ރޭޕްގެ ކުށަކީ ހުރިހާ ހާލަތެއްގައި ޖިނާއީ ކުށެއްކަމަށް ކަނޑައެޅިފައެއް ނުވެއެވެ. ކައިވެނީގެ ތެރޭގައި ރޭޕްކުރުމަށް ފަހި މާހައުލެއް ޤާނޫނީގޮތުން ހުއްދަކުރުމުން ކުރެވޭކަމަކީ އަންހެނުންނަކީ ފިރިންގެ މުދާކަމުގައި ބެލެވި، އަންހެނުންނަށް އެމީހުންގެ އަމިއްލަ ހަށްޓާ ޒާތަށް އޮންނަ ހައްޤުން މަހުރޫމް ކުރުވުމެވެ.\nކުށުގެ ޝިކާރައަށްވާ ފަރާތްތަކަށް އެދެވޭ ފެންވަރެއްގެ ޚިދުމަތްތަކެއް ލިބެން ނެތުމާއި، ސަލާމަތްކަން ހޯދުމަށް ހިޔާއެއްގެ ވަސީލަތާއި، ކައުންސަލިން ނުވަތަ ނަފްސާނީ އެހީތެރިކަމުގެ ޚިދުމަތް މަދުފަހަރެއްގައި ނޫނީ ނުލިބެއެވެ. ކުށުގެ ޝިކާރައަށްވާ ފަރާތާ ހެކިންނަށް ސަލާމަތްކަން ފޯރުކުރުވުމުގެ ސްކީމްތަކުގެ ހީނަރުކަމުން އެފަރާތްތަކާ އާއިލާތައް އިތުރު ނުރައްކަލަށް ހުށަހެޅިގެންދެއެވެ.\nދިރާސާ ރިޕޯޓުގެ އެއް ލިޔުންތެރިއެއް ކަމަށްވާ އިންސާނީ ޙައްޤުތަކުގެ ޤާނޫނީ ވަކީލު އަދި އީކުއަލިޓީ ނައު ގެ ޤާނޫނީ މުޝްތަޝާރު، ޑިވްޔާ ސްރީނިވަސަން ބުނެފައިވަނީ : “އަހަރެމެންގެ ދިރާސާއިން ހާމަވަނީ ޖިންސީއަނިޔާއާއި ދެކޮޅަށް އަންހެނުންނަށާއި އަންހެން ކުދިންނަށް މިހާރަށްވުރެ ހަރުދަނާ ގޮތުގައި ރައްކާތެރިކަން ފޯރުކުރުމަށާއި ކުށްކުރާ މީހުންނަށް އޮތް ފުޅާ އަދި ފަހި މާހައުލު ނިމުމަކަށް ގެނައުމަށްޓަކައި، ދެކުނު އޭޝިއާގެ އެކި ކަންކޮޅުތަކުގެ ސަރުކާރުތަކުން މިހާރުން މިހާރަށް އަމަލީ ފިޔަވަޅު އަޅަންޖެހޭ ކަން. މިކަންކުރުމަށްޓަކައި ޤާނޫނުގައި ހުރި ބާގަނޑުތައް ބަންދުކޮށް، ޝަރުޢީ ނިޒާމުގައި ހުރި އުނިކަންތައްތައް އިސްލާހުކޮށް، ކުށުގެޝިކާރައަށްވާ ފަރާތްތަކަށް އިންސާފު ހޯދުމަށާއި އެހީތެރިކަން ފޯރުކުރުމަށްޓަކައި ވަށާޖެހޭ ޚިދުމަތްތަކެއް ދިނުމަށް ބޭނުންވާ ވަސީލަތްތައް ހަމަޖައްސަންޖެހޭ.”\nއަންހެނުންގެ ޙައްޤުތަކަށް ވަކާލާތުކުރާ ދިވެހިރާއްޖޭގެ އެކްޓިވިސްޓެއް، އަދި މިންތީގެ ހަމަހަމަކަމަށާއި އަންހެނުން ބާރުވެރި ކުރުވުމަށް ވަކާލާތުކުރާ ރާއްޖޭގެ މަދަނީ ޖަމްޢިއްޔާއެއް ކަމުގައިވާ އުތެމަ ގެ މުއައްސިސެއް ކަމުގައިވާ ހުމޭ އަބްދުލްޢަފޫރު ބުނެފައިވަނީ : “އަންހެނުންނާ އަންހެން ކުދިންނާ ދެކޮޅަށް ދިވެހިރާއްޖޭގައި ކުރާ ޖިންސީއަނިޔާއަކީ ޙަޤީގަތުގައިވެސް ހިޔަނި ވަބާއެއް – ފޮރުވިފައި، ފުރަގަސްދެވިފައި އަދި ނުފެންނައެއްޗަކަށް ހެދިފައި. ޖިންސީއަނިޔާއަކީ ޖިނާއީ ކުށަކަށް ޤާނޫނީގޮތުން ހެދިފައި ވީނަމަވެސް، ރާއްޖޭގެ އަބަވީ-އިޖްތިމާއީ ހާލަތުގައި ކަމާބެހޭ ތަހުޤީގީ މުއައްސަސާތަކުންނާއި، އިޖްތިމާއީ ރައްކާތެރިކަމުގެ ޚިދުމަތްތަކުންނާއި، ސިއްޙީ ޚިދުމަތްތަކުން އަދި ޖިނާއީ އަދުލުގެ ނިޒާމުންވެސް އަބަދުމެ ދަނީ މި މައްސަލައަށް އެކަށީގެންވާ އިޖާބައެއް ނުދެވި.”\nމި ރިޕޯޓުން ދެކުނު އޭޝިއާގެ ޤައުމުތަކަށް ގޮވާލަނީ ޖިންސީ އަދި މިންތިއަށް ބިނާކޮށްކުރާ އަނިޔާތަކާ ދެކޮޅަށް، ހުރިހާފަރާތެއް ހިމެނޭގޮތައް ހަރުދަނާ ފުރިހަމަ ފިޔަވަޅުތަކެއް ފަރުމާކޮށް ތަންފީޒުކުރުމަށެވެ. މީގެ ތެރޭގައި :\nރައްކާތެރިކަން ފޯރުކުރުމަށް ޤާނޫނުގައި ހުރި ހުރަސްތައް އިސްލާހުކުރުން\nޖިންސީކުށްތަކާބެހޭ މައްސަލަތަކަށް ފުލުހުންގެ ފަރާތުންދޭ އިޖާބަ ހަރުދަނާ ކުރުން\nރޭޕްގެ މައްސަލަތަކުގައި ކުށުގެޝިކާރައަށްވާ ފަރާތާއި ރައްޓެހިގޮތުގައި ސިއްޙީ ތަހުލީލުކުރުން ކަށަވަރުކުރުން\nޖިންސީކުށާބެހޭ ދައުވާކުރުމުގެ އިޖުރާއަތުތަކާއި ޝަރީއަތް ހިންގުން ހަރުދަނާކުރުން\nކުށުގެޝިކާރައަށްވާ ފަރާތްތަކަށް އިންސާފު ހޯދުން ހަރުދަނާ ކުރުމަށްޓަކައި ވަށާޖެހޭ ޕްރޮގްރާމްތައް ފަރުމާކޮށް ބޭނުންވާ މާލީވަސީލަތްތައް ކަނޑައެޅުން\nމުޖުތަމައުއިން އެކަހެރިކުރެވޭ އެންމެހާ ފަރާތްތަކުގެ ޚާއްސަ އަސާސީ ބޭނުންތައް ފޯރުކުރުމަށްޓަކައި ޤާނޫނާއި ސިޔާސަތުތައް އަލުންދިރާސާކުރުން (ނުވަތަ ރިވިއުކުރުން)\nފަހުބަހެއްގެ ގޮތުގައި ހުމޭ އަބްދުލްޢަފޫރު ބުނެފައިވަނީ : “ޖިންސީއަނިޔާގެ ހިޔަނި ވަބާގެ މައްސަލަ ހައްލުކުރުމަށާއި، އަންހެނުންނަށާއި އަންހެންކުދިންނަށް ލިބެންޖެހޭ ރައްކާތެރިކަމުގެ ޙައްޤާއި، އަނިޔާއިން ހިމާޔަތް ލިބިފައިވާ ގަދަރުވެރި ދިރިއުޅުމެއް ކަށަވަރު ކުރުމަށްޓަކައި، އެންމެންގެ ބައިވެރިވުން އޮތް، މުޅި ނިޒާމު ޝާމިލްވާ ހައްލެއް މިހާރުން މިހާރަށް ބޭނުންވޭ. އަހަރެމެންގެ އުންމީދަކީ، ދިވެހިރާއްޖޭގައި އަދި ދެކުނު އޭޝިއާގެ އެކި ކަންކޮޅުތަކުގައިވެސް އަންހެނުންނަށާއި އަންހެން ކުދިންނާ ދެކޮޅަށް ހިންގަމުންދާ ޖިންސީއަނިޔާގެ ވަބާ ހުއްޓުވުމަށްޓަކައި އެހީތެރިވާނޭ ހެޔޮ މަގެއްގެ ގޮތުގައި މި ރިޕޯޓު ބަލައިގަނެވިގެންދާނެ ކަމަށް.”\nއެޑިޓަރުންނަށް ނޯޓެއް : މީޑިއާއާއި ބެހޭ ފަރާތްތަކުން އިތުރު މައުލޫމާތު ހޯދުމަށް ގުޅުއްވާނީ


Enburi aumeh neii gothah Harry social media aa dhurah | ThePress\nއެނބުރި އައުމެއް ނެތް ގޮތަށް ހެރީ ސޯޝަލް މީޑިއާއާ ދުރަށް\n11 January 2021, 15:24\nޑިއުކް އޮފް ސަސެކްސް ޕްރިންސް ހެރީ މަޔާސްވެވަޑައިގެންފައި/ފޮޓޯ: ހެލޯ މެގަޒިން\nދުނިޔޭގެ އެކި ކަންކޮޅުތަކުން ލޯތްބާއި ނަފުރަތުގެ ނަޒަރުން ގިނަ ބައެއްގެ ސަމާލުކަން ހޯދި އިނގިރޭސިވިލާތުގެ ޕްރިންސް ހެރީގެ ދެމަރިފިން، އެނބުރި އައުމެއް ނެތް ގޮތަށް، ސޯޝަލް މީޑިއާއަށް ވާދާއީ ސަލާމް ކޮށްފައި ވާ ކަމުގެ ހަބަރު ފެންމަތިވެއްޖެއެވެ.\nމަޝްހޫރު ބަތޮލާ މޭގަން މާކެލްއާއިއެކު ޒަވާޖީ ހަޔާތެއް ފަށާ، ޝާހީ މަގާމާއި އިއްޒަތް ދޫކޮށްލި ހެރީގެ ވާހަކަތަކަކީވެސް އަދި ގިނަ ބަޔަކު އެ ޒުވާނެއްގެ ވާހަކައަށް ޝައުގުވެރިވާ ވާހަކަތަކެކެވެ.\nނަމަވެސް، މި ކަމުގެ މައުލުމާތު އެނގޭ މަސްދަރަކާ ހަވާލާދީ ބައިނަލްއަގުވާމީ މިޑީއާއިން ރިޕޯޓް ކޮށްފައިވާ ގޮތުގައި، ހެރީގެ ކުޑަކުޑަ އާއިލާ، ސޯޝަލް މީޑިއާއިން ދެން ފެނުން ވަރަށް ނާދިރުވާނެއެވެ.\nހެރީ ސޯޝަލް މީޑިއާ ދޫކޮށްލި އެންމެ ބޮޑު އެއް ސަބަބަކީ، އެ ޕްލެޓްފޯމުން އެ އާއިލާއަށް ލިބެމުން ދިޔަ އިންތިހާ ނަފުރަތު ކަމަށް ބުނެވެއެވެ. އިންޓަނެޓްގައި ހިންގާ ބުލީ ކުރުމުގެ ޖަރީމާތައް ހައްދު ފަހަނައަޅާ، ދިރިއުޅުމަށް ދަތިވާ ވަރު ވެފައި ވާކަމަށްވެސް ހެރީގެ މައުލޫމާތު އެނގޭ މަސްދަރާ ހަވާލާދީ، ބައިނަލްއަގުވާމީ މީޑިއާއިން ވަނީ ރިޕޯޓް ކޮށްފައެވެ.\nޕްރިންސް ހެރީއާއި ޑަޗަސް މޭގަންގެ ގުޅިފައިވާ އިންސްޓަގްރާމް އެކައުންޓް\nއިނގިރޭސިވިލާތް ދޫކޮށް، އެމެރިކާގައި މިހާރު ދިރިއުޅެމުން އަންނަ ހެރީއާއި މޭގަން ސޯޝަލް މީޑިއާއާ ދުރަށް ޖެހިފައި ވާއިރު، ދަރިފުޅުގެ ނަމުގައި ހަދާ ފައިވާ އާޗްވެލް ފައުންޑޭޝަނަށްވެސް ސޯޝަލް މީޑިއާ އެކައުންޓެއް ނުހަދާނެ ކަމަށް ހަބަރު ލިބެއެވެ.\nހެރީއާއި މޭގަން ހިންގަނީ އެންމެ އިންސްޓަގްރާމް އެކައުންޓެކެވެ. ވަކި ވަކި އެކައުންޓްތަކެއް ނޯވެއެވެ. ނަމަވެސް މި އެކައުންޓްގައިވެސް މިދިޔަ އަހަރުގެ މާޗް މަހުގެ ފަހުން ޕޯސްޓެއް ކޮށްފައެއް ނުވެއެވެ.\nލައިފްސްޓައިލް ލުއި ހަބަރު ސޯޝަލް މީޑިއާ


Emergency iulaan kuriyas Majilis aai SC ge baaru nufihetteyne: Vakeelun | Mihaaru\nމައުމޫން ހަމީދާއި ވަކީލް ޝަމީލް: ކުއްލި ހާލަތުގެ ގަރާރަކުން ވެސް މަޖިލީހާއި ސުޕްރީމް ކޯޓު ނުހިފެހެއްޓޭނެ ކަމަށް ވިދާޅުވި -- ފޮޓޯ/މިހާރު\nކުއްލި ހާލަތުގައި ވެސް މަޖިލީހާއި ސުޕްރީމް ކޯޓުގެ ބާރެއް ނުހިފެހެއްޓޭނެ: ވަކީލުން\n09 ފެބުރުއަރީ 2018 - 20:09 29 comments\nކުއްލި ނުރައްކަލުގެ ހާލަތު އިއުލާންކޮށް ނެރުނު ގަރާރުގައި ރައްޔިތުންގެ މަޖިލީހާއި ސުޕްރީމް ކޯޓުގެ ބައެއް ބާރުތައް ހަނިކޮށްފައި އޮތުމަކީ ގާނޫނާއަސާސީއާ ޚިލާފަށް ކަމެއް ކަމަށް ބައެއް ވަކީލުން މިއަދު ބުނެފި އެވެ.\nޕްރިމިއާ ޗެމްބާސްގެ ހަތް ވަކީލަކު ސޮއި ކުރައްވައި، މިއަދު ނެރުނު ބަޔާނުގައިވަނީ މަޖިލީހަށް މީހުން ހާޒިރު ކުރުމުގެ ބާރާއި ރައީސާއި ނައިބު ރައީސް އަދި ވަޒީރުންގެ އިތުބާރު ނެތްކަމުގެ ވޯޓު ނެގުމުގެ ބާރު ހަނި ކުރުމުގެ އިތުރުން ފަހު ބަސް ބުނުމަށް ސުޕްރީމް ކޯޓަށް އޮތް ބައެއް ބާރުތައް ނެގުމަކީ ގާނޫނުއަސާސީއާ ޚިލާފް ކަމެއް ކަމަށެވެ. އޭގެ ސަބަބެއް ކަމަށް އެ ބަޔާނުގައިވަނީ ކުއްލި ނުރައްކަލުގެ ހާލަތުގައި ހިފެހެއްޓޭނީ ގާނޫނުއަސާސީގެ ދެވަނަ ބާބުގައި ބަޔާންކުރާ ހައްގުތައް ކަމަށް ގާނޫނުއަސާސީގައި އޮތުމެވެ.\n"ގާނޫނުއަސާސީގެ ދެވަނަ ބާބުގައި ނުހިމެނޭ މާއްދާތައް ކަމުގައިވާ ގާނޫނުއަސާސީގެ 99 ވަނަ މާއްދާ އާއި ގާނޫނުއަސާސީގެ 100 ވަނަ މާއްދާ އާއި 101 ވަނަ މާއްދާ އާއި 113 ވަނަ މާއްދާ އާއި 145 ވަނަ މާއްދާގެ ނ. އާއި 228 ވަނަ މާއްދާ ވަގުތީ ގޮތުން ހިފަހައްޓާފައި ވުމަކީ ގާނޫނުއަސާސީގެ 254 ވަނަ މާއްދާއާ ޚިލާފް ކަމެއް.." އެ ބަޔާނުގައިވެ އެވެ.\nކުއްލި ހާލަތު އިއުލާންކޮށް ނެރޭ ގަރާރުގެ ސައްހަކަމާ މެދު ސުވާލު އުފެދިއްޖެ ނަމަ އެކަމުގައި ގޮތެއް ނިންމުމަކީ ސުޕްރީމް ކޯޓުގެ ބާރެއް ކަމަށް ގާނޫނުއަސާސީގައި ބުނެފައި އޮތްއިރު، ފަހު ބަސް ބުނުމަށް ސުޕްރީމް ކޯޓަށް އޮތް ބާރު ހިފެހެއްޓުމަކީ ކުއްލި ހާލަތުގެ ގަރާރާ މެދު ގޮތެއް ނިންމުމަށް ސުޕްރީމް ކޯޓަށް ލިބިދޭ ބާރު ވެސް ހިފެހެއްޓުން ކަމަށް އެ ބަޔާނުގައިވެ އެވެ.\nކުއްލި ހާލަތުގެ ގަރާރުގެ ދަށުން، ޖިނާއީ އިޖްރާއާތުގެ ގާނޫނަށް އަމަލު ކުރުން ވެސް އެއްކޮށް ހުއްޓާލާފައި ވުމަކީ ކުށުގެ ތުހުމަތު ނުކުރެވޭ ފަރާތްތަކަށް ވެސް ގާނޫނުގެ ރައްކާތެރިކަން ގެއްލިގެންދާ ކަމަށް ވެސް އެ ބަޔާނުގައިވެ އެވެ.\nމީގެ އިތުރުން ކުއްލި ހާލަތު އިއުލާން ކުރުމަށް ފަހު އުއްތަމަ ފަނޑިޔާރާއި އަބްދުﷲ ސައީދާއި ފަނޑިޔާރު އަލީ ހަމީދު ހައްޔަރުކޮށް، ބަންދާ މެދު ގޮތެއް ނިންމަން ކޯޓަށް ގެންދަންޖެހޭނެ ކަމަށާއި އެކަން ނުކުރުމަކީ ގާނޫނާ ޚިލާފަށް ކުރާ ކަމެއް ކަމަށް އެ ބަޔާނުގައިވެ އެވެ. ސަބަބެއްގެ ގޮތުގައި އެ ބަޔާނުގައި ވަކީލުން ބުނެފައިވަނީ ބަންދާ މެދު ގޮތެއް ނިންމަން ކޯޓަށް ގެންދަން ޖެހޭނެ ކަމަށް ގާނޫނުއަސާސީގައި އޮންނަ މާއްދާ އެ ދެ ބޭފުޅުން ހައްޔަރު ކުރިއިރު ހިފަހައްޓާފައި ނެތުމެވެ.\nމަޖިލީހުގެ ގަވާއިދު އޮތްގޮތުން މިދުވަސްވަރަކީ މަޖިލިސް ޗުއްޓީ ދުވަސްވަރެއް ނޫން ފާހަގަކޮށް، އެ ބަޔާނުގައިވަނީ ކުއްލި ހާލަތު އިއުލާން ކުރުމަށް ފަހު 48 ގަޑިއިރުގެ ތެރޭގައި އެ ގަރާރު ފާސްކުރަން މަޖިލީހަށް ހުށަހަޅަން ލާޒިމް ކަމަށެވެ. އެ މުއްދަތުގައި އެކަން ނުކުރުމަކީ ވެސް ގާނޫނާ ޚިލާފަަށް ކުރާ ކަމެއް ކަމަށް އެ ބަޔާނުގައިވެ އެވެ.\nކުއްލި ހާލަތުގައި އަޅަމުން ގެންދާ ފިޔަވަޅުތައް ބާތިލް ކަމަށް ބުނެ، އެ ބަޔާނުގައި ގޮވާލާފައިވަނީ ކުއްލި ހާލަތު ނިމުމަކަށް ގެނައުމަށާއި އުއްތަމަ ފަނޑިޔާރާއި ފަނޑިޔާރު އަލީ ހަމީދު ދޫކޮށްލުމަށެވެ. އަދި ފަނޑިޔާރެއްގެ މައްޗަށް ޖިނާއީ ތުހުމަތެއް ކުރެވޭ ނަމަ ގާނޫނުއަސާސީ އާއި ގާނޫނީ އިމުގެ ތެރެއިން އިންސާފުވެރިކަމާ އެކު އެކަންކަން ބެލުމަށް އެ ބަޔާނުގައި ގޮވާލާފައިވެ އެވެ.\nއެ ބަޔާނުގައި ސޮއި ކުރައްވާފައިވާ ބޭފުޅުންގެ ތެރޭގައި މަޝްހޫރު ގާނޫނީ ވަކީލުން ކަމަށްވާ ޝާހީން ހަމީދާއި މައުމޫން ހަމީދު ވެސް ހިމެނިވަޑައިގަންނަވަ އެވެ.\nއިތުރު ލިޔުންތައް ރައްޔިތުންގެ މަޖިލިސް ސުޕްރީމް ކޯޓް ކުއްލި ނުރައްކަލުގެ ހާލަތު ގާނޫނީ ވަކީލު ޝާހީން ހަމީދު ގާނޫނީ ވަކީލު މައުމޫން ހަމީދު\nގަރާރުގެ ދަށުން އެޅި ފިޔަވަޅުތައް ބާތިލް: ވަކީލުން


ޖުޑީޝަލް ހަތަރު ދާއިރާއެއްގެ މެޖިސްޓްރޭޓް ކަމަށް ކޮމިޝަނުން ބަދަލުގެންނަވައިފި | Judicial Service Commission\nޖުޑީޝަލް ހަތަރު ދާއިރާއެއްގެ މެޖިސްޓްރޭޓް ކަމަށް ކޮމިޝަނުން ބަދަލުގެންނަވައިފި\nޖުޑީޝަލް ހަތަރު ދާއިރާގެ މެޖިސްޓްރޭޓް ކަމަށް ކޮމިޝަނުން ބަދަލުގެންނަވައިފިއެވެ. އެގޮތުން އެ ބޭފުޅުން ކަނޑައެޅުއްވި ކޯޓުތަކާއި ދާއިރާތައް ހަމަޖައްސަވާފައިވާ ގޮތް ތިރީގައި މިވަނީއެވެ.\n1- ހދ. ޖުޑީޝަލް ދާއިރާގެ އިސް މެޖިސްޓްރޭޓް އަލްއުސްތާޛު މުޙައްމަދު ނިޔާޒު ހދ. ވައިކަރަދޫ މެޖިސްޓްރޭޓް ކޯޓުގެ ކޯޓް އިސް މެޖިސްޓްރޭޓްކަމަށް ބަދަލުކުރުން\nހދ. ޖުޑީޝަލް ދާއިރާގެ އިސް މެޖިސްޓްރޭޓްގެ މަޤާމުގައި ހުންނެވި ހދ. ވައިކަރަދޫ ގްރީންވިލާ އަލްއުސްތާޛު މުޙައްމަދު ނިޔާޒު ހދ. ވައިކަރަދޫ މެޖިސްޓްރޭޓް ކޯޓުގެ ކޯޓް އިސް މެޖިސްޓްރޭޓްގެ މަޤާމަށް 18 ސެޕްޓެމްބަރ 2011 ގައި ޖުޑީޝަލް ސަރވިސް ކޮމިޝަނުން ވަނީ ބަދަލުކުރައްވާފައެވެ.\n2- އދ. ޖުޑީޝަލް ދާއިރާގެ އިސް މެޖިސްޓްރޭޓް އަލްއުސްތާޛު ޝުޖާޢު އުޘްމާން ގއ. ޖުޑީޝަލް ދާއިރާގެ އިސް މެޖިސްޓްރޭޓްކަމަށް ބަދަލުކުރުން\nއދ. ޖުޑީޝަލް ދާއިރާގެ އިސް މެޖިސްޓްރޭޓްގެ މަޤާމުގައި ހުންނެވި ގއ. ވިލިނގިލީ ހިލިހިލާއާގެ އަލްއުސްތާޛު ޝުޖާޢު އުޘްމާން ގއ. ޖުޑީޝަލް ދާއިރާގެ އިސް މެޖިސްޓްރޭޓްގެ މަޤާމަށް 02 އޮކްޓޯބަރ 2011 ގައި ޖުޑީޝަލް ސަރވިސް ކޮމިޝަނުން ވަނީ ބަދަލުކުރައްވާފައެވެ.\n3- ގއ. ޖުޑީޝަލް ދާއިރާގެ އިސް މެޖިސްޓްރޭޓް އަލްއުސްތާޛު ޙުސައިން މަޒީދު އދ. ޖުޑީޝަލް ދާއިރާގެ އިސް މެޖިސްޓްރޭޓްކަމަށް ބަދަލުކުރުން\nގއ. ޖުޑީޝަލް ދާއިރާގެ އިސް މެޖިސްޓްރޭޓްގެ މަޤާމުގައި ހުންނެވި ގއ. ގެމަނަފުށީ ދުބުރިމާގެ އަލްއުސްތާޛު ޙުސައިން މަޒީދު އދ. ޖުޑީޝަލް ދާއިރާގެ އިސް މެޖިސްޓްރޭޓްގެ މަޤާމަށް 02 އޮކްޓޯބަރ 2011 ގައި ޖުޑީޝަލް ސަރވިސް ކޮމިޝަނުން ވަނީ ބަދަލުކުރައްވާފައެވެ.\n4- ދ. ކުޑަހުވަދޫ މެޖިސްޓްރޭޓް ކޯޓުގެ މެޖިސްޓްރޭޓް އަލްފާޟިލް އަޙްމަދު ޢާމިރު ދ. ބަނޑިދޫ މެޖިސްޓްރޭޓް ކޯޓުގެ ކޯޓު އިސް މެޖިސްޓްރޭޓްކަމަށް ބަދަލުކުރުން\nދ. ކުޑަހުވަދޫ މެޖިސްޓްރޭޓް ކޯޓުގެ މެޖިސްޓްރޭޓްގެ މަޤާމުގައި ހުންނެވި ދ. ބަނޑިދޫ އަލިވާގެ އަލްފާޟިލް އަޙްމަދު ޢާމިރު ދ. ބަނޑިދޫ މެޖިސްްޓްރޭޓް ކޯޓުގެ ކޯޓު އިސް މެޖިސްޓްރޭޓްގެ މަޤާމަށް 02 އޮކްޓޯބަރ 2011 ގައި ޖުޑީޝަލް ސަރވިސް ކޮމިޝަނުން ވަނީ ބަދަލުކުރައްވާފައެވެ.


JSC ah islaahu genna bilu Bar councilun dhiraasa kuranee\nޖޭއެސްސީއަށް އިސްލާހު ގެންނަ ބިލް ބާ ކައުންސިލުން ދިރާސާކުރަނީ\nބާ ކައުންސިލްގެ ރައީސް މައުމޫން ހަމީދު\nޖުޑީޝަލް ސާވިސް ކޮމިޝަން (ޖޭއެސްސީ) ގެ ގާނޫނަށް އިސްލާހު ގެންނަން ރައްޔިތުންގެ މަޖިލީހުން ފާސް ކުރި ބިލް ދިރާސާ ކުރަން ބާ ކައުންސިލުން ނިންމައިފި އެވެ.\nރައްޔިތުންގެ މަޖިލީހުން އިއްޔެ ފާސްކުރި ބިލްގައި ޑިޕާޓްމެންޓް އޮފް ޖުޑީޝަލް އެޑްމިނިސްޓްރޭޝަން (ޑީޖޭއޭ) އަކީ ޖޭއެސްސީގެ ދަށުން ހިންގާ މުއައްސަސާއެއް ކަމަށް ބަދަލު ކުރުމަށް ހިމަނާފައި ވެއެވެ. މި ގޮތަށް ޖޭއެސްސީގެ ގާނޫނަށް އިސްލާހު ގެންނަން މަޖިލީހަށް ހުށަހެޅީ ސަރުކާރުންނެވެ.\nއެ ބިލުގައި، ޖޭއެސްސީގައި މަގާމުގެ ހައްސިއްޔަތުން ނޫން ގޮތަކަށް ތިބޭ މެމްބަރުންގެ ޝަރުތުތަކަށް ބަދަލު ގެނައުމާއި ޖޭއެސްސީގެ ނިންމުންތައް އިސްތިއުނާފު ކުރަން ކޯޓަށް ނުދެވޭ ގޮތަށް ހެދުމާއި އިސްތިއުނާފް ކޮމެޓީއެއް އުފައްދަން ވެސް ބިލުގައި ހިމާނަފައިވެ އެވެ.\nމީގެ އިތުރުން ޑީޖޭއޭގެ ބައެއް މަގާމުތަށް ހުސްވާ ގޮތަށް ވެސް އެ ބިލުގައި ވަނީ ހިމަނާފައި އެވެ. އެގޮތުން އެބިލް ގާނޫނަކަށް ވުމާއެކު ޖޫޑީޝަލް އެޑްމިނިސްޓްރޭޓާގެ މަގާމާއި ޖުޑީޝަލް އެކަޑަމީގެ ޗާންސެލާގެ މަގާމު ހުސްވެ އެވެ.\nޖޭއެސްސީ ބާ ކައުންސިލް\nމައްސަލަ ބާ ކައުންސިލަށް ގެންދިއުމުން ޖަމީލު ފާޑު ވިދާޅުވެއްޖެ\nޖޭއެސްސީގެ ވަކީލުންގެ މެންބަރަކަށް މާނިއު އިންތިހާބުކޮށްފި


Dhaulathuge Mudhaleh Rayyithunnah Gellunvaa Gothah Dhinumakee Goaheh: Ali Hussain – adduLIVE\nދައުލަތުގެ މުދަލެއް ރައްޔިތުންނަށް ގެއްލުންވާ ގޮތަށް ދިނުމަކީ ގޯހެއް\nFeb 14, 2020, 17:29 ހަސަން ރަޝީދު\nކެންދޫ ދާއިރާގެ މެމްބަރު އަލީ ހުސެއިން - ފޮޓޯ: މަޖިލިސް\nދައުލަތުގެ މުދަލެއް ރައްޔިތުންނަށް ގެއްލުންވާ ގޮތަށް އެއްވެސް ބަޔަކަށް ދިނުމަކީ ގޯހެއް ކަމަށް ކެންދޫ ދާއިރާގެ މެމްބަރު އަލީ ހުސެއިން ވިދާޅުވެއްޖެއެވެ.\nމެމްބަރު އަލީ މިހެން ވިދާޅުވެފައިމިވަނީ ވެލާނާ އިންޓަނޭޝަނަލް އެއާޕޯޓުގައި ތަރައްޤީކުރަމުން އަންނަ އައު ސީޕްލޭން ޓާމިނަލް ޓީއެމްއޭ އަށް ކުއްޔަށް ދޭން އުޅޭ މައްސަލަ ބޮޑުވެފައިވާ ދަނޑިވަޅެއްގައެވެ.\nއެގޮތުން އޭނާ ކުރެއްވި ޓްވީޓެއްގައި ވިދާޅުވީ އަވަސް ވިޔަސް ލަސް ވިޔަސް، ގޯސްކޮށް ހިނގާފައިވާ ކަމެއްގެ މައްޗަށް ބިނާކޮށް ފަހުން ގެއްލުމުގެ ބަދަލު ދޭންޖެހުނަސް ހެޔޮކަމަށް ބަލައި، ދައުލަތުގެ މުދަލެއް ރައްޔިތުންނަށް ގެއްލުންވާ ގޮތަށް އެއްވެސް ބަޔަކަށް ދިނުމަކީ ގޯހެއް ކަމަށެވެ. އަދި ގޯހެއްގެ މައްޗަށް އިތުރު ގޯހެއް ހެދުމަކީ މާ ބޮޑު ގޯހެއް ކަމަށްވެސް އަލީ ވިދާޅުވިއެވެ.\nއަވަސްވިޔަސް ލަސްވިޔަސް، ގޯސްކޮށް ހިނގާފައިވާ ކަމެއްގެ މައްޗަށް ބިނާކޮށް ފަހުން ގެއްލުމުގެ ބަދަލު ދޭންޖެހުނަސް ހެޔޮކަމަށް ބަލައި، ދައުލަތުގެ މުދަލެއް ރައްޔިތުންނަށް ގެއްލުންވާ ގޮތަށް އެއްވެސް ބަޔަކަށް ދިނުމަކީ ގޯހެއް. ގޯހެއްގެ މައްޗަށް އިތުރު ގޯހެއް ހެދުމަކީ މާ ބޮޑު ގޯހެއް.\n— Ali Hussain (@AleeVoice) February 14, 2020\nސީޕްލޭން ޓާމިނަލްގެ މައްސަލަ ބޮޑުވެފައިވާއިރު އެންޓި ކޮރަޕްޝަން ކޮމިޝަނުން (އޭސީސީ) އިއްޔެ ވަނީ އެ ޓާމިނަލް ޓީއެމްއޭ އަށް ދޭން އުޅެނީ ދައުލަތަށް ބޮޑު ގެއްލުމެއްގައި ކަމަށާއި، އެކަމާއި ގުޅޭ ޖިނާއީ ތަހްގީގު ފަށާފައިވާކަމަށް ބުނެފައެވެ.\nއައު ސީޕްލޭން ޓާމިނަލް ހިންގުން ހަވާލު ކުރުމަށް ނިންމާފައިވަނީ ދައުލަތަށް ގެއްލުންވާ ގޮތަށް ވަކި ފަރާތަަކަށް ނާޖާއިޒު ފައިދާ ލިބޭ ގޮތަށްކަމަށް ބުނެ އޭސީސީއަށް ހުށަހެޅިފައިވާ މައްސަލައިގެ ތަހްގީގަށްފަހު އެކަމިޝަނުން ނެރުނު ރިޕޯޓުގައި ބުނެފައިވަނީ އައު ޓާމިނަލް ޓީއެމްއޭއަށް ދޭން ނިންމާފައިވާ އަގަށްބަލާއިރު އަހަރަކު ދައުލަތަށް 55 މިލިއަން ޑޮލަރު (848 މިލިއަން ރުފިޔާގެ) ގެއްލުމެއް ލިބޭނެކަމަށެވެ.


ހާތްތެރި: ވަރަށް ތަފާތު ވެބް ސީރީޒް އެއް! – Faanooz\nހާތްތެރި: ވަރަށް ތަފާތު ވެބް ސީރީޒް އެއް!\nJuly 11, 2018 | އަޙުމަދު އަނަސް\nކޮންމެ ދުވަހަކުވެސް އެތައް ބައިވަރު ފޭސްބުކު ޕޭޖުތަކަކާއި ޔޫޓިއުބް ޗެނަލްތަކެއް މިދަނީ ތަޢާރަފުކުރެވެމުންނެވެ. އެހެންނަމަވެސް ރާއްޖޭގައި ގިނައީ ހުސް ޚިޔާލަކާއި ތަަޞައްވުރަކަށް ހަދާފައިވާ އެއްޗިއްސެވެ. އެހެނަސް އެހެން ފޭސްބުކް ޕޭޖްތަކާއި، ޔޫޓިއުބް ޗެނަލް ތަކާއި މީތި ތަފާތެވެ.\nމިއީ “ހާތްތެރި” އެވެ. ހާތްތެރިއަކީ އައިޑިއުކްސް އިންކް އަދި ފައިނަލް ޗެޕްޓާރ ސްޓޫޑިޔޯ އިން ކޮންމެ ހަފްތާއަކު ސިލްސިލާކޮށް ނެރޭ އެޕިސޯޑު ތަކެކެވެ. އެގޮތުން މިހާރު ވަނީ ހާތްތެރީގެ ފަސް އެޕިސޯޑެއް ބެލުންތެރިންނާއި ހަމައަށް ގެނެސްދީފައެވެ.\nހާތްތެރި ޕްރޮޑަކްޝަން ޓިމް — ފޮޓޯ: ހާތްތެރި\nއައިޑިއުކްސް އިން ބުނީ ހާތްތެރިއަކީ މުޖުތަމަޢުގެ ތެރޭގައި ތިބި އެކި ކަހަލަ ޒުވާނުން ބައިވެރިކޮށްގެން ކުޅޭ ކުޅިވަރުގެ ހަރަކާތްތަކެކެވެ. އޭގެ ތެރޭގައި އެކި އުމުރުގެ ކުދިން ހިމެނެއެވެ. ވަޒީފާގައި އުޅޭ ޒުވާނުންނާއި ކޮލެޖުގައި އުޅޭ ޒުވާނުންނެވެ. އަދި މިކުޅިވަރުތައް ކުޅެނީ އެންމެންނަށްވެސް ވަރަށް މަޖާވާ އަދި ގަޔާވާ ގޮތްގޮތަށެވެ.\nހާތްތެރީގެ ސިނަމޭޓޯގްރަފީ ޑައިރެކްޓަރ އަލީ ޝަމްރާން — ފޮޓޯ: ހާތްތެރި\nހާތްތެރި އިން މިހާރު ބެލުންތެރިންނާއި ހަމައަށް ގެނެސްދީފައިވާ އެޕިސޮޑުތަކުގެ ތެރޭގައި ނުހޭތި، ކެއްވާނެތަ، ގޮވޭނެތަ އަދި އަތްލަބަލަ ހިމެނެއެވެ. މި ހުރިހާ އެޕިސޯޑުތަކުގެ ތެރެއިން އަތްލަބަލަ އެޕިސޯޑަކީ ފާހަގަކޮށްލެވޭ އެޕިސޯޑެކެވެ.\nއަތްލަބަަ އެޕިސޯޑުގެ ޓްރެއިލާ މީސް މީޑިޔާގައި ދައުރުވާން ފެށުމާއެކު އެތައް ބައެއްގެ ހިތުގައި ވަނީ ސުވާލުތަކެއް އުފެދިފައެވެ. އެއުޅެނީ ކޮންއެއްޗެއް ފެނިގެންތޯ އެތައްބަޔަކު އަމިއްލަ ނަފުސަށް ސުވާލުކޮށްލެވުނެވެ. އެހެން ނަމަވެސް ހާތްތެރީގެ އަތްލަބަލަ އެޕިސޯޑު ބަލާ ނިމުނު އިރު ކޮންމެ މީހެއްގެ ގާތަށްވެސް ހިނި އަންނާނެކަން ޔަގީނެވެ.\nހަމަ އެހެންމެ ހާތްތެރީގެ ފަސްވަނަ އެޕިސޯޑުވެސް ވަރަށް ތަފާތެވެ. ހާތްތެއީގެ ފަސްވަނަ އެޕިސޯޑަކީ “ކާން ކެރޭނެތަ” އެވެ. މި އެޕިސޯޑުގައި ޖެހެނީ އެކި އެކި އެއްްޗެހި އެއްކޮށްގެން ކާށެވެ. އޭގެތެރޭގައި ރިހާކުރާއި ގެރިކިރު އެއްކޮށްގެން ކެއުމާއި، އެވަކާޑޯ އާއި ޗިލީ އެންޑް ގާލިކް ސޯސް އެއްކޮށްގެން ކެއުމާއި ދޮންކޭލާއި، މަސްޓަޑާއި އަދި އޮއިސްޓާރ ސޯސް އެއްކޮށްގެން ކެއުން ފާހަގަކޮށްލެވެއެވެ.\nހާތްތެރިއަކީ އަދުގެ ޒުވާނުންގެ ވިސްނުމާއި ވަރަށް ގުޅޭހެން ތައްޔާރުކުރާ ޕްރޮގްރާމެކެވެ. ކޮންމެ ހަފްތާ ބަންދެއްގައި ހާތްތެރީގެ މުޅިން އާ އެޕިސޯޑެއް ބެލުންތެރިންނަށް ފެނިގެންދާނެއެވެ. ހާތްތެރިއަކީ އެއްފަހަރު ބަލައިފިނަމަ އޭގެ ހުރިހާ އެޕިސޯޑެއްވެސް ބަލަން ބޭނުންވާނެ ފަދަ މަޖާ އެއްޗެކެވެ. އަހަރެންވެސް ހާތްތެރީގެ ފުރަތަމަ ފަސް އެޕިސޯޑު ބަލައިފީމެވެ. މިހާރު އިންތިޒާރުކުރަމުން މިދަނީ ހަވަނަ އެޕިސޯޑަށެވެ.


SunOnline: REPORT: May Day aa gulhigen hukum kuri Rasheedhah alhaalaane meehaku nethi magumathivefai\nމޭޑޭއާ ގުޅިގެން ހުކުމް ކުރި ރަޝީދަށް އަޅާލާނެ މީހަކު ނެތި މަގުމަތިވެފައި!\nނަޖާހު މަސްއޫދު 03 Apr 2019, 08:47\nމީސް މީޑިއާގައި ދައުރުވަމުންދާ އިބްރާހިމް ރަޝީދުގެ ފޮޓޯއެއް: އޭނާއަށް ވަނީ ހަމުގެ ބައްޔެއް ޖެހިފައި ---\nގ. ފްރެޝްލައިޓު، އިބްރާހިމް ރަޝީދު، 27، އަކީ 2015 ވަނަ އަހަރުގެ މޭ މަހުގެ އެއްވަނަ ދުވަހު އޭރުގެ އިދިކޮޅު ފަރާތްތަކުން ކުރި މޭޑޭ މުޒާހަރާގައި ފުލުހަކަށް ހަމަލާ ދިނުމުގެ ތުހުމަތުގައި ހައްޔަރުކޮށް ޖަލަށް ލެވުނު ޒުވާނެކެވެ. މުޒާހަރާގެ ތެރެއިން ފުލުހަކަށް ހަމަލާ ދިން ކަމުގެ ކުށް އޭނާގެ މައްޗަށް ސާބިތުވެ، 2016 ވަނަ އަހަރުގެ އޯގަސްޓް މަހުގެ ހަތްވަނަ ދުވަހު އޭނާއަށް ވަނީ ހަތް އަހަރުގެ ޖަލު ހުކުމެއް އިއްވައިފައެވެ.\nއެ ހުކުމް ކުރިތާ ހަތަރު އަހަރު ފާއިތުވެ ހިނގައްޖެއެވެ. މިއަދު ރަޝީދު އޮތީ ޖަލު ގޮޅީގައެއް ނޫނެވެ. ކަރާ މާރުކޭޓު ކައިރިން ނުވަތަ އޯކިޑުމަގުގައި ހުންނަ އެސްޓީއޯ ސުޕަމާޓު ކައިރިން ހިނގާފައި ދާއިރު ރަޝީދު ފެނިދާނެއެވެ. އޭނާ މިއަދު ވަނީ ހަމުގެ ބައްޔެއްގެ ޝިކާރައަކަށްވެ، ހަށިގަނޑުގެ ބާރު ދެރަވެ އަނަރޫފަވެފައެވެ. އަޅާލާނެ މީހަކު ނުވެ މަގުމަތިވެ އެހީގެ އަތަކަށް ބޭނުންވެފައެވެ.\nއިބްރާހިމް ރަޝީދު މިއަދު: އޭނާއަށް ވަނީ ހަމުގެ ބައްޔެއް ޖެހިފައި --\nބަލި ޖެހުނީ ޖަލުގައި ހުއްޓާ!\nދެހާސް ފަނަރަވަނަ އަހަރުގެ ތެރޭގައި ރަޝީދު ހައްޔަރުކުރީ މޭޑޭ މުޒާހަރާގައި ފުލުހަކަށް ހަމަލާދިން މައްސަލައިގައި ފުލުހުން ހިންގި ތަހުގީގުގެ ތެރެއިންނެވެ. އޭރު އޭނާ ހުރީ ފެންނަ ފެނުމަށް ސިއްހަތު ރަނގަޅުކޮށް ކަމަށް ބައެއް ފަރާތްތަކުން ބުނެއެވެ.\nރަޝީދުގެ ވަކީލެއްގެ ގޮތުގައި މަސައްކަތް ކުރެއްވި އަހްމަދު ނާޒިމް އަބްދުއްސައްތާރު ވިދާޅުވީ، ރަޝީދުގެ ހަމަށް ޖެހިފައިވާ ބަލި ޖެހިފައި ވަނީ މާފުށީ ޖަލުގައި އޭނާ ބަހައްޓާފައި ހުއްޓައި ކަމަށެވެ. ނާޒިމް ވިދާޅުވި ގޮތުގައި، އޭނާއަށް ފަރުވާ ދިނުމަށް ކަރެކްޝަންސްއިން އޭނާ އައިޖީއެމްއެޗްއަށް ވެސް ދެތިން ފަހަރަކު ގެންދިޔައެވެ.\nއިބްރާހިމް ރަޝީދު ބަލިވުމުގެ ކުރިން ހުރި ގޮތް -- ސަން ފޮޓޯ\nމީގެ ކުރިންވެސް ރަޝީދުގެ ވާހަކަ މީޑިއާގައި ތިލަވެފައިވެއެވެ. އެއީ މިހާރުގެ ޔޫތު މިނިސްޓަރު އަހުމަދު މަހްލޫފު، ކަންބޮޑުވުން ފާޅުކުރައްވައި ރަޝީދުގެ ފޮޓޯއާއެކު ޓްވީޓު ކުރެއްވުމުންނެވެ. އަދި ރަޝީދުގެ ވަކީލުންގެ ގޮތުގައި މަސައްކަތް ކުރެއްވި ބޭފުޅުންވެސް މީގެ ކުރީން މީޑިއާގައި ކަންބޮޑުވުން ފާޅުކުރައްވައިފައިވެ އެވެ.\nMiee May Day ga jalah laafaivaa Ibrahim Rasheed. Rasheed ah hamuge mi massala dhimaavegen ulheythaa aharuthakeh vegen dhiyairuves baavaafa othee jaluga. IGMH ga admit kuree meege dhuvaskolheh kurin. Miee gasthuga kuraa aniyaa, jaluga ekasheegenvaa faruvaa nudhee hama maranee. pic.twitter.com/BoGXJBx5Pa\nމޭޑޭ މައްސަލާގައި ހައްޔަރުކުރި މީހަކަށް އެޑްމިޓް ކޮށްގެން ފަރުވާ ދެނީ\nރަޝީދު ދޫކޮށްލާފައި ވަނީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު އޭނާގެ އަދަބަށް ލުޔެއް ދެއްވުމަށް ކަމަށް މީގެ ކުރިން އަޑު ފެތުރުނެވެ. އެހެން ނަމަވެސް، ރައީސްގެ ތަރުޖަމާނު އިބްރާހިމް ހޫދު ވަނީ އެކަން ދޮގު ކުރައްވައިފައެވެ. ހޫދު ވިދާޅުވި ގޮތުގައި، ރަޝީދު ދޫކޮށްލީ ޑޮކްޓަރުގެ ލަފާގެ މަތީން ކަރެކްޝަންސްއިންނެވެ. އަދި އެކަން ކުރީ މިއަދުގެ ސަރުކާރު އައުމުގެ ކުރިންނެވެ.\n"ޑޮކްޓަރު ލަފާ ދީފައި ހުރީ އޭނާ ހޫނު ތަނެއްގައި ނުބެހެއްޓޭނެ ކަމަށް. އެހެންކަމުން ކަރެކްޝަންސްއިން ހުރީ އާއިލާއާ ހަވާލުކޮށްފައި،" ހޫދު ވިދާޅުވިއެވެ.\nރަޝީދުގެ ހަމުގެ ބަލީގެ ސަބަބުން އޭނާގެ ހަމުން ތަންތަންގަނޑު ވަނީ ނައްޓައިގެން ގޮސްފައި --\nކަރެންޝަންސްގެ މީޑިއާ އޮފިޝަލު ވަނީ އެކަން ކަށަވަރުކޮށްދެއްވައިފައެވެ. އޭނާ ވިދާޅުވީ ރަޝީދުގެ ބަލި ހާލަތު ހުރި ގޮތުން އޭނާ ދޫކޮށްލީ މިދިޔަ އަހަރުގެ ސެޕްޓެމްބަރު މަހުގެ 18 ވަނަ ދުވަހު ކަމަށެވެ. އަދި އޭނާ ދޫކޮށްލީ ގޭބަންދަށް ކަމަށް ވިދާޅުވިއެވެ.\nރަޝީދު ގޭބަންދަށް ދޫކޮށްފައި ހުއްޓަސް އޭނާގެ އާއިލާއާ އޭނާއާ މާ ބޮޑު ގުޅުމެއް ނޯވެއެވެ. ވަކީލު ނާޒިމްވެސް ވިދާޅުވީ އެހެންނެވެ.\n"އާއިލާ މީހުން ތިބޭ. އެކަމަކު އޭނާއާ އެހާ ގުޅުން ބޮޑެއް ނޫން،" ނާޒިމް ވިދާޅުވިއެވެ.\nހާލު ސީރިއަސް ވެދާނެ!\n"ސަން"އާ ވާހަކަ ދެއްކި ޑޮކްޓަރަކު ނަން ނުޖެހުމަށް ޝަރުތުކޮށް ވިދާޅުވީ، ފޮޓޯތަކުން ބަލާފައި ރަޝީދުގެ ހަމަށް ޖެހިފައި ވަނީ ސީދާ ކޮން ބައްޔެއްކަން ދެނެގަންނަން އުނދަގޫ ކަމަށެވެ. އެހެން ނަމަވެސް، އޭނާއަށް ހަމުގެ ބައްޔެއް ކަމަށްވާ ސޮރިއޮސިސް ޖެހިފައިވުން އެކަށީގެންވާ ކަމަށާއި، ހަމުގައި ކަނޑައިގެން ގޮސްފައިވާ ތަންތަން އިންފެކްޓުވެފައިވާ ކަމަށް ބެލެވިދާނެ ކަމަށް ވިދާޅުވިއެވެ.\nއިންފެކްޝަންތައް ޖެހި ބޮޑުވަރުވެ މާ ގިނަ ދުވަސްވެއްޖެނަމަ ވަކި ހިސާބަކުން ސެޕްސިސްއަށް (އިންފެކްޝަންގެ ސަބަބުން ފުރާނައަށް ނުރައްކާވާ ހިސާބަށް) ގޮސްދާނެ ކަމަށް އޭނާ ވިދާޅުވިއެވެ. އޭނާ ގަބޫލުކުރައްވަނީ ރަޝީދަށް އަވަސް ފަރުވާ ބޭނުންވާ ކަމަށެވެ.\nމީސް މީޑިއާގައި ދައުރުވަމުންދާ އިބްރާހިމް ރަޝީދުގެ ފޮޓޯޢެއް: ފޮޓޯއިން ފެންނަ ގޮތުގައި އޭނާގެ އަތާއި ބުރަކަށީގެ ބައެއް ތަންތަނުން ވަނީ ހަން ނެއްޓިފައި ---\nރަޝީދުގެ ފޮޓޯތަކާއި ވީޑިއޯތައް ދާދި ފަހުން މީސް މީޑިއާގައި ވަނީ ފެތުރިފަ އެވެ. އަދި އޭނާގެ ހާލަތަށް ގިނަ ބައެއްގެ ސަމާލުކަން ވަނީ ލިބިފަ އެވެ. އެއާއެކު ގިނަ ބަޔަކު ދަނީ އޭނާއަށް ހަމްދަރުދީ ފާޅުކުރަމުންނެވެ.\n#MayDay detainee Ibrahim Rasheed was perfectly healthy when he was detained in 2015.\nHe acquiredaskin disease at Maafushi prison.\nHe was admitted at IGMH & was released him saying they cant keep him.\nMy source found him today in Karaa Goalhi/Galolhu Kanmathi & took this video. pic.twitter.com/1hFsP7sY6R\n— Aishath Aniya (@Aniya_A) April 2, 2019\nރަޝީދުގެ ހާލާ މެދު ކަންބޮޑުވުން ފާޅުކުރާ ފަރާތްތަކުން ބުނަމުން ދަނީ އޭނާ އެ ހާލުގައި މަގުމައްޗަށް ދޫކޮށްލާފައި ބަހައްޓައިގެން ނުވާނެ ކަމަށެވެ. އަދި ކަމާ ބެހޭ މުއައްސަސާތަކުން އޭނާއާ ހަވާލުވާން ޖެހޭ ކަމަށް ބުނެ ބައެއް ފަރާތްތަކުން ވަނީ އެކަމަށް ގޮވާލާފައެވެ.\nއޭގެ އިތުރުން ޖަލުތަކުގެ ސާފުތާހިރުކަން ބެލެހެއްޓުމަކީ އެފަދަ މައްސަލަތައް ތަކުރާރު ވިޔަ ނުދިނުމަށް މުހިންމު ކަމެއް ކަން ވެސް ބައެއް ފަރާތްތަކުން ފާހަގަކުރެއެވެ.\nMives mi gaumuge Zuvaaneh.\nATM kaireega eheege athehdheytho innathan feney. Mi zuvaanaage haalu feni hihfalhaigen dhaavaruvey. Family aai gaaithimaage meehaku nethee baa ey hithah araa. Dhaulathun mifadha haalehga huri meehakah ehee vaane gotheh muahsasaa eh netheebaaey hithaara. pic.twitter.com/RO1e4Jf4SM\n— Ameena Naeem (Anaa)???????????? (@AmeenaAna) April 2, 2019\n2015 ވަނަ އަހަރުގެ ތެރޭގައި އިބްރާހީމް ރަޝީދު ކޯޓަށް ހާޒިރު ކުރަނީ ---- ސަން ފޮޓޯ: ޔޫސުފް ސޮފްވާން\nއަދި ރަޝީދަށް އަމިއްލަ އިސްނެގުމުގެ މަތިން އެހީތެރިކަން ފޯރުކޮށްދޭން ފަންޑެއް ހުޅުވުމުގެ ޝައުގުވެރިކަން ވެސް ބައެއް ފަރާތްތަކުން މީސް މީޑިއާގައި ދަނީ ފާޅު ކުރަމުންނެވެ.\nThee jalugolhi ga ulhey meehunnah varah ginain vaakameh. Jaluthkuge fenvaru rangalhu kurumaky muhimmu kameh. Adhi golhi thaku therey saafuthaahirukan belehettun muhimmu kamah dheken.\n— Munajjy #Alhan2019 (@munajjy) April 2, 2019\nޖެންޑާ މިނިސްޓްރީން "ސަން"އަށް ބުނީ އެ ރަޝީދުގެ މައްސަލަ އެ މިނިސްޓްރީން ބަލަމުންދާ ކަމަށެވެ. އަދި ރަޝީދަށް ބޭނުންވާ ފަރުވާ އޭނާގެ އާއިލާއާ ގުޅިގެން ފޯރުކޮށްދިނުމުގެ މަސައްކަތް ކުރަމުންދާ ކަމަށެވެ.


LIVE: Bodu Shareeaiy Fashaifi, Supreme Court Kairi Amaan - Vaguthu\nބޮޑު ޝަރީޢަތް ފަށައިފި، ސުޕްރީމް ކޯޓު ކައިރި އަމާން\nސުޕްރީމް ކޯޓު ކައިރި – ވަގުތު އިމޭޖްސް: މުހައްމަދު ޖިމީ\nBREAKING NEWS: Ijuraaee Kankamah Gotheh Ninman Supreme Court In Thahyaaru Vehjehttps://t.co/ExbH0z4vyv https://t.co/ExbH0z4vyv\n— Vaguthu Online (@VaguthuOnline) October 15, 2018\nއިދިކޮޅު ސަޕޯޓަރުން ވަނީ ސުޕްރީމް ކޯޓުގެ ހުޅަނގު ކަންމަތިން ކުރިމަތީގައި ހުންނަ ޔުނިވާސަލްގެ އިމާރާތުގެ ގޯޅިގަނޑުގެ ތެރެއަށް ފަހަތައް ޖަސާފައި.\nރައީސް ޔާމީންގެ ޤާނޫނީ ވަކީލުންގެ ޓީމްގައި ހިމެނިވަޑައިގެން ރައީސް އޮފީހުގެ މިނިސްޓަރ އާޒިމާ ޝުކޫރު ވެސް މިއަދު ސުޕްރީމް ކޯޓަށް ވަޑައިގެންނެވި. އިއްޔެގެ ޝަރީޢަތައް އާޒިމާ ވަޑައެއް ނުގަންނަވާ.\nރިޔާސީ އިންތިޚާބު ބާތިލްކޮށް އަލުން އިންތިޚާބު ބާއްވައިދިނުން އެދި ރައީސް ޔާމީންގެ ފަރާތްޕުޅުން ސުޕްރީމް ކޯޓަށް ހުށަހަޅާފައިވާ މައްސަލައިގެ ދެވަނަ އަޑުއެހުން ސުޕްރީމް ކޯޓުގައި ފަށައިފިއެވެ.\nމިއަދުގެ ޝަރީޢަތައް ވަންނަން ރޭ ފަތިހުން ފެށިގެން ގިނަ ބަޔަކު ކިއު ހަދައިގެން ތިއްބެވެ. އިއްޔެ ޝަރީޢަތައް ވަންނަން ކިއު ހެދި މީހުންގެ ތެރޭގައި ގިނައިން ހިމެނުނީ ޕީޕީއެމްގެ ސަޕޯޓަރުން ކަމަށް ވީނަމަވެސް މިއަދު ކިއު ހެދި މީހުންގެ ތެރޭގައި ގިނައިން ތިބީ އިދިކޮޅު ސަޕޯޓަރުންނެވެ.\nއިއްޔެ އާއި ހިލާފަށް މިއަދު ސުޕްރީމް ކޯޓު ކައިރި އޮތީ މާބޮޑަށް ވެސް އަމާންކޮށެވެ. ނަމަވެސް ކޮންމެވެސް ވަރަކަށް އިދިކޮޅު ސަޕޯޓަރުން މިއަދު ވެސް ސުޕްރީމް ކޯޓު ކައިރީގައި ހަރަކާތްތެރިވެއެވެ. އެމީހުން ވަނީ ސުޕްރީމް ކޯޓުގެ ކުރިމަތިން ދުރަށް ޖައްސާފައެވެ.\nވޯޓް ކަރުދާހުން ހެދޭނެ މަކަރެއް ނެތް، ދުނިޔެވެސް ހެކިވޭ ކަމަށް އިލެކްޝަންސް ކަމިޝަނުން ބުނާނަމަ ދެން އިލެކްޝަންސް ކަމިޝަންގެ މެމްބަރުން ފަޔަށް ހިނިއަރައިގެން އުޅެނީ އެއީ ކިއެއްވެތޭ. ހަމަ ޔަގީނުންވެސް އިނގޭ އެއްޗަކީ ވޯޓް ކަރުދާސް ޗާޕް ކުރަން ތައްޔާރު ކުރި ބިޑް ޑޮކިއުމެންޓް ގައި އެމްޕްލޯޔަރސް ރިކްއާރމެންޓްގައި އޮތީ ސެކިއުރިޓީ އެންމެ ފީޗަރ އެއް ހިމަނަން ކަަމަށް ވާއިރު އެމްސެވެން އިން3ސެކިއުރިޓީ ފީޗަރ ހިމަނާ ވޯޓް ކަރުދާސް ޕްރިންޓް ކޮށް ދޭ އަގު ބޮޑު ކުރި އިރު ޔުޓިލިޓީ އަށް އޮތީ ބިޑް ކާމިޔާބު ވެފައި ބިޑް އޯޕަން ކުރި އިރު ވެސް އަދި ބިޑް އިވޭލުއޭޝަން ޕްރޮސެސް ގައި ވެސް. ދެން ކުއްލި އަކަށް އިލެކްޝަންސް ކަމިޝަން މެމްބަރުންގެ ބައްދަލުވުމަކުން ނުނިންމޭނެ އެބިޑް ބާތިލް ނުކޮށް އެމަސައްކަތް އެމްސެވެން އަށް ދޭން އެމްސެވެން އިން ޕްރިންޓް ކުރި ވޯޓް ކަރުދާސް ޗާޕް ކުރި އަދަދު ވެސް މެޝިނުން އިނގެން ނެތް އިރު މަމެންނަށް ޔަގީނޭ ރަށުތެރޭގައި އުޅޭނެ ކަން 1 މިލިއަން ވޯޓް ކަރުދާސް ވަގަށް ވިއްކާފައި.\nވޯޓް ކަރުދާހުން މަކަރު ހެދުމުގައި ދުނިޔެ ހެކިވާތޯ ނޫންތޭ އެއީ ޝަރީއަތުގެ މަޖްލީހަށް ގަބޫލު ކުރެވޭނެ އުޒުރެއް ނޫނޭ ދުނިޔެ ހެކިވި އިރާގުގައި ޑަބްލިޔު އެމްޑީ ހުއްޓޭ ކިޔާ އެކަމަކު ނެތް އެދުނިޔޭގެ ވާހަކަ ނޫންތޭ ތަމެން ތިޔާ ދައްކަނީ ވޯޓް ކަރުދާސް ޕްރިންޓް ކުރަން އެމްސެވެން އަށް ދިނީ ބިޑިންގް ޕްރޮސެސް ގެ އުސޫލު ތަކާއި ޚިލާފަށް އެމްސެވެން އަށް ނާޖާއިޒު ގޮތުގައި ބޮޑު ފައިދާ އެއް ހޯދާދީ އަދި އެފައިދާ އިން އިލެކްޝަންސް ކަމިޝަންގެ މެމްބަރުންނަށް ނާޖާއިޒު ފައިދާ ލިބިގަތުމަށް ޓަކައި ބެލެވޭނެ ޖާގަ އެބަައޮތެވެ. ބިޑް ޑޮކިއުމެންޓް ގައި ނެތް ކަމެއް އެމްސެވެން އަށް ހުށަނޭޅޭނެއޭ އާފަލެއް ގަންނަން ބުނީމާ ކުނިވެފައި އޮތް ފިޔައެއް ދޭން ބުނުމުން އެއީ އާފަލެއް ގަތް ކަމަށް ނުވާނެއޭ އެޔޭ މިކޭސް ގައި އީސީން އެމްސެވެން އަށް ވޯޓް ކަރުދާސް ޕްރިންޓް ކުރަން ހަވާލު ކުރި ގޮތުގެ މިސާލަކީ. މީ ސީދާ ގާނޫނު ނަމްބަރު 2/2000 ގެ 13 ވަނަ މާއްދާ އަދި 14 ވަނަ މާއްދާގައިވާ ކުށް އީސީން ކުރީކަމަށް ބެލެވޭނެ ފުރިހަމަ ޖާހަ އެބައޮތޭ...\nއޮކްޓޯބަރ 15, 2018 11:01\nގާނޫނު ނަމްބަރު 2/2000 ގެ 13 ވަނަ މާއްދާ އާއި އަދި 14 ވަނަ މާއްދާގައި ބަޔާން ކޮށްފައި ނެތޭ ސަރުކާރަށް ތަކެތި ގަންނައިރު މާލިއްޔަތު ގަވާއިދާއި ޚިލާފަށް ފިނޭންސް މިނިސްޓްރީ އަށް އިލެކްޝަންސް ކަމިޝަން އަށް ޚަރަދު ކުރަން ހުއްދަ ދެވިދާނެ ކަމަށް އެގާނޫނަކީ އެންމެންނަށް ހަމަ ހަމަ އުސޫލުން ތައްޔާރު ކޮށްފައިވާ ގާނޫނަކަށް ވާއިރު އޭސީސީން ކުރި އިއުލާން އާއި އެކު ދިން ބިޑް ޑޮކިއުމެންޓް ގައި ބަޔާން ކުރެވިފައިވަނީ ވޯޓް ކަރުދާސް ކޮޅުގައި އެންމެ ސެކިއުރިޓީ ފީޗަރ އެއް ހިމެނުމަށޭ ދެން އެމްސެވަން އިން5ސެކިއުރިޓީ ފީޗަރސް ހިމަނައިގެން އަގުބޮޑުކޮށް ބިޑް ހުށައެޅުމުން ޔުޓިލިޓީ އަށް ކާމިޔާބު ކުރެވުނު ބިޑް އެއް ނުދެވޭނެ އެއްގޮތަކަށް ވެސް އެމްސެވެން އަށް ރިޔާސީ އިންތިޚާބުގެ ފައުންޑޭޝަން އަކީ ވޯޓް ކަރުދާސް ވޯޓް ކަރުދާސް ޗާޕް ކުރަން ދިނީ ގާނޫނު ނަމްބަރު 2/2000 ގެ 13 އަދި 14 ވަނަ މާއްދާ ގައިވާ ކުށްތައް އިލެކްޝަންސް ކަމިޝަން އިން ކޮށްފައިވާ އުސޫލުން ފެށުމުގައި ވެސް އިންތިޚާބު ވާނީ ބާތިލް އިންތިޚާބަކަށް އެއީ ޔަގީނޭ.\nއޮކްޓޯބަރ 15, 2018 11:11\nރިޔާސީ އިންތިޚާބުގެ ނަތީޖާގައި ވަގުވޯޓް އާއި މަކަރާއި ހީލަތުން ވަގަށް ރިޔާސީ ކެންޑިޑޭޓް ހޮވުނީ ކަމަށް ބަލާ އެމަގުން ވޯޓް ލައިގެން މީހަކު އެއިންތިޚާބުގައި ވޯޓް އިން އޮޅުވާލައިގެން ހޮވާ އެއީ ރާއްޖޭގެ ރައީސުލް ޖުމްހޫރިއްޔާ ކަމަށް ބުނި ނަމަވެސް އެކަން އެހެން ނުވާނެއޭ ބޭރުގައުމު ތަކުން އިންތިޚާބުގެ ނަތީޖާ ގަބޫލުކުރުމުން އިންތިޚާބު ސައްހަވީ ކަމަށް ބަޔާން ކުރާ ގާނޫނެއް ނެތޭ ބޭރުގެ އޮބްޒާވަރުން ނަތީޖާ ގަބޫލުކުރުން އެއީ ނަތީޖާ ސައްހަވާނެ ކަމެއް ކަން ނެތޭ ބަޔާން ކުރާ ގާނޫނެއް ކަން މިހެން ހުރުމުން އިންޓަރނޭޝަނަލް ކޮމިއުނިޓީން އިންތިޚާބުގެ ނަތީޖާ ގަބޫލުކުރުން އެއީ އިންތިޚާބުގެ ނަތީޖާ ސައްހަ ނުވާނެ ކަން އަންގައިދޭ އަލިގަދަ ދަލީލު އެމެރިކާގެ ޑިޕްލޮމެޓުން ރާއްޖެ ވަޑައިގަތް އިރު އިންތިޚާބުގައި ބައިވެރިވި ދެ ކެންޑިޑޭޓުންނާއި ބައްދަލު ނުކުރުން މިއިން އެގިގެން ދަނީ އެމެރިކާ ވެސް އޮތީ ވަކި ފަރާތަކަށް ނާޖާއިޒުގޮތުގައި އިންތިޚާބު ކާމިޔާބު ކޮށް ދޭން ފައިނަގާފައި ނޫންތޭ އެއީކޮރަޕްޝަނޭ ކޮރަޕްޓް އެމެރިކާއޭ..\nއޮކްޓޯބަރ 15, 2018 11:17\nރިޔާސީ އިންތިޚާބުގައި މިހާރު ރައްޔިތުން ލާ ވޯޓް އެއީ ސީދާ ރައްޔިތުން ލާވޯޓް ކަން އިލެކްޝަންސް ކަމިޝަން އަށް ވެސް އަދި ދުނިޔެއަށް ވެސް ކޮންކްރީޓް އެވިޑެންސް އާއި އެކު ސާބިތު ކޮށް ނުދެވޭނެއޭ މުޅި ވޯޓިންގް ނިޒާމް އެއީ ވައްކަން ކުރުމަށް ދޮރު ހުޅުވިފައިވާ ނިޒާމެކޭ ރައްޔިތުން ލި ވޯޓަކަށް ވާނީ ވޯޓް ލާމީހާގެ ފޮޓޯ އައިޑީނަމްބަރު އަދި ވޯޓްލާމީހާގެ ސޮއި އަދި ފިންގަރ ޕްރިންޓް ޖަހާ ހެދުމަށް ފަހު ދެން ވޯޓް ބޫތަށް ގޮސް އެމީހަކު ލާ ވޯޓް ލުމަށް ފަހު އެމީހާ އެލާވޯޓްގެ ނަކަލް އެއް ވޯޓް ލާމީހާ އަށް ލިބޭނަމަ އެއީ ރައްޔިތުން ސީދާ ލިވޯޓް އަކުން ހޮވޭ މީހަކަށް ވާން ޖެހޭނީ އަދި ވޯޓް ގުނަމުން ދާއިރު ވޯޓްލި ކޮންމެ މީހެއް ނަމާއި އައިޑީ ނަމްބަރު ގޮވުމަށް ފަހު އެމީހަކު ވޯޓް ލި ކެންޑިޑޭޓެއްގެ ނަން އިއުލާން ކުރުމުން އެޔަގީންވީ އެމީހާ ވޯޓް ލިމީހާ ކަން އިލެކްޝަންސް ކަމިޝަން އިން އިއުލާން ކުރީ މިވެސް ފެތޭނީ ހަމަ ސިއްރު ވޯޓަކަށޭ މިނޫން އުސޫލުން މިހާރު ވޯޓް ލަނީ ކާކު ކަން ނޭގޭގޮތަށް ވޯޓް ކަރުދާސް ކޮޅުގައި ފާހަގަ ޖަހާ...\nއޮކްޓޯބަރ 15, 2018 11:24\nވޯޓް ލާންދާމީހާގެ ނަން އައިޑީނަމްބަރު އަދި އޭނާގެ ސޮޔާއި ފިންގަރ ޕްރިންޓް ޖެހުމަށް ފަހު ދެން އޭނާ ވޯޓް ލާނެ ކެންޑިޑޭޓަކަށް ވޯޓް ބޫތަށް ވަދެ ވޯޓް ލުމަށް ފަހު އޭނާ ވޯޓް ލި ކަރުދާސް ކޮޅުގެ ކާރބަން ކޮޕީ އެއް ވޯޓް ލިމީހާ އަށް ލިބެން ޖެހޭނެއޭ އެގޮތުން ވޯޓްލާއިރު ވޯޓްގެ ނަތީޖާ ވެސް އިއުލާން ކުރަން ޖެހޭނީ ވޯޓް ލިމީހާގެ ނަމާއި އައިޑީނަމްބަރު އަދި އެމީހަކު ވޯޓްލި ކެންޑިޑޭޓެއްގެ ނަމާއި އެކު އޭ އެގޮތަށް ހޮވޭ ކެންޑިޑޭޓަކު އެއީ ރައްޔިތުން ހޮވާ ރައީސް އެނޫން ހުރިހާ ހާލަތެއް ގައި މިހާރު ތިޔާލާ ގޮތަށް ވޯޓް ލިމީހާ އަށް އޭނާވޯޓް ލިމީހާ ގެ ނަން އޭނާ ވޯޓް ލިގޮތަށް ތެދުވެރިކަމާއި އެކު އިލެކްޝަންސް ކަމިޝަނުން އެވޯޓް އިއުލާން ކުރި ކަން ރާއްޖޭގެ އެއްވެސް ލޯޔަރަކަށް ވެސް ޖަޖަކަށް ވެސް ދައްކާ ނުލެވޭނެއޭ މިނިޒާމް އޮތްހާ ހިނދަކު އިލެކްޝަންސް ކަމިޝަންގެ އޮފިޝަލުން ވޯޓް އިން ވައްކަން ކުރާނެއޭ މުޅި ދުނިޔެ ވެސް ރައްޔިތުންގެ ވޯޓް އިން ހޮވިގެންނޭ ކިޔާ ގައުމު ތަކުގައި ވެރިކަން ކުރަނީ އެއީ ވަގުވޯޓް ތަކުން ހޮވިގެންނޭ..\nއޮކްޓޯބަރ 15, 2018 11:35\nރައްޔިތުންގެ ވޯޓަކުން ހޮވާ ރައީސް އެއް ކަން އިނގޭނެ ގޮތަކީ ވޯޓް ލަން ދާ މީހާ ވޯޓް ލާ އަނބުރާ ވޯޓްލާ ސެންޓަރުން ނިކުންނައިރު އޭނާ ވޯޓްލީ ކޮން ކެންޑިޑޭޓަކަށް ކަން އިނގޭނެ ލިޔުމެއް އޭނާ އަތުގައި އޮތުމޭ ހުޅުމާލޭން ފްލެޓްސް ތަަކަށް ފޯރމް ލުމުން ފޯރމް ލި ކަން އަންގައިދޭ ފަދަ ލިޔުމެއް ސީރިއަލް ނަމްބަރަކާއި އެކު ވޯޓްލާ މީހާ އަށް ދެއޭ ހަމަ އެގޮތް ނަކަލްކުރެވޭނެއޭ ރާއްޖޭގައި ބާއްވާ ހުރިހާ އިންތިޚާބު ތަކަށް މިގޮތަށް ލާވޯޓް އިން ހޮވޭ މީހާ ހީއިޒްދަމޭން މިގޮތަށް ދެފުށް ފެންނަ ސިއްރުވޯޓް ހަމަ ލެވޭނެއޭ ރާއްޖޭގައި ރާއްޖޭގައި ކޮންމެހެން ނުޖެހެއޭ ބަލަން ބޭރު ދުނިޔޭގައި ޕްރެކްޓިސް ކުރާ ކޮރަޕްޓް ނިޒާމް ތަކެއް އެމެރިކާ ރައްޔިތުން ވޯޓް ލި މީހެއް ނޫން ދޯ އެމެރިކާގެ ރައީސް ކަން ކުރަނީ އެއީ ރަޝިޔާ ގެ ސްޕައި އެޖެންސީން ވޯޓް ލައިގެން ހޮވާފައިވާ ރައީސެއް ކަމަށޭ އެމެރިކާ ރައްޔިތުން ގަބޫލުކުރަނީ ރާއްޖެ އެބަޖެހޭ އިންތިޚާބު ތަކުގައި ވޯޓް ލާމީހާ އަށް ޔަގީން ކަން ދޭން އޭނާ ވޯޓް ލިކެންޑިޑޭޓްގެ ނަން އޭނާލިކަން ޔަގީންވާން\nއޮކްޓޯބަރ 15, 2018 11:43\nދިވެހިރާއްޖޭގައި މިހާރު އިންތިޚާބު ބާއްވާ އުސޫލުން އިންތިޚާބު ބާއްވައިގެން ހޮވާ ރައީސުލް ޖުމްހޫރިއްޔާ ވެސް އެއީ ރައްޔިތުން ހޮވާ ރައީސެއް ނޫނޭ އެއީ އިލެކްޝަންސް ކަމިޝަން އާއި ވޯޓް ލާމަރުކަޒު ތަކުގައި ތިބޭ މީހުން ހޮވާ ރައީސް އެކޭ އެއީ ގާނޫނީ ގޮތުން އެކަން މާނަ ކުރެވޭނެ ގޮތަކީ މަމެން ވޯޓް ލީ ކޮން ކެންޑިޑޭޓަކަށް ކަން ޖެހޭނެ ވޯޓްގެ ނަތީޖާ އިއުލާން ކުރާއިރު މަމެންނަށް އީސީން ދީފައިވާ ސްލިޕްގެ ސީރިއަލް ނަމްބަރު އިއުލާން ކުރެވި ދެން އެއަށް ފަހުގައި މަމެން ވޯޓް ލާފައިވާ ކެންޑިޑޭޓްގެ ނަން އިއުލާން ކުރެވެން އެއިރުން މަމެން އަތަށް އިލެކްޝަންސް ކަމިޝަނުން ދީފައިވާ ވޯޓް ކަރުދާސް ގެ ކޮޕީ ސްލިޕް އިން އެކަން ފެންނާން އޮންނާނެއޭ ހެއްކެއްގެ ގޮތުގައި އަދި މަމެންގެ ސޮޔާއި އައިޑީ ނަމްބަރާއި އަދި ފިންގަރ ޕްރިންޓް އިންނަންވާނެއޭ ވޯޓް ލާން ދާމީހާ ވޯޓް ކަރުދާހުގައި އޭނާގެ އައިޑީ ނަމްބަރާއި އަދި އޭނާގެ ސޮޔާއި އަދި ފިންގަރ ޕްރިންޓް ޖަހަން ޖެހޭނީ ސީދާ4ފުލުހުންނާއި އަދި4ސިފައިންގެ ހާޒިރުގައޭ އެއަށް ފަހު އޭނާ ވޯޓް ލާން ދާން ޖެހޭނީ ވޯޓް ކަރުދާސް ކޮޅު ހިފައިގެން ބޫތަށް ގޮސް އޭނާ ވޯޓް ލާނިންމާ އޭނާ ވޯޓް ލި ކަރުދާސްގެ ކޮޕީ އެއް އޭނާ އަމިއްލަ އަށް ގެންދަން ޖެހޭނެއޭ އެއިރުން މިގޮތަށް ހޮވަ މީހަކު އެއީ ރާއްޖޭގެ ރައްޔިތުން ހޮވާ ރައީސް އެއް ކަން އިނގެން އޮންނާނެއޭ މިކަން ކުރެވޭނެއޭ ރިއަލް ޓައިމް ގައި ވެސް...\nއޮކްޓޯބަރ 15, 2018 11:47\nކިހާދެރަވަރު ކަމެއް އަޅެ. ދެން ތަންފުކެއް ބޮޑުވަރު ޝަހާދެއް\nއޮކްޓޯބަރ 15, 2018 11:50\nރާއްޖޭގެ ގާނޫނު އަސާސީ އަކު ނޯންނާނެއޭ އަދި ރާއްޖޭގައި ހެދިފައިވާ އެއްވެސް ގާނޫނެއް ގައި ނޯންނާނެއޭ އެމެރިކާ އަދި ބޭރު ދުނިޔޭގެ ގައުމު ތައް ރާއްޖޭގެ ރިޔާސީ އިންތިޚާބުގެ ނަތީޖާ ގަބޫލުކުރުމުން ދެން އެފަދަ އިންތިޚާބެއްގެ މައްސަލަ ސްޕްރީމް ކޯޓަށް ހުށައަޅައިގެން ކުރިއަށް ނުގެންދެވޭނެ ކަމަށް މީއޭ ގައުމު މިނިވަންވުމޭ ބުނުމުގެ މާނައަކީ އެެމެރިކާގެ ސްޓޭޓް ޑިޕާރޓްމެންޓްގައި ހުރި ގްރީން ކާރޑް ހޯލްޑަރަކަށް ކުޑާ ކޮށް ސައިޒު އޮޅިގެން ނޭ އުޅެނީ މީ ދިވެހިންނޭ ދިވެހިންނޭ ހުސްބުޅީ ގައި ގޮދާ ބާނަން ޑިސްކަވަރ ކުރީވެސް މުޅި ދުނިޔެއިން އަދި އެކަން ދުނިޔޭގައި ކުރާ ހަމަ އެކަނި ގައުމަކީ ވެސް ދިވެހިރާއްޖެއޭ ދިވެހިރާއްޖޭގެ ކަންކަމުގެ ތެރެއަށް އެެމެރިކާ ވެސް އަދި އދ. އިން ބެހެން ޖެހޭނެ ކަމެއް ނޯންނާނެއޭ ރާއްޖޭގެ މިނިވަންވެފައިވަނީ މިބޭނުމުގައޭ އެމެރިކާ އަކުން ވެސް ނާންނާނެއޭ ރާއްޖޭގެ ރައީސް ކަން ކުރާ މީހާ އަށް ވުރެން ފެންވަރުގެ މީހަކު ދެން ސްޕްރީމް ކޯޓުގެ ޖަޖުންނަށް ވާދަ ކޮށްލެވޭނެ މީހަކު ނާންނާނެއޭ އެމރިކާ އިން..\nއޮކްޓޯބަރ 15, 2018 11:57\nއިދިކޮޅު އެމްޑީޕީ އާއި އެކު އަންޑަރގްރައުންޑް ނެޓްވާރކް އަޅައިގެން އެމެރިކާ ބުނަނީ ދިވެހިރައްޔިތުންގެ ނިންމުމޭ އެހެން ބުނާއިރު އެމެރިކާ އަށް ދިވެހި ރައްޔިތުންގެ ނަމުގައި ދިވެހި ރައްޔިތުން ބުންނޭ ބުނަން ކާކު ކޮން ލައިސަންސް އެއްތޭ ދިނީ ނުދޭ ދޯ އެކަކު ވެސް ދެން ކިހިނެއް ކޮންތާކުން ތަމެން ހޯދި ހެއްކާއި ގަރީނާ އަށް ބަލާފައިތޭ ތަމެން ދިވެހި ރައްޔިތުންގެ ނިންމުމޭ ބުނަނީ މިފަހަރު ވޯޓްލި އެކަކަށް ވެސް ނޭގޭނެއޭ އިލެކްޝަންސް ކަމިޝަން އިން ނަތީޖާ އިއުލާން ކުރިއިރު އެއިއުލާން ކުރީ އޭނާ ވޯޓް ލިކެންޑިޑޭޓަަށް އޭނާ ވޯޓް ލިކަން ނޫން އެހެން ނޫން ދޯ އިއުލާން ކުރަނީ ވޯޓް ލާމަރުކަޒު ތަކުގައި ތިބޭ މީހުންނަށް އޮންނާނެ އެމެން ބޭނުން ގޮތަށް މިނަތީޖާ އާއި ކުޅެލެވެން ސަބަބަކީ ވޯޓް ލި އެއްވެސް މީހެއްގެ އަތުގައި އޭނާ ވޯޓްލީ ކާކަށް ކަން އަންގައި ދޭނެ ކިތާބީ ހެއްކެއް ނެތީމައޭ މިނުވާނެއޭ ރައްޔިތުންގެ ހޮވުމަކަށް މިވާނީ އިލެކްޝަންސް ކަމިޝަންގެ ހޮވުމަކަށޭ މުޅި ރިޔާސީ އިންތިޚާބުގައި ވޯޓްލާ ނިޒާމް ޖެހޭނީ ދެފުށް ފެންނަގޮތަށް ބަދަލު ކުރަންއޭ އެއިރުންނޭ ރައްޔިތުންގެ ނިންމުމެއް ކަމަށް މަމެން ގަބޫލުކުރާނީ..\nއޮކްޓޯބަރ 15, 2018 12:17\nރުއިމަކީ އެއީ އިންސާނާ ކުރަން ޖެހޭނެ ކަމެކެވެ. އެއަށް ދެން ތަމެން ކީރިތި ކުރުމޭ މޫރިތި ކުރުމޭ ބުންނަސް އެއީ މައްސަލަ އެއް ނޫނޭ ޕޮލިޓިކަލް ސައެންސް ގައި ހިމެނޭ ކަމެކޭ ނައިބް ރައީސް ކަމަށް އަންނަ މީހަކު ނައިބް ރައީސް ކަމުން ވަކި ކުރުމަކީ އެ ވަކިކުރީ ކިއެއްވެތޭ އެއީ ގާނޫނުގައި އެކަން ކުރަން އޮންނަ ގޮތަށް އެކަން ކުރީ އެކަމަކު ޑރ. ޖަމީލަށް ނުކެރުނޭ އެންމެ ފަހަރަކު ވެސް މަޖްލީހަށް ހާޒިރުވެ އަމިއްލަ ދިފާއުގައި ވާހަކަ ދައްކަންް ގާސިމްވެސް ވޯޓް ދިން ދޯ..\nއޮކްޓޯބަރ 15, 2018 12:20\nސްޕްރިންކޯޓުކައިރީގައި އިދިކޮޅު މީހުން މަދަވާނެތަ އެމީހުންވެސް މިހާރު މިވަނީ ބަލި ޤަބޫލުކޮށްފައި އެމީހުނަށް އެގިއްޖެ ތިމަންނަމެންގެތެރެއިން ބަޔަކު މިކަމުގައި ނުބައެއް ހަދައިފިކަން އެއީ ވޯޓު ކަރުދާސް އަތަށް ދިނުމުގެ ކުރިން އެހެންކަމުން ވޯތުކަރުދާސް ރަޢިއްޔަތުމީހާގެ އަތަށް ދެވިފައި އެވަނީ ކުށެއްކޮށް ކުއްމަތީގައި ހުރެގެން ކަމަށްވާތީ އެކުށުގެ އަދަބު އެފަރާތްތަކަށް ލިބިދެވި ގެންމެނުވީ އެއިގެ ފަހުން ހިނގާ އެއްވެސް ކަމެއް ރަގަޅު ނުވާނެކަމަށް އިދިކޮޅޭން ޤަބޫލުކުރާތީ ކޯޓްދޮށުން އެބައިމީހުން ފިލާދަނީ އިންޝާﷲ ދެވަނަބުރަކަށް އިންތިޙާބުގޮސް ރައިސްޔާމީނާއިއެކު އިތުރު5އަހަރުގެ ދައުރެއް އިސްލާމީ ރިވެތި އުސޫލުގެ މަތިން ފުރިހަމަކުރުމުގެ ފުރުޞަތު ދިވެހިންނަށް މިންވަރުކޮށްދެއްވާށި އާމީން


Dhuvasvaraai Gulhey "Thafaathu Ginihila" Eh Dhuniye Kairin Dhathuru Kuranee - Vaguthu\nދުވަސްވަރާއި ގުޅޭ "ތާފާތު ގިނިހިލައެއް" ދުނިޔެ ކައިރިން ދަތުރުކުރަނީ\nމި ހަފްތާ ތެރޭގައި ދުނިޔެ ކައިރިން "ތަފާތު" ގިނިހިލައެއް ދަތުރުކުރާނެ ކަމަށް ސައިންސްވެރިން ބުނެފިއެވެ.\nޕުއެޓެރިކޯގައި ހުންނަ އަރެސީބީ އޮބްޒަވޭޓްރީން ހޯދާފައިވާ މި ގިނިގިލައަށް ދީފައިވާ ނަމަކީ "1998 އޯއާރު2" އެވެ. މި ގިނިހިލަ އާއި ގުޅޭގޮތުން އެ އޮބްޒަވޭޓްރީގެ ދިރާސާވެރިން ބުނެފައިވަނީ، މިއީ މި ދުވަސްވަރާއި ގުޅޭ ގިނިހިލައެއް ކަމަށާއި، ގިނިހިލަ ވައްތަރުވާނީ މާސްކެއް އަޅާފައިވާ މޫނަކާއި ކަމަށެވެ. މިއީ ދުނިޔޭގައި ކޮވިޑް-19 ފެތުރެމުންދާ މި ދަނޑިވަޅާއި ދިމާކޮށް ފެންނާނެ ތަފާތު މަންޒަރެއް ކަމަށް އެފަރާތްތަކުން ބުނެފައި ވެއެވެ.\nބިމުގައި ޖެހިއްޖެ ނަމަ ދުނިޔެއަށް އަރައިނުގަނެވޭނެ ނުރައްކަލަކާއި ކުރިމަތިވެދާ ވަރުގެ މި ގިނިހިލައިގެ ފުޅާމިނުގައި 500 ފޫޓު ހުންނަ ކަމަށް ސައިންސްވެރިން ބުނެއެވެ. ނަމަވެސް މި ހަފްތާތެރޭ ދުނިޔެ ކައިރިން މި ގިނިހިލަ ދަތުރުކޮށްފައި ދިޔަ ނަމަވެސް ދުނިޔެއަށް ނުރައްކާވާ މިންވަރަށް ކައިރިނުވާނެ ކަމަށް އެފަރާތްތަކުން ބުނެފައި ވެއެވެ.\nހޯދުންތަކުން އެނގިފައިވާ ގޮތުގައި މިފަހަރު ދުނިޔެ ހުރަސްކޮށް މި ގިނިހިލަ ދަތުރުކުރާނީ ދުނިޔެ އާއި 4.6 މިލިއަން ކިލޯމީޓަރު ދުރުންނެވެ. މިއީ ބިމުގެ މިންގަނޑުން ދުރު ހިސާބެއް ނަމަވެސް، ކައުނުގެ ބޮޑުމިނާއި ދުނިޔެ ހިމެނޭ ސޫރުދަ ނިޒާމަށް ބަލާއިރު، މިއީ ދުނިޔެއާއި ކައިރި ކަމަށް ކަނޑައަޅާފައިވާ ދުރުމިނެކެވެ.\nއެންމެ ފުރަތަމަ މި ގިނިހިލަ ފެނިފައިވަނީ 1998 ވަނަ އަހަރުއެވެ. ގިނިހިލައަށް "1998 އޯއާރު2" ގެ ނަމުން ނަންދެވިފައި ވަނީވެސް އެ އަހަރާއި ގުޅުވައިގެންނެވެ. އޭރުގެ ހޯދުންތަކުން އެނގިފައިވާ ގޮތުގައި މި ގިނިހިލަ ދަތުރުކުރަމުން ދަނީ ގަޑިއަކު 20000 މޭލު ނުވަތަ ގަޑިއަކު 32187 ކިލޯމީޓަރު ބާރުމިނުގައެވެ.\nމި ގިނިހިލަ ދައުރުކުރާ އޯބިޓަށް ބަލާއިރު މިއަހަރަށްފަހު ދެން މި ގިނިހިލަ ދުނިޔެ ކައިރިން ދަތުރުކުރާނީ 2079 ވަނަ އަހަރުއެވެ. އެއަހަރު މި ގިނިހިލަ ދުނިޔެ ހުރަސްކޮށްފައި ދާއިރު، ދުނިޔެއާއި ގިނިހިލަ އާއި ދެމެދު، މިފަހަރު ދަތުރުކުރާ ދުރުމިނަށްވުރެ 3.5 ގުނަ ކައިރިވާނެ ކަން ދިރާސާތަކުން އެނގެއެވެ.\nއޭޕްރީލް 26, 2020 06:32\nދެން ނެއް ކަމެއް


ރައްޔިތުންގެ ޚިޔާލާއި މަޝްވަރާ ހޯދުމުގެ ޕްރޮގްރާމެއް މަތިވެރީގައި ކުރިއަށްގެންގޮސްފި\nއަންގާރަ ،12 ނޮވެމްބަރ 2019 / 10:03\nއއ. މަތިވެރި ގޭބިސީތަކާއި ގެސްޓް ހައުސް އަދި ވިޔަފާރި ތަކަށް ޒިޔާރަތްކޮށް ރައްޔިތުންގެ ޚިޔާލު ހޯދައި މަޝްވަރާ ކުރުމުގެ ޕްރޮގްރާމެއް މަތިވެރި ޕޮލިސް ސްޓޭޝަނުން ކުރިއަށް ގެންގޮސްފިއެވެ.\nމި ނޮވެމްބަރު މަހުގެ5ން9އަށް ކުރިއަށް ގެންދިޔަ މި ޕްރޮގްރާމަކީ ކުށްމަދު އަމާން ވެށްޓެއް ގާއިމު ކުރުމަށާއި، އެކި ކަންކަމަށް އާންމުން ހޭލުންތެރިކޮށް މަޢުލޫމާތު ދިނުމަށާއި ރައްޔިތުންނާ ގާތުން ޚިދުމަތް ދިނުމަށް ފުލުހުން ކުރަމުންދާ މަސައްކަތްތަކުގެ ތެރެއިން ކުރިއަށް ގެންދިޔަ ޕްރޮގްރާމެކެވެ.\nމި ޕްރޮގްރާމުގައި، ރަށުތެރޭގައި ހިނގާ ކުށްތައް ހުއްޓުވުމާއި، އެފަދަ ކުށްތަކަށް އަރައިގަންނަ ފަރާތްތައް ކުށުގެ ވެށިން ސަލާމަތްކޮށް މުޖްތަމަޢަށް ބޭނުންތެރި ބަޔަކަށް ހެދުމަށް ފުލުހުންނާއި ރައްޔިތުން ގުޅިގެން ކުރެވިދާނެ ކަންތައްތަކާ ގުޅޭގޮތުން ރައްޔިތުންގެ ޚިޔާލު ހޯދައި މަޝްވަރާކޮށްފައިވެއެވެ. އަދި ކުށްމަދު ކުރުމަށް ފުލުހުންނާއި ރައްޔިތުން ގުޅިގެން ހިންގިދާނެ ހޭލުންތެރިކުރުމުގެ ޕްރޮގްރާމްތައް ދެމެހެއްޓެނިވި ގޮތެއްގައި ހިންގުމަށް ކުރެވިދާނެ ކަންކަމާ ގުޅޭގޮތުންވެސް މަޝްވަރާ ކޮށްފައިވެއެވެ.\nމީގެ އިތުރުން މި ޕްރޮގްރާމުގެ ތެރެއިން، ގެސްޓްހައުސްތަކާއި، ފިހާރަތަކުގެ ސެކިއުރިޓީ ކަންކަން އިތުރަށް ރަނގަޅު ކުރުމަށް ކުރެވެންހުރި ކަންކަމާ ގުޅޭގޮތުން އެތަންތަނުގެ އިސް ފަރާތްތަކަށް އިރުޝާދު ދީފައިވެއެވެ. އަދި ރައްޔިތުންގެ ހުރި ކަންބޮޑުވުންތައް އޮޅުންފިލުވައި އެކަންކަން ޙައްލު ކުރުމަށް ކުރެވެންހުރި ކަންކަމާއި ފުލުހުންގެ ފަރާތުން ރައްޔިތުން ބޭނުންވާ ކަންކަން އޮޅުންފިލުވާފައިވެއެވެ.\nމަތިވެރީގައި ކުރިއަށް މިގެންދިޔަ ޕްރޮގްރާމުގައި އެރަށު ހުރިހާ ގޭބިސީތަކަށާއި ގެސްޓްހައުސްތަކާއި ވިޔަފާރިތަކަށް ޒިޔާރަތްކޮށް އެފަރާތްތަކުގެ ޚިޔާލު ހޯދައި މަޝްވަރާ ކޮށްފައިވެއެވެ.\nކުށްމަދު އަމާން މާހައުލެއް ރަށްރަށުގައި ގާއިމްކޮށް، ރައްޔިތުން ހޭލުންތެރިކުރުމުގެ ގޮތުން އަތޮޅުތަކުގައި މަސައްކަތްކުރާ ފުލުހުން ގެންދަނީ ސިލްސިލާކޮށް މިފަދަ ޕްރޮގްރާމްތައް ހިންގަމުންނެވެ.


ދެއްވަދޫގެ ހުރިހާ ރައްޔިތުންނަށް “އުފާ” ދޯނިން ހިލޭ މަސް ހަދިޔާ ކޮށްފި – Dhen.mv\nގެއްލިގެން ހޯދަމުން ދިޔަ މީހާ ފެނިއްޖެ، ހުރީ ފުރިހަމަ ސިއްޙަތުގައި\nދެއްވަދޫގެ ހުރިހާ ރައްޔިތުންނަށް "އުފާ" ދޯނިން ހިލޭ މަސް ހަދިޔާ ކޮށްފި\nމަރްޔަމް ވަޙީދާ January 13, 2021 - 3:04 pm\nގއ. ދެއްވަދޫ ގައި ކޮވިޑް-19 ފެތުރުމާއި ގުޅިގެން ރަށް މޮނީޓަރިންގެ ހާލަތުގައި އޮތުމުން އެރަށުގެ ރައްޔިތުން މަހަށް ޖެހިފައި ވުމުން، "އުފާ" ދޯނިން އެރަށުގެ ރައްޔިތުންނަށް އެހީތެރިވެއްޖެއެވެ.\nއެދޯނިން "ޒުވާން މަސްވެރިޔާ" މިއަދު "ދެން" އަށް މައުލޫމާތު ދެމުން ބުނީ، މެންދުރު 1:30 ހާއިރު އެރަށަށް އެ ދޯނި އެރަށަށް ކަމަށާއި ރަށުގެ ކައުންސިލާއި، ފުލުހުންނާއި އަދި ރައްޔިތުންނާ މަސްތައް ހަވާލު ކޮށްފައިވާނެ ކަމަށެވެ.\n"ގާތްގަނޑަކަށް 147 ގެއަށް ވާވަރަށް، އެއީ ކޮންމެ ގެއަކަށް ދެތިން މަސް ވާވަރަށް، އަޅުގަނޑުމެން މަސް ހަދިޔާ ކޮށްފިން. ހަދިޔާ ކުރެވުނު ސީދާ އަދަދެއް ނޭނގޭ، އެހެން ނަމަވެސް 700 ނުވަތަ 800 ކިލޯ މަސް ގާތްގަނޑަކަށް އެއީ" ޒުވާން މަސްވެރިޔާ ބުންޏެވެ.\nމިއީ ދެއްވަދޫ ރައްޔިތުން މަހަށް ޖެހި، އެމީހުންނަށް މިހާރު މަހަށް ނުދެވި ހަމައެކަނި ދަޅު މަސް ކައިގެން އުޅޭތީ، އެރަށުގެ ރައްޔިތުން ހިލޭ ވެދިން އެހީއެއް ކަމަށް ވެސް ޒުވާން މަސްވެރިޔާ ބުންޏެވެ.\n"އެމީހުންނަށް މަހަށް ނުއެއްދެވޭތާ ދޯ؟ އެމީހުން ވަރަށް ބޮޑަށް މަހަށް ދަތިވެގެން އުޅޭތީ އެމީހުންނަށް މަސް ދޭން ވެގެން ރޭ ފަތިހު ދޯނީ ތެރޭ ފަޅުވެރިން އެއްކޮށް މަޝްވަރާ ކޮށްގެން، އެންމެން ވެސް ބޭނުންވީ އެރަށަށް މަސް ދޭން." ޒުވާން މަސްވެރިޔާ ބުންޏެވެ.\n"އުފާ" ދޯނީގައި ގާތްގަނޑަކަށް 23 ވަރަކަށް ފަޅުވެރިން މިހާރު މަސައްކަތް ކުރެއެވެ.\nއުފާދޯނިން ވެދެއްވެވި އެހީއަށް އިޚްލާސްތެރި ކަމާއެކު ޝުކުރު ދަންނަވަން.\nތިދެއްވި ދީލަތި އެހީއަށް ފަށް ފަށުން ޝުކުރިއްޔާ!!\nދެއްވަދޫ ކްލަސްޓާ: ފައްސިވި މީހުންގެ އަދަދު 78 އަށް\nދެއްވަދޫން އިތުރު 11 މީހުން ފައްސިވެއްޖެ\nދެއްވަދޫ ކްލަސްޓާ: ކޮންޓެކްޓުންގެ ތެރޭގައި ހައިރިސްކުގެ 101 މީހުން\n21-01-21 : މި ރީތި ތާެރީހުގައި ކައިވެނި ކުރީ ކޮންބައެއް؟\nކުއްލި ހާލަތުގައި އިންތިހާބު ބޭއްވޭ ބިލް ރައީސް ތަސްދީގުކުރައްވައިފި\nފުލުހުންނަށް ހުށަހެޅި ޖިންސީ ގޯނާގެ މައްސަލަތަކާއި ގެވެށި އަނިޔާގެ މައްސަލަތައް އިތުރުވެއްޖެ\nކޮވިޑް-19: ރާއްޖެއިން މިބަލީގައި އުމުރުން ދުވަސްވީ މީހަކު ނިޔާވެއްޖެ


Manchester United ge forwardunnaa medhu Solskjaer kanboduvefai | Mihaaru\nޔުނައިޓެޑުގެ ފޯވާޑުންނާ މެދު ސޯލްޝެއާ ކަންބޮޑުވެފައި\n23 ސެޕްޓެމްބަރ 2019 - 08:256comments\nލަންޑަން (ސެޕްޓެމްބަރު 23) - މެންޗެސްޓާ ޔުނައިޓެޑްގެ ފޯވާޑުންގެ ކިބައިގައި ގަވާއިދުން އެއް ލެވެލްގައި ގިނަ މެޗުތަކެއް ކުޅެން ބޭނުންވާ ކަންތައްތައް ފުރިހަމަވެފައި ނެތުމުގެ ސަބަބުން ގިނަ މައްސަލަތަކެއް ކުރިމަތިވަމުން އަންނަ ކަމަށް ޔުނައިޓެޑްގެ ކޯޗު އޮލެ ގުނަ ސޯލްޝެއާ ބުނެފި އެވެ.\nލީގުގައި އިއްޔެ ރަށުން ބޭރުގައި ކުޅުނު މެޗުން ޔުނައިޓެޑް ވަނީ ވެސްޓް ހޭމް ދަނޑުގައި އެ ޓީމު އަތުން 2-0 އިން ބަލިވެފަ އެވެ. މި މެޗުގައި ޔުނައިޓެޑަށް ލަނޑު ޖަހާނެ މާ ރަނގަޅު ފުރުސަތުތަކެއް ތަނަވަސް ނުކުރެވުނުއިރު، އެންމެ ކުރިއަށް ކުޅެމުންދިޔަ މާކަސް ރެޝްފޯޑް ވަނީ އަނިޔާވެގެން ބަދަލުކޮށްފަ އެވެ. އަނިޔާގެ ސަބަބުން ޔުނައިޓެޑްގެ އެންތަނީ މާޝިއަލް އާއި ޕައުލް ޕޮގްބާ ވެސް އިއްޔެ މެޗުގައި ނުކުޅެ އެވެ.\nމި ފަހަރުގެ ޓްރާންސްފާ މާކެޓްގައި ޔުނައިޓެޑުން ވަނީ އެ ޓީމުގެ ދެ ފޯވާޑުން ކަމަށްވާ ރޮމެލޫ ލުކާކޫ އާއި އަލެކްސިސް ސަންޗޭޒް، އިޓަލީގެ އިންޓަ މިލާނަށް ދޫކޮށްލައިފަ އެވެ. އެ ދެ ކުޅުންތެރިންގެ ބަދަލުގައި ޔުނައިޓެޑުން ފޯވާޑެއް ގެނެސްފައި ނުވާތީ އެކަމުގެ ގެއްލުން ކުރިމަތިވާނެ ކަމަށް އިނގިރޭސި ތަޖުރިބާކާރުން އޭރު ވެސް ވަނީ ފާހަގަކޮށްފަ އެވެ. އޭރު ސޯލްޝެއާ ބުނީ ތިބި ކުޅުންތެރިންނަށް އިތުބާރުކުރާ ކަމަށާއި ޒުވާން ކުޅުންތެރިޔާ މޭސަން ގްރީންވުޑް ފަދަ ކުޅުންތެރިން ކުރިއަރުވަން ފުރުސަތު ދޭން ބޭނުންވާ ކަމަށެވެ.\nމާޝިއަލް އާއި ރެޝްފޯޑް އަނިޔާވުމުގެ ސަބަބުން ހުރީ ކުޅުމާ ދުރުގަ އެވެ. އިއްޔެގެ މެޗަށް ފަހު ސޯލްޝެއާ ވަނީ އެ ޓީމުގެ އެޓޭކްގައި މައްސަލަތަކެއް ހުރި ކަމަށް ފުރަތަމަ ފަހަރަށް އެއްބަސްވެ ކަންބޮޑުވުން ފާޅުކޮށްފަ އެވެ. އަދި އަނިޔާއެއްގެ ސަބަބުން އިއްޔެގެ މެޗުގައި ގްރީންވުޑް ވެސް ޓީމުގައި ނުހިމެނެ އެވެ.\n"އަހަރެމެން ޓްރެއިނިންގައި ކުރާ ކަންތައްތައް މެޗުގައި ކުރަން ކުޅުންތެރިން މަސައްކަތް އެބަކުރޭ. އެކި ވަގުުތަކުގައި ކުޅުންތެރިން ކުރާ މަސައްކަތާއި ހުންނަ ކޮލިޓީ ބޭނުންކުރުމުގެ ތަފާތު މި މެޗުތަކުގެ ނަތީޖާ ބަދަލުކުރަނީ. ޔުނައިޓެޑްގެ ފޯވާޑުން ކިބައިގައި އެކަން ނެތް. އެއް ފެންވަރެއްގައި އެ ތަފާތު ނުދެއްކި މި ދަނީ. އަހަރެމެންގެ ޑިޒިޝަން މޭކިން ރަނގަޅެއް ނޫން. މިކަން ރަނގަޅުކޮށްގެން ނޫނީ ކުރިއަކަށް ނުގެންދެވޭނެ،" ސޯލްޝެއާ ބުންޏެވެ.\nސޯލްޝެއާ ބުނީ މި ހުރިހާ ކަމެއް މި ގޮތަށް އޮތް ނަމަވެސް އޭނާ ބޭނުންވަނީ ޕޮޒިޓިވްކޮށް ހުންނަން ކަމަށާއި އެއީ ބޭނުންވި ނަތީޖާ ނުނެރެވުނު ކަމުގައި ވިޔަސް ހާލަތު ރަނގަޅުކުރަން ކުޅުންތެރިން ކުރާ މަސައްކަތުގައި އޭނާ ސާބިތުވެ ހުރިކަން ކުޅުންތެރިންނަށް ޔަގީންކޮށްދިނުމަށް ކަމަށެވެ.\nލީގުގައި އެންމެ ފަހުން ޔުނައިޓެޑް ކުޅުނު 11 މެޗުގެ ތެރެއިން އެ ޓީމު މޮޅުވީ އެންމެ ދެ މެޗުންނެވެ. ލީގުގައި އެންމެ ފަހުން ރަށުންބޭރުގައި މޮޅެއް ހޯދީ މިދިޔަ ފެބްރުއަރީ މަހުގަ އެވެ. މި ފަހަރުގެ ސީޒަނުގައި މިހާތަނަށް ކުޅުނު ހަ މެޗުން ލިބުނު އަށް ޕޮއިންޓާ އެކު ޔުނައިޓެޑް އޮތީ އަށް ވަނައިގަ އެވެ.


Baiveriya ah dhevana furusatheh dheyn veetha?\nބައިވެރިޔާއަށް ދެވަނަ ފުރުސަތެއް ދޭންވީތަ؟\n- 10 months ago 1 - އަމާލް މުހައްމަދު\nލޯބިވެރިންގެ މެދުގައި ތަފާތު މައްސަލަތައް ޖެހި، ދެމީހުން ވަކިވާ ހިސާބަށް ދަނީ އެއަށްވުރެ ރަނގަޅު ގޮތެއް ނެތް ކަމަށް ފެނުމުންނެވެ.\nދެ ލޯބިވެރިޔެއްގެ މެދުގައި އެއްވެސް މައްސަލައެއް ނުޖެހިއެއް ނުހުންނާނެއެވެ. އެހެންނަމަވެސް ބައެއް މައްސަލަތަކަކީ ހައްލު ނުކުރެވޭ މައްސަލަތަކެވެ. އަދި ބައެއް މައްސަލަތައް ހައްލު ކުރުމަށްޓަކައި އެކަކު އަނެކަކަށް މާފު ކުރުމުގެ ރީތި އުސޫލުވެސް ގެންގުޅެން ޖެހެއެވެ.\nމި ލިޔުމުގައި މި ބަލާލަނީ ލޯބިވެރިޔާއަށް ދެވަނަ ފުރުސަތު ދެވިދާނެ ބައެއް ހާލަތްތަކެވެ.\nލޯބިވެރިޔާއަށް ކުރެވުނީ ކުޑަ ކުށަކަށްވުން:\nކޮންމެ މީހަކަށްވެސް ކުށެއް ކުރެވިދާނެއެވެ. ރިލޭޝަންޝިޕެއްގައި ކުށެއް ކުރެވިއްޖެނަމަ، އެކުށެއްގެ ސަބަބުން ދެމީހުންގެ ގުޅުމަށް އަސަރު ކުރާނެއެވެ. އެހެންނަމަވެސް ކޮންމެ މިސްޓޭކަކީ އެކކަމުގެ ސަބަބުން ދެމީހުންގެ ގުޅުން ނިމުމަކަށް ގެންނަން ޖެހޭ ވަރުގެ މިސްޓޭކެއް ނޫނެވެ. ބައިވެރިޔާއަށް ކުށެއް ކުރެވުމުން، މާފު ނުކޮށް ވަކި ވުމުގެ ކުރިން ވިސްނާލަންޖެހޭ މުހިންމު އެއް ކަމަކީ، މިއީ އެކަހަލަ ކަމެއް ދިމާވި ފުރަތަމަ ފަހަރުތޯއެވެ. ބައިވެރިޔާގެ ފަރާތުން ފެނުނު ކުށް ކުޑަ ކަމަށްވާނަމަ، އަދި އެކަން ތަކުރާރު ނުވާނެކަން ޔަގީންވާނަމަ، އޭނާއަށް މާފު ކުރާށެވެ.\nލޯބިވެރިޔާ އޭނާގެ ކުށް ގަބޫލު ކުރުން:\nކުށެއް ކުރެވުމުން، އެކުށް ގަބޫލު ކުރުމަކީ ގިނަ މީހުންގެ ކިބައިގައި ހުންނަ ސިފައއެއް ނޫނެވެ. ތިބާގެ ބައިވެރިޔާ އޭނާގެ ކުށް ގަބޫލު ކޮށްފިނަމަ އެއީ ހެޔޮ ފާލެކެވެ. އޭނާ ތިބާއާ އެކީގައި އުޅެން ބޭނުންވާ ކަމުގެ ހެއްކެކެވެ. އެހެންކަމުން ބައިވެރިޔާ އަކީ ކުށް ތަކުރާރު ނުކުރާ މީހެއް ނަމަ، ދެވަނަ ފުރުސަތެއް ދިނުން ރަނގަޅެވެ.\nއިތުބާރާ ވަފާތެރިކަމާ ގަދަރު ނުގެއްލޭ ފަދަ ކަމެއް ކުރެވުން:\nލޯބިވެރިންގެ މެދުގައި އިތުބާރާއި، ވަފާތެރިކަމާއި، ގަދަރު ގެއްލިއްޖެނަމަ، ދެން އެގުޅުމެއް ކުރިއަށް ގެންދިޔުމުގެ އެއްވެސް މާނައެއް ނެތެވެ. ތިބާގެ ބައިވެރިޔާ ކުރި ކުށަކީ އެތިން ކަމަށް އަސަރު ނުކުރާ ކުށަކަށްވާނަމަ، ދެވަނަ ފުރުސަތެއް އޭނާއަށް ހައްގެވެ.\nބައިވެރިޔާއަކީ ބުނާ ބަހުގެ އިތުބާރު ހުރި މީހަކަށްވުން:\nކަމެއް ވާއިރަށް ބައިވެރިޔާ ދޫކޮށްލާފައި ދިޔުމުގެ ކުރިން އިހަށް މަޑު ކޮށްލާށެވެ. ތިބާގެ ބައިވެރިޔާ އަކީ ބުނާ ބަހުގެ އިތުބާރު ހިފޭ މީހެއް ނަމަ، އޭނާ ބަދަލުވާނެއެވެ. އެހެންކަމުން އެކަމަށް ވަގުތު ދޭށެވެ.\nދެމީހުންވެސް ގުޅިގެން އުޅެން ބޭނުންވުން:\nކޮންމެ މީހަކުވެސް ހަޔާތުގެ ބައވެރިޔާއާ އެކީގައި ރަނގަޅު ދިރިއުޅުމެއް އުޅެން ބޭނުންވާނަމަ، އެމީހަކަށް ދެވަނަ ފުރުސަތެއް ދޭން ޖެހެއެވެ. އަދި ތިބާގެ ބައިވެރިޔާއާއެކީގައި އުޅެން ތިބާ ބޭނުންވާނަމަ، ކޮންމެހެންވެސް އެ ފުރުސަތު ދޭން ޖެހެއެވެ. ދެމީހުންވެސް އެކުގައި އުޅެން ބޭނުން ވާނަމަ، ބައިވެރިޔާއަށް މާފު ކުރާށެވެ.\nބައިވެެރިޔާ ޗީޓްކުރީމަވެސް ދެވަނަ ޗާންސް ދޭންވީ؟ ޢެހެން މީހަކާ އިންނަން ހުރިހާ ކަމެއް ރެޑީކޮށްފަވެސް އައިސް ސޮރީ އޭ ބުނީމަ ޗާންސް ދޭންވީ؟\nދޮންކޭލުގެ އެހީގައި މޫނު ރީތިކޮށްލެވިދާނެ ގޮތެއް!08 months ago\nރީތި ފޮޓޯ އިންސްޓެގްރާމް ކުރުމަކީ ވަރި ގިނަވާ ކަމެއް؟ 19months ago\nދަރިންނަށް ނަސޭހަތްދޭ ކަންކަން ފުރަތަމަ ތިބާ އިސްލާހު ކުރޭ!09 months ago\nރީތިވާން ބޭނުންވަންޏާ ކާންވީ ކިވީ!09 months ago\nއޮފީސް މާހައުލުގައި ކުރެވޭ ޒުވާބު ހައްލު ކުރާނީ ކިހިނެއް؟09 months ago\nލޯ-ކާބްސް ޑައިޓް: ބައެއް ކުށްހީތައް!09 months ago\nނިދުމާއި ބަރުދަން ލުއިކުރުން: ކޮބާ ގުޅުމަކީ؟010 months ago\nމިއަދު ސްޓްރޯބެރީ ކައިފިންތަ؟ މިއީ ފައިދާއިން ފުރިގެންވާ މޭވާއެއް010 months ago


ކޮންފިޑެންސް އިތުރުކުރުމަށް ކުރެވިދާނެ4ކަމެއް! – Ilm\nކޮންފިޑެންސް އިތުރުކުރުމަށް ކުރެވިދާނެ4ކަމެއް!\nއަހަރެމެން އެންމެންވެސް ކާމިޔާބު މީހަކަށްވާން ބޭނުންވެއެވެ. ދިރިއުޅުމުގައި ލަނޑުދަނޑިތަކެއް ހާސިލްކުރަން ބޭނުންވެއެވެ. ނަމަވެސް ގިނަ މީހުންނަށް ދިމާވާ އެންމެ ބޮޑު މައްސަލައަކީ އެކަންކަން ކުރާނެ ހިތްވަރުނެތުމެވެ. އެހެން ގޮތަކުން ދަންނަވަނީނަމަ ކޮންފިޑެންސް ދަށްވުމެވެ. އަޅުގަނޑު ތިރީގައި މި ބަޔާންކުރަނީ ކޮންފިޑެން އިތުރުކުރުމަށް ކުރެވިދާނެ4ކަމެކެވެ.\n1 . ތިބާއަށް ލިބިފައި ހުރި ހުނަރަށް ފޯކަސް ކުރާށެވެ !\nކޮންމެ މީހެއްގެވެސް އުނި ކަންކަމާއި އަދި ހުނަރުވެރިކަން ލިބިފައި ހުންނާނެއެވެ. އަހަރެމެން މާބޮޑަށް އެ އުނިކަންކަމަށް ފޯކަސް ކުރުމުން އަހަރެމެންގެ ހިތްވަރު އެލި ބުންވަރު ދަށްވާގޮތްވެއެވެ. އޭގެ ބަދަލުގައި ތިމާއަށް ލިބިފައި ހުރި ހުނަރަށް އިސްކަންދޭށެވެ. އެކަމަށް ބޮޑަށް ފޯކަސް ކުރާށެވެ.\nތިމާއަށް ލިބިފައިވާ ހުނަރަކީ ކޮބައިކަން ދެނެގަންނާށެވެ. އެއަށްފަހު އެކަމަށް ޚާއްޞަ ސަމާލުކަމެއްދޭށެވެ. އަދި އެކަންކަން ކުރިއަރުވައި ތަރައްޤީ ކުރާށެވެ. އަދި ތިމާގެ ގޯލް ހާސިލްކުރުމުގައި މި ހުނަރުގެ ބޭނުން ހިފާށެވެ. މިހެން ކަންކަން ކުރާނަމަ، ޔަޤީނުންވެސް ތިމާގެ ދިރިއުޅުމުގެ އުފެއްދުންތެރިކަން އިތުރުވެ ތިމާގެ ކޮންފިޑެންސް ރަނގަޅު ގޮތުގައި ހިފަހައްޓާލެވޭނެއެވެ.\n2 . ދިރިއުޅުމުގައި އާ ކަންކަން ދަސްކުރާށެވެ !\nއަހަރެމެންނަށް ނޭނގޭ ބައިވަރު ކަންކަން ހުންނާނެއެވެ. އަދި އަހަރެމެން އަލަށް ދަސްކުރާ ގިނަ ކަންކަމުން ދިރިއުޅުމަށް ވަރަށް ބޮޑެތި ބަދަލުތަކެއް ގެނެވޭނެއެވެ. އާ ކަމެއް ދަސްކުރުމުން ތިމާގެ ކޮންފިޑެންސް އިތުރުވާނެއެވެ. އޭރަށް ތިމާއަށް އާ ކަންކަން ކުރިއެރުވޭނޭ ކަމުގެ ޔަޤީންކަން ލިބި ރަނގަޅު މީހަކަށް ވާން ހިތްވަރު ލިބިގެންދާނެއެވެ. އަދި ބޮޑެތި ގޯލްތައްވެސް ހާސިލްކުރަން ހިތްވަރުލިބިގެންދާނެއެވެ.\nކިތަންމެ ކުދި ކަންކަންވެސް އާ ކަންކަމުގެ ގޮތުގައި ކުރެވޭނެއެވެ. މިސާލަކަށް އާ ސޮފްޓްވެޔާއެއް ބޭނުން ކުރަން ދަސްކުރުން ނުވަތަ އާ ބަހެއް ދަސްކުރުން ކަހަލަ ކިތަންމެ ކަމެއް ކުރެވިދާނެއެވެ. އެއީ ރަނގަޅު ކަމެއް ކަމުގައި ވަނީ ނަމަ، ކުރާ ކޮންމެ އާ ކަމަކުން ފަރުދީ ގޮތުންވެސް ތިމާއަށް އެތައް ފައިދާއެއް ލިބި ، ބޮޑެތި ކަންކަން ހާސިލްކުރަން ފަސޭހަތަކެއް ލިބިގެންދާނެއެވެ.\n3 . ޢިލްމު އިތުރުކުރާށެވެ!\nޢިލްމު ހާސިލްކުރުން ހުއްޓާނުލާށެވެ. އަހަރެމެން ގިނަ މީހުންނަށް ވާ ގޮތަކީ ސުކޫލް ނުވަތަ ޔުނިވަރސިޓީ ނިމުމާއެކު ފޮތްތަކާ ދުރަށްދެވި ޢިލްމު ހާސިލްކުރުމާ ދުރަށްދެވެއެވެ. އޭގެ ސަބަބުން އެ ހުރިވަރެއްގައި އެއްވެސް ކުރިއެރުމެއް ނެތި ހުރެވެނީއެވެ. އެބަޔެއްގެ ހަޔާތުގައި ބޮޑެތި ކާމިޔާބު ހާސިލްކުރެވޭނޭ މީހުންނަކީ، އެމީހުންގެ ދިރިއުޅުމުގައި ދާޢިމީ ގޮތެއްގައި ޢިލްމު ހާސިލްކުރުމުގައި ދެމިތިބޭ މީހުންނެވެ.\nކޮންމެވެސް އާ ކޯހެއް ފަށާށެވެ. ނުވަތަ އާ ފޮތެއް ކިޔާލާށެވެ. ނުވަތަ މޯޓިވޭޝަނަލް ކުލާސްތަކަކަށް ހާޟިރުވާށެވެ. ޢިލްމު އުނގެނެން ދެމިހުންނަހާ ހިނދަކު ތިމާ ދާނީ ކުރިއަރަމުންނެވެ. އެކިއެކި ތަޖުރިބާތައް ލިބެމުންނެވެ. އާ ކަންކަން ދަސްވަމުންނެވެ. އަދި ތިމާގެ ކޮންފިޑެންސްވެސް އިތުރުވަމުންނެވެ.\n4 . ފަރިތަކުރާށެވެ ! ފަރިތަކުރާށެވެ!\nއެއްވެސް މީހަކު އުފަންވާއިރު އޭނާ އަކީ މޮޅު މީހެއް ނޫނެވެ. ކުރިންވެސް ބުނެވިދިޔަ ފަދައިން އަހަރެމެން ކިބައިގައި އުނި ކަންކަމާއި، ހުނަރުތައް ހުންނައިރުގައި، އެ ލިބިފައިވާ ހުނަރެއް ކުރިއެރުވޭނީ އެކަމަށް ވީހާވެސް ގިނައިން ފަރިތަކޮށްގެންނެވެ. ތިމާއަށް މިވެނި ހުނަރެއް ލިބިފައިވާކަން އެނގޭނަމަ ، އެ ހުނަރެއް ކުރިއެރުވުން ހުއްޓާނުލާށެވެ. ތިމާއަށް ލިބިފައިވާ ހުނަރެއް ދަސްކޮށް އެކަމަށް ފަރިތަކުރުމުގައި ދެމިހުންނާށެވެ. އެއީ އެކަމެއްގައި ތިމާއަކީ އެންމެ ކުރިއަރާފައިވާ މީހާކަމުގައިވެގެން ދާންދެނެވެ. މިގޮތުގައި ކުރިއަށް ގޮސްފިނަމަ، ތިމާގެ ކޮންފިޑެންސް އިތުރުވެ، މުޖުތަމަޢަށް ފައިދާ ހުރި މީހަކަށްވެގެންދާނެއެވެ.


Memberunge Gondi gelley Gothah Qaanoonu Faas Kurun QA Hilaafu: Muiz\nކުރީގެ ޕީޖީ މުއިއްޒު---\n13 މާޗް 20184ކޮމެންޓް\n"މެންބަރުންގެ ގޮނޑި ގެއްލޭ ގޮތަށް ގާނޫނު ފާސް ކުރުން ގާނޫނު އަސާސީއާ ހިލާފު"\nރައްޔިތުންގެ މަޖިލީހުގެ މެންބަރުންތަކެއްގެ ގޮނޑި ގެއްލޭ ގޮތަށް ފާސް ކުރުމަށް ހަމަޖެހިފައިވާ ގާނޫނު، ގާނޫނު އަސާސީއާއި ހިލާފު ކަމަށް ކުރީގެ ޕްރޮސެކިއުޓަ ޖެނެރަލް އަހުމަދު މުއިއްޒު ވިދާޅުވެއްޖެއެވެ.\nވީއެފްޕީން މިއަދު ދެންނެވި ސުވާލަކަށް ޖަވާބު ދެއްވަމުން މުއިއްޒު ވިދާޅުވީ މެންބަރުންގެ ގޮނޑި ގެއްލޭނެ ގޮތްތައް ގާނޫނު އަސާސީގައި ބަޔާންކޮށްފައިވަނިކޮށް މަޖިލީހުން ފާސް ކުރާ ގާނޫނެއްގައި މެންބަރުންގެ ގޮނޑި ގެއްލޭނެ އިތުރު ކަންތައްތަކެއް ނުހިމެނޭނެ ކަމަށެވެ.\nމުއިއްޒު ވިދާޅުވީ މެންބަރުން އަމަލު ކުރަން ޖެހޭ ގޮތް ގާނޫނު އަސާސީގެ 75 ވަނަ މާއްދާގައި ބަޔާންކޮށްފައިވާ ކަމަށާއި ޕާޓީގެ ވިޕްލައިނާ ހިލާފުނުވެވޭނެ ކަމަށް އެ މާއްދާގައި ބުނެފައި ނުވާ ކަމަށެވެ.\nގާނޫނު އަސާސީގެ 75 ވަނަ މާއްދާގައި ބުނެފައިވާ ގޮތުގައި މެންބަރުން އަމަލު ކުރަންވާނީ ގައުމީ މަސްލަހަތާ ރައްޔިތުންގެ ލާބައާއި މަންފާއަށް އިސްކަން ދީގެންނެވެ. އެމަގާމު ބޭނުންކޮށްގެން ވަކި މީހެއްގެ ޒާތީ މަސްލަހަތެއް ކުރިއަރުވައިގެން ނޫވާނެ ކަމަށާއި ދާއިރާތައް ތަމްސީލު ކުރުމުގައި މުޅި ގައުމާ ހުރިހާ ރައްޔިތުންގެ ލާބައަށް ރިއާޔަތް ކުރަން ވާނެ ކަމަށް ވެސް އެ މާއްދާގައި ބުނެފައިވެއެވެ.\n"މިހާ ސާފުކޮށް އޮތް ކަމެއްގައި ޕާޓީތަކުން ނިންމާ ނިންމުމަކުން ގޮނޑި ގެއްލޭ ގޮތަށް ހެދުމަކީ ގާނޫނު އަސާސީ ތަސައްވަރުކޮށްފައިވާ ކަމެއް ނޫން،" ގާނޫނު އަސާސީ ހެދި މަޖިލީހުގެ މެންބަރުކަން ވެސް ކުރެއްވި މުއިއްޒު ވިދާޅުވިއެވެ.\nމަޖިލިސް އިދިކޮޅު ކޯލިޝަން\nގާނޫނު އަސާސީއަށް އިސްލާހުތަކެއް ބޭނުން: ކުރީގެ އުއްތަމަ ފަނޑިޔާރު\n6 އޯގަސްޓު 2018\n"އިންޒާރާ" ގުޅިގެން އާދަމް ޝަރީފު 241 ކޮމިޓީއަށް ހާޒިރުކޮށްދޭން އެދިއްޖެ\n5 އޯގަސްޓު 2018\nގައުމަށް ނުރައްކަލެއް އޮތް ނަމަ މަޖިލީހާ ހިއްސާ ކުރަން ޖެހޭނެ: ޝާހިދު\n2 އޯގަސްޓު 2018\n12 މެންބަރުންނަށް ހުރަސްއެޅުމަކީ ގާނޫނު އަސާސީ ހިންގުމަށް ހުރަސް އެޅުން: ނަޝީދު\nކިތަންމެ ބަދަލެއްގެނަޔަސް ދެންމިގައުމަކުން ޔާމީނަކަށް ފުރުސަތެއްނެއް\nކުރަންވީކަމަކީ މިހާރު ހުރި ވެރިމީހާއައް އުމުރު ދުވަހު ވެރިކަމުހުރެވޭގޮތައް ނިންމަންވީ؟\nޤާނޫނު އަކީ މާނަ ކުރުމުގައި އެމީހަކު ބޭނުންވާ ގޮތަކަށް މާނަ ކުރާ އެއްޗެއް ނޫންތޯ\nމިހާރު ގޮޑި ގެއްލިއްޖެ ކަން ޔަގީން ވީ. ދެން ކުރާނެ ސުވާލެއް ނެތް.


މެޑްރިޑް (އޭޕްރީލް 22) - ސްޕެނިޝް ކޮޕަ ޑެލް ރޭ ފައިނަލުގައި ރޭ ސެވިއްޔާ އަތުން 5-0 އިން މޮޅުވެ ބާސެލޯނާ އިން ރެކޯޑަކާ ހަމަކޮށްފި އެވެ. މިއީ އެ ޓީމުން މި މުބާރާތް ކާމިޔާބުކުރި 30 ވަނަ ފަހަރެވެ.\nރޯމް (އޭޕްރިލް 11) – ސްޕެނިޝް ލީގުގައި ބަލިނުވާތާ އަހަރެއް ވެފައިވާ ޔޫރަޕުގެ ގަދަބާރު ބާސެލޯނާ އަތުން 3-0 އިން މޮޅުވެ އިޓަލީގެ އޭއެސް ރޯމާ އިން ފުރަތަމަ ލެގުގެ ނަތީޖާ އަނބުރާލައި...\nApril 05, 2018 16\nބާސެލޯނާ (މާޗް 14) – ނޭމާ އެނބުރި ބާސެލޯނާ އަށް އައުމަށް ލިއޮނަލް މެސީ އާއި އެ ޓީމުގެ ބައެއް ކުޅުންތެރިން ބޭނުންވާ ކަމަށާއި އެކަމަކު އެކަމާ އެ ކްލަބުގެ ރައީސް ޖޯސެފް މާރިއާ ބާޓޮމެއޫ...\nޗެމްޕިއަންސް ލީގުގެ ދެ ވަނަ ބުރުގައި މިރޭ ޗެލްސީއާ ދެކޮޅަށް ކުޅޭ މެޗަށް ނުކުންނައިރު ފޭވަރިޓަކީ ބާސެލޯނާ އެވެ. އެހެން ނަމަވެސް މި ވަގުތު ދެ ޓީމު އެގްރިގޭޓުން އެއްވަރުވެފައި އޮތުމުން...\nބާސެލޯނާ (މާޗް 10) – ބާސެލޯނާގެ ފްރާންސް ޑިފެންޑަރު ސެމުއެލް އުމްޓީޓީ ކުރިއަށް އޮތް ސީޒަނުގައި ގެނެވޭނެ ކަމުގެ އުއްމީދު މެންޗެސްޓާ ޔުނައިޓެޑަށް ބޮޑު ކަމަށް ސްޕެއިނުގެ ނޫސްތަކުން...\nބާސެލޯނާ (މާޗް 10) – ޕީއެސްޖީ އަށް ބަދަލުވެވުނު މޮޔަ ނޭމާ އަށް ހީވެއްޖެ ކަމަށާއި އޭނާ އެނބުރި ބާސެލޯނާ އަށް ދެވޭނެ ގޮތްތަކެއް ބަލަމުން އަންނަ ކަމަށް ސްޕެއިނުގެ މީޑިއާ ރިޕޯޓެއް ބުނެފި...


މަހުލޫފުގެ ކެންޑިޑަންސީ ބާތިލުކުރީ ރަނގަޅަށް ކަމަށް ނިންމައިފި – Haftha\nThu, 20 January, 2022, 1:55 pm\nމަހުލޫފުގެ ކެންޑިޑަންސީ ބާތިލުކުރީ ރަނގަޅަށް ކަމަށް ނިންމައިފި\nއެމްޑީޕީގެ ދާއިރާތަކުގެ އިންތިހާބަށް ކުރިމަތިލައްވާފައިވާ، ޔޫތު މިނިސްޓަރު އަހުމަދު މަހުލޫފުގެ ކެންޑިޑެސީ ބާތިލްކުރަން ޕާޓީން ނިންމި ނިންމުން ރަނގަޅު ކަމަށް ޝަކުވާ ބަލާ ކޮމިޓީން ނިންމައިފި އެވެ.\nއެމްޑީޕީގެ އެތެރޭގެ އިންތިހާބުގައި މެދު އުތުރު ޕްރޮވިންސްގެ ރައީސް ކަމަށް ވާދަކުރައްވަން ނިންމަވައި ފޯމު ހުށަހަޅުއްވާފައި ވަނިކޮށް، އެންޓި ކޮރަޕްޝަން ކޮމިޝަން (އޭސީސީ) އިން މަހުލޫފުގެ މައްސަލައެއްވާ ކަމަށް ބުނެ އޭނާއަށް އިންތިހާބުގައި ވާދަ ނުކުރެވޭނެ ކަމަށް ވަނީ އަންގައިފަ އެވެ.\nނަމަވެސް ނިންމުން މުރާޖައާ ކޮށްދިނުމަށް މަހުލޫފުގެ ފަރާތުން މިދިޔަ ބުދަ ދުވަހު އެމްޑީޕީގެ އިންތިހާބާ ބެހޭ ކޮމިޓީ އަދި އިސްތިއުނާފު ފަނޑިޔާރުންގެ މަޖިލީހަށް ޝަކުވާ ހުށަހެޅުއްވި އެވެ.\nމަހުލޫފު ވިދާޅުވީ، ވަޒީރެއްގެ ހައިސިއްޔަތުން ގައުމީ މަޖިލީހުގައި އިނުމުގެ ފުރުސަތު ލިބިފައި، ގައުމީ މަޖިލީހުގެ އިންތިހާބުގައި ވާދަކުރުމުގެ ފުރުސަތު ނުލިބުމަކީ ހަމަޖެހޭ ގޮތެއް ނޫން ކަމަށެވެ. އަދި ޖިނާއީ ކުށެއް ސާބިތު ނުވާ ހިނދަކު ކޮންމެ އިންތިހާބެއްގައިވެސް ވާދަކުރެވެން ޖެހޭނެ ކަމަށް ވިދާޅުވިއެވެ.\nމަހުލޫފު ހުށަހަޅާފައިވާ ޝަކުވާތަކަށް ރިއާޔަތްކޮށް، ޝަކުވާ ބަލާ ކޮމިޓީން އޭނާއަށް ފޮނުވި ސިޓީގައި ބުނެފައި ވަނީ ރައީސުލްޖުމްހޫރިއްޔާ އައްޔަނުކުރައްވާ މަގާމެއްގައި ހުންނަވާ މީހަކީ ގާނޫނުއަސާސީގައި ބަޔާންކުރާ ޝަރުތު ފުރިހަމަވާ މީހެއް ކަމަށް ވީނަމަވެސް ގައުމީ މަޖިލީހަށް އިންތިހާބުވާ ފަރާތްތަކަކީ މަގާމުގެ ހައިސިއްޔަތުން ގައުމީ މަޖިލީހަށް އައްޔަނުކުރާ މެންބަރުންނަށް ނުވާތީ، ޕާޓީގެ އިންތިހާބުގައި ވާދަކުރުމަށް ވަކި ޝަރުތުތަކެއް ކަނޑައެޅުމަކީ ގާނޫނު ދަންނަ ހަމައެއް ކަމަށެވެ.\nއެހެންކަމުން އެ އުސޫލުން އަމަލުކުރުމަކީ ތަފާތުކުރުމެއްވާ ކަމެއް ކަމަށް ބެލެވޭނެ ގާނޫނީ ހަމައެއް އޮތް ކަމަކަށް ނުފެންނަ ކަމަށްވެސް ބުންޏެވެ.\nއޭގެ އިތުރުން އޭޕްރިލް 24، 2021ގެ ގައުމީ ހިންގާ ކޮމިޓީގެ ގަރާރުން ދާއިރާގެ އިންތިހާބުގައި އެމްއެމްޕީއާރުސީގެ ހިޔާނާތުގެ މައްސަލައާ ގުޅިގެން އެއްވެސް ފިޔަވަޅެއް އެޅުމަށް އެދި އެންޓި ކޮރަޕްޝަން ކޮމިޝަނަށް އެއްވެސް އިދާރާއަކަށް ފޮނުވާފައިވާ ފަރާތެއްނަމަ، އެ ފަރާތެއްގައި އިންތިހާބުގައި ކުރިމަތިލުމުގެ ޝަރުތު ފުރިހަމަނުވާނެ ކަމަށް ކަނޑައަޅާފައިވާތީ، މަހުލޫފުގެ ޝަރުތު ފުރިހަމަނުވާ ކަމަށް ޕާޓީން ނިންމާފައިވަނީ ގައުމީ ހިންގާ ކޮމިޓީގެ ނިންމުމާ އެއްގޮތްވާ ގޮތުގެ މަތިން ކަމަށްވެސް ސިޓީގައި ބުނެފައިވެ އެވެ.\n“ވީމާ، ޝަކުވާ ހުށަހެޅި ފަރާތުގެ ކެންޑިޑަސީ ބާތިލުކޮށްފައިވަނީ ރަނގަޅަށް ކަމަށް މި ކޮމިޓީން ނިންމީމެވެ،” ކޮމިޓީގެ މެމްބަރު އަދި ފިނޭންސް މިނިސްޓްރީގެ ސްޓޭޓް މިނިސްޓަރު އަނަސް އަބްދުއް ސައްތާރު ސޮއިކުރައްވައި މިއަދު މަހުލޫފަށް ފޮނުއްވި ސިޓީގައި ބުނެފައިވެ އެވެ.\nފާހަގަ: އެމްޑީޕީ, އެމްޑީޕީ ޕީޖީ ގްރޫޕް, އެމްޑީޕީގެ ގައުމީ މަޖިލިސް, ޔޫތް އެންޑް ސްޕޯޓްސް މިނިސްޓަރު އަހުމަދު މަހްލޫފް


R.Alifushi football dhanduge masakkaiy nimmaalaifi - vNews.mv\nރ.އަލިފުށީ ފުޓުބޯޅަ ދަނޑު\nއަލިފުށީ ފުޓުބޯޅަ ދަނޑުގެ މަސައްކަތް ނިންމާލައިފި\nއިސްމާޢީލް ޝާހު 16 September 2020, 23:05\nމި ދަނޑުގެ މަސައްކަތް ނިމުނުކަން ހާމަކުރައްވަމުން ޔޫތު މިނިސްޓަރ އަޙްމަދު މަޙްލޫފް ކުރެއްވި ޓްވީޓެއްގައި ވިދާޅުވީ މިއީ ރައީސް އިބްރާހީމް މުހައްމަދު ސޯލިހުގެ ސަރުކާރުން ނިންމާލި ފަސް ވަނަ ބޮޑު ޓާފް ދަނޑު ކަމަށެވެ. މި ދަނޑުގައި ފެންސް ޖެހުމާއި ލައިޓް ހަރުކުރުމުގެ އިތުރުން ރޮސްޓްރޮމް ގާއިމްކުރުމުގެ މަސައްކަތް މިހާރު ކުރިޔަށްދާ ކަމަށް މަޙްލޫފް ވަނީ ވިދާޅުވެފައެވެ.\nމި ދަނޑާއެކު އަލިފުށިން މޮޅެތި ކުޅުންތެރިންތަކެއް އުފެދިގެންދާނެ ކަމަށް އުއްމީދުކުރައްވާ ކަމަށް މަޙްލޫފް ވިދާޅުވިއެވެ. މަޙްލޫފް ވަނީ މި ދަނޑުގެ މަސައްކަތް ކުރުމުގައި އެރަށުގެ ޒުވާނުންނާއި ކައުންސިލް އަދި އަލިފުށި ދާއިރާގެ މެމްބަރު މުހައްމަދު ރަޝީދު ވެދެއްވި އެހީތެރިކަމަށް ޝުކުރު އަދާކުރައްވާފައެވެ.\nމި ދަނޑުގެ ސަބް ބޭސްގެ މަސައްކަތް 1,215,470.20 ރުފިޔާއަށް ކޮށްފައިވަނީ އާރުކޭއެލް ގްރޫޕް ޕްރައިވެޓް ލިމިޓެޑުންނެވެ. އަދި ސަބް ބޭސްގެ ބައެއް މަސައްކަތްތައް ހެވީ ފޯސް ޕްރައިވެޓް ލިމިޓެޑުން ވެސް ކޮށްފައިވެއެވެ. އަދި ދަނޑުގައި ޓާފް އެޅުމުގެ މަސައްކަތް 4،203،358.36 ރުފިޔާއަށް ކޮށްފައިވަނީ އަމީން ކޮންސްޓްރަކްޝަންގެ ފަރާތުންނެވެ. އެހެންކަމުން މި ދަނޑު ހެދުމަށް ޖުމްލަ 5,418,828.56 ސަރުކާރުން ވަނީ ހަރަދުކޮށްފައެވެ.\nމީގެކުރިން ޔޫތު މިނިސްޓްރީއިން ވަނީ ފ. ނިލަންދޫ، ނ. ހޮޅުދޫ، ތ. ވިލުފުށި އަދި ނ. ކެނދިކުޅުދޫ ފުޓްބޯޅަ ދަނޑުގެ މަސައްކަތް ނިންމާފައެވެ.


Schoolah Dhaan Kudhinthakeh Kuraa Undhagoo Dhathuru, Lolun Karuna Hilihjje - Vaguthu\nސްކޫލަށް ދާން ކުދިންތަކެއް ކުރާ އުނދަގޫ ދަތުރު، ލޮލުން ކަރުނަ ހިލިއްޖެ\nއިންޑިއާގެ އަސާމްގައި ސްކޫލަށް ދާ ކުދިން ކޯރު ހުރަސް ކުރުމަށް މިހާރު ބޭނުން ކުރަން ޖެހިފައި ވަނީ ކަނދުފައްޗެއް ހަދައިގެން އޭގެ މައްޗަށް އަރައިގެންނެވެ. ކަނދުފަތީގެ މަތީގައި ތިބެގެން އެ ކުދިންގެ މައިންބަފައިންގެ އެހީގައި އެ ކުދިން ކޯރު ހުރަސްކޮށް ދަނީ ކަޝޮމަރީ ޕްރައިމަރީ ސްކޫލަށެވެ.\nއެ ކޯރު ހުރަސް ކުރުމަށް ފަސޭހައަކަށް ބުރިޖެއް އަޅާފައެއް ނެތެވެ. އެހެންވެ ބައެއް ކުދިން ސްކޫލަށް ދަނީ ފަތާފައެވެ. އަދި ބައެއް ކުދިން ކަނދުފައްޗެއްގެ މައްޗަށް އަރައިގެން ތިބެ މައިންބަފައިންގެ އެހީގައި ސްކޫލަށް ދާ މަންޒަރު ފެނެއެވެ.\nމިގޮތަށް ސްކޫލަށް ދަނީ ކުޑަކުދިންނެވެ. ބައެއް ކުދިން މައިންބަފައިންގެ ކޮޑުމައްޗަށް އަރައިގެން ތިބެ އެ ސްކޫލަށް ދާއިރު، ސްކޫލްގެ ހާލަތުވެސް ވަރަށް ބޮޑަށް ދަށްވެފައިވާކަމަށް ވެއެވެ. އެ ހިސާބުގައި ފެންހިންދާ ނިޒާމެއް ނެތުމުން ވަރަށް ބޮޑަށް ސްކޫލް ތެރޭގައި ފެން ހެދިފައިވާކަަމަށްވެސް ވެއެވެ.\nސްކޫލުން ޑިމާންޑް ކުރަނީވެސް ކުދިންނަށް ހިނގާލާފައި ދެވޭނެ ކަހަލަ ބުރިޖެއް އެޅުމެވެ. ނަމަވެސް އެކަމަށް އަދި އަލިމަގެއް ފެންނާކަށް ނެތެވެ.\nކުޑަކުދިންތަކެއް ތައުލީމް ހާސިލް ކުރަން ސްކޫލާއި ހަމައަށް ކުރާ އުނދަގޫ ދަތުރުގެ ވާހަކަ މީޑިއާ އަށް ތިލަވުމުން ވަރަށް ގިނަ ބައެއްގެ ހަމްދަރުދީ އެކުދިންނަށް ދަނީ ލިބެމުންނެވެ. ގިނަ ބަޔަކު ގެންދަނީ މީސް މީޑިއާގައި އެކުދިންގެ ހިތްވަރަށް ތައުރީފް ވެސް ކުރަމުންނެވެ.\nނަމަވެސް އަދިވެސް ބުރިޖެއް އެކުދިންނަށް ލިބޭނެ ދުވަހެއް ނޭނގެއެވެ. ބުރިޖެއް އަޅަން މަސައްކަތް ކުރާ ކަމުގެ އިޝާރާތެއް ވެސް ސަރުކާރުން ވެސް އަދި ރަސްމީ އިދާރާ އަކުން ވެސް ދީފައެއް ނުވެއެވެ.\nއޮކްޓޯބަރ 5, 2018 13:01\nނިކަން އަހަރުމެންގެ ރައީސް ޔާމީނާ ތިގައު ހަވާލު ކޮބަލަ ބްރިޖް ވެސް އަޅާދޭނެ. މޯދީއަކަށެއް ނުވާނެ ތިކަމެއް އޭނާ އުޅޭ ގެރި ސަލާމަތްށކުރެވޭތޯ.\nއޮކްޓޯބަރ 6, 2018 08:50\nޔާމީނަށް އިންޑިއާ ހަވާލުކޮށްފިއްޔާ މިހާރަށްވުރެް ބޮޑަށ1 އިންޑިއާ ކޮރަަޕްވާނެ. މުޅި އިންޑިޔާ ވެސް ދަވާލަފާނެ.\nއޮކްޓޯބަރ 5, 2018 13:32\nނޫން ރާައްޖޭގަ އެކަނި ފަގީރުން ނިކަމެތިން އުޅޭނީ މިހާރުވެސް ލިބޭ އެތިކޮޅު މަދުކަމުން ނެއްނުން އެއުަޅެނީ.ރާއްޖޭމީހުން ނައް ފެންނާނީ އެހެން ގައުމު ތަކުގެ މުއްސަނދިން އުޅޭގޮތް..ފަގީރުން އުޅޭގޮތެއް ނުފެންނާނެ..\nއޮކްޓޯބަރ 5, 2018 13:33\nހާސްކަނޑާލާ ހުވާކޮށް ނިމުނީމާ އެބަދަން ބުރިޖްއަޅާދެން\nއޮކްޓޯބަރ 5, 2018 14:15\nއާން ތީ ތެދެއް


އޭއެސްސީ ސޮކާ ޗެންޕިއަންޝިޕް: ގަރާޖު ސިޓީގެ ކުޅުނު2މެޗުންވެސް މޮޅުވެއްޖެ – Ungoofaaru\nބަނޑޭރިގަނޑު/ކުޅިވަރު/އޭއެސްސީ ސޮކާ ޗެންޕިއަންޝިޕް: ގަރާޖު ސިޓީގެ ކުޅުނު2މެޗުންވެސް މޮޅުވެއްޖެ\nއޭއެސްސީ ސޮކާ ޗެންޕިއަންޝިޕް: ގަރާޖު ސިޓީގެ ކުޅުނު2މެޗުންވެސް މޮޅުވެއްޖެ\nމުނާޒު މުޙައްމަދު 17 ޑިސެމްބަރ 2016\nއޭއެސްސީ ސޮކާ ޗެންޕިއަންޝިޕް 2016 ގައި ގަރާޖް ސިޓީ އަދި ވެންޑިޓާ ބައްދަލުކުރި މެޗް – ފޮޓޯ: އަނގޮޅިތީމް ސްޕޯޓްސް ކުލަބް\nއަނގޮޅިތީމް ސްޕޯޓްސް ކުލަބް އަދި އަނގޮޅިތީމް ކައުންސިލް އިދާރާ ގުޅިގެން ކުރިއަށް ގެންދާ ފުޓްބޯޅަ މުބާރާތް އޭއެސްސީ ސޮކާ ޗެންޕިއަންޝިޕްގެ ހުޅުދުއްފާރުގެ ގަރާޖު ސިޓީ އަދި ވެންޑިޓާ ބައްދަލު ކުރި މެޗު ގަރާޖު ސިޓީ ކާމިޔާބުކޮށްފިއެވެ.\nމި މެޗު ގަރާޖު ސިޓީ ކާމިޔާބު ކުރީ 2-1 ގެ ނަތީޖާއަކުންނެވެ. މި މެޗު އޮތީ ބުރާސްފަތި ދުވަހު ހަވީރު އަނގޮޅިތީމް ބޯޅަ ދަނޑުގައެވެ.\nމެވުގެ ގަރާޖު ސިޓީ ޖެހި ދެ ލަނޑުވެސް ކާމިޔާބުކޮށްފައި ވަނީ ފުރަތަމަ ހާފުގައެވެ. މެޗުގެ ފުރަތަމަ ލީޑް ނަގާފައި ވަނީ ގަރާޖު ސިޓީން މެޗުގެ 11 ވަނަ މިނެޓްގައި ޖޯޒީ ނަންބަރު 19 ޔާސީން އިބްރާހިމް ކާމިޔާބުކޮށްދިން ލަނޑުންނެވެ.\nގަރާޖު ސިޓީގެ2ވަނަ ލަނޑު ކާމިޔާބު ކުރީ މެޗުގެ 31 ވަނަ މިނެޓްގައި ލިބުނު ޕެނަލްޓީއަކުންނެވެ. ޕެނަލްޓީ އޭރިއާ ތެރެއިން ވެންޑިތާފެ ކުޅުންތެރިއެއްގެ އަތުގައި ބޯޅަ ޖެހުމުން ލިބުނު މި ޕެނަލްޓީ ކާމިޔާބު ކުރީ އެޓީމުގެ ޖޯޒީ ނަންބަރު7ހުސެއިން ޝަފީއުއެވެ.\nވެންޑިޓާއިން ލަނޑު ކާމިޔާބު ކުރީ ދެވަނަ ހާފުގެ 31 ވަނަ މިނެޓްގައެވެ. މި ކަނޑު އެޓީމަށް ކާމިޔާބުކޮށް ދިނީ ޖޯޒީ ނަންބަރު 11 އަލީ ނާފިއުއެވެ.\nމި މެޗުގެ މޮޅު ކުޅުންތެރިޔާގެ މަގާމަށް ހޮވުނީ ގަރާޖު ސިޓީގެ ޖޯޒީ ނަންބަރު 11 އަޙުމަދު މުއާޒުއެވެ.\nވެންޑިޓާގެ ދެވަނަ މެޗު އޮންނާނީ މިއަދު ހަވީރު 16:00 ގައި ރަސްގެތީމް ފުޓްބޯޅަ ދަނޑުގައެވެ. މި މެޗުގައި ވެންޑިޓާ ބައްދަލު ކުރާނީ އަނގޮޅިތީމުގެ ސުޕައިޑަރ ސިޓީއާއެވެ.\nގަރާޖު ސިޓިގެ ދެވަނަ މެޗުގައި އިއްޔެ ހަވީރު ބައްދަލު ކުރީ އަނގޮޅިތީމުގެ އަލްހަދީދު އާއެވެ. މި މެޗު 1-0 ކާމިޔާބު ކުރީ ގަރާޖް ސިޓީއެވެ.\nދެ ޓީމުން ވެސް ދާދި ހަމަ ހަމަ ކުޅުމެއް ފެނިގެން ދިޔަ މި މެޗުގެ ހަމަ އެކަނި ގޯލް ގަރާޖު ސިޓީއަށް ކާމިޔާބުކޮށްދިނީ އެޓީމުގެ ޖޯޒީ ނަންބަރު 11 އަހުމަދު މުއާޒުއެވެ. މެޗުގެ މޮޅު ކުޅުންތެރިޔާގެ މަގާމަށް ވެސް ހޮވުނީ އަހުމަދު މުއާޒުއެވެ.\nމި މެޗުން އަލް ހަދީދު ބަލިވި ނަމަވެސް ފުރަތަމަ މެޗުގައި ސްޕައިޑަރ ސިޓީގެ މައްޗަށް އެޓީމުން ވަނީ 1-0 ގެ ނަތީޖާއަކުން ކުރި ހޯދާފައެވެ.\nރ.އަނގޮޅިތީމު އަނގޮޅިތީމް ސްޕޯޓްސް ކުލަބް އޭއެސްސީ ސޮކާ ޗެންޕިއަންޝިޕް\nފަހަތުން އަރާ އިފުރުގެ ދެވަނަ މެޗު ކާމިޔާބުކޮށްފި\nއަލިބެ ފަސްދާނުލުން މިރޭ އީޝާ ނަމާދަށް ފަހު\nއޭވައިސީން އަލިފުށި އަދި އަނގޮޅިތީމްގައި ބޭއްވި ދަރުސްތައް ކާމިޔާބުކަމާއެކު ނިންމާލައިފި\nއަނގޮޅިތީމް އަދި ފައިނުގައި ފުޓްސަލް ދަނޑެއް އަޅަނީ\nޔޫތު ޓްރާންސްފޯމިން ޓްމޯރޯ ސީރީސްގައި އޭވައިސީން ބައިވެރިވެއްޖެ\nއޭވައިސީން އަނގޮޅިތީމްގައ ޝެއިޚް އިލްޔާސްގެ ޙާއްސަ ދަރުހެއް ބާއްވަނީ


ކައިވެނީގެ މުހިންމުކަން(2ވަނަ ބައި) | ޙެޔޮބަސް\nHome އިޖްތިމާއީ ކައިވެނީގެ މުހިންމުކަން(2ވަނަ ބައި)\nކައިވެނީގެ މުހިންމުކަން(2ވަނަ ބައި)\nކައިވެންޏަކީ ކީރިތި ޤުރުއާނުންނާއި ކީރިތި ރަސޫލާގެ ސުންނަތުން ޘާބިތުވާ، ޝަރުޢުގައި އޭގެ ޙުކުމްތައް ބަޔާންވެގެންވާ ދީނީ އަޅުކަމެކެވެ. އަދި ދުނިޔެވީފައިދާތައްވެސް އެކަމުން ލިބިގެންދާ މުޢާމަލާއެކެވެ.\nކީރިތި ޤުރުއާނުގައި މާތް ﷲ ވަޙީ ކުރައްވާ ފައިވެއެވެ.﴿وَإِنْخِفْتُمْأَلاَّتُقْسِطُواْفِىٱلْيَتَامَىٰفَٱنكِحُواْمَاطَابَلَكُمْمِّنَٱلنِّسَآءِمَثْنَىٰوَثُلاَثَوَرُبَاعَفَإِنْخِفْتُمْأَلاَّتَعْدِلُواْفَوَاحِدَةًأَوْمَامَلَكَتْأَيْمَانُكُمْذٰلِكَأَدْنَىٰأَلاَّتَعُولُواْ﴾މާނައީ:”ޔަތީމުންނާމެދު ޢަދުލުވެރި ނުވެވޭނެކަމަށް ތިޔަބައިމީހުންނަށް ހީވެ، ބިރުގެންފިނަމަ (އެބަހީ: ތިޔަބައިމީހުންގެ ބެލުމުގެ ދަށުގައިވާ ޔަތީމު އަންހެން ކުދިންނާ ކައިވެނި ކުރުމުގައި، ޢަދުލުވެރި ނުވެވޭނެކަމަށް ހީވާނަމަ، އެނޫން) އަންހެނުންގެ ތެރެއިން، ތިޔަބައިމީހުން ހިތްރުހޭ ބަޔަކާއި ކައިވެނީ ކުރާށެވެ. ދެމީހުނާއެވެ. ނުވަތަ ތިންމީހުންނާއެވެ. ނުވަތަ ހަތަރު މީހުންނާއެވެ. ފަހެ، ޢަދުލުވެރި ނުވެވޭނެކަމަށް ބިރުގެންފިނަމަ، އެކަކާއެވެ. ނުވަތަ ތިޔަބައިމީހުންނަށް މިލްކުވެގެންވާ އަޅުއަންހެނުންނާއެވެ. އެގޮތް ތިޔަބައިމީހުން އަނިޔާވެރިނުވުމާ ގާތްކަން ބޮޑެވެ.”\nއަދި ހަމައެފަދައިން ކީރިތި ރަސޫލާ ޙަދީޘް ކުރައްވާފައިވެއެވެ.(يامعشرالشبابمناستطاعمنكمالباءةفليتزوجفإنهأغضللبصروأحصنللفرجومنلميستطعفعليهبالصومفإنهلهوجاء)މާނައީ: “އޭ ޒުވާނުންނެވެ! ތިޔަބައިމީހުންގެ ތެރެއިން ކައިވެނި ކުރުމަށް ކުޅަދާނަވާ މީހުން ފަހެ ކައިވެނި ކުރާހުށިކަމެވެ. އެއީ ލޮލަށް ރައްކާތެރިކަން ބޮޑުވެފައި، ޖިންސީ ގުނަވަންވެސް އެންމެ ރައްކާތެރިކަން ބޮޑު ގޮތެވެ. އަދި މީހަކާ އިނުމަށް ކުޅަދާނަކަން ލިބިފައިނުވާ މީހާގެ މައްޗަށް އޮތީ ރޯދަހިފުމެވެ. ފަހެ ހަމަކަށަވަރުން އެއީ އޭނާ ނުބައިކަންތައްތަކުން ދުރުކޮށްދޭ އައްޑަނައެކެވެ.”\nކައިވެނި ޝަރުޢު ކުރެއްވުމުގެ ޙިކުމަތް\nމާތް ﷲ އުފައްދަވާފައިވާ ޚަލްޤުތަކުން އެތަކެތީގެ ދަރިފަސްކޮޅު ދެމެހެއްޓުމަށްޓަކައި ދެޖިންސުގެ ގުޅުމަކީ ވަރަށް މުހިންމު ކަމެކެވެ. ކީރިތި ޤުރުއާނުގެ ޒާރިއާ ސޫރަތުގެ 49 ވަނަ އާޔަތުގައި މާތް ﷲ އަންގަވަނީ މިފަދައިންނެވެ.﴿وَمِنكُلِّشَيْءٍخَلَقْنَازَوْجَيْنِلَعَلَّكُمْتَذَكَّرُونَ﴾މާނައީ: “ކޮންމެ އެއްޗަކުން ތިމަންރަސްކަލާނގެ (އަންހެން ފިރިހެން) ދޭތި އުފެއްދެވީމެވެ. އެއީ ތިޔަބައިމީހުން ހަނދުމަ ކުރުމަށްޓަކައެވެ.”\nT ކައިވެންޏަކީ އެންމެހާ ފާޙިޝް ޢަމަލުތަކުން ދުރުހެލިކޮށްދޭ ހަތިޔާރެކެވެ.\nޖިންސީ އެދުމަކީ އެއްމެ ވަރުގަދަ އަދި އިންސާނުން އެކަމަށް ކެއްތެރިވާން އެންމެ އުނދަގޫ އެއްކަމެވެ. އަބަދުވެސް އިންސާނާއަށް މަޖުބޫރު ކުރާނީ އެކަން ފުރިހަމަ ކުރުމުގެ މަގެއް ހޯދުމަށެވެ.އެފަދަ މަގެއް ނުފެނިއްޖެނަމަ ގިނަމީހުން ހަމަނުޖެހޭ ގޮތްވެދެެއެވެ. އަދި ނުބައިމަގުވެސް އިޚްތިޔާރު ކުރެއެވެ. މިފަދަ އެެދުންތައްެ ރަނގަޅު ގޮތުގައި ފުރިހަމަކޮށް ނަފްސަށް ހަމަޖެހުމެއް ހޯދުމަށް އިސްލާމްދީން ކައިވެނި ހުއްދަ ކުރެއްވިއެވެ. އަދި މާތް ﷲ ވަނީ ޒިނޭއާއި ކައިރިނުވުމަށާއި އަދި ޒެނޭއާއި ކައިރިވެވޭފަދަ އެންމެހާ ޢަމަލުތަކުން ދުރުހެލިވެތިބުމަށް ޢަމުރު ކުރައްވާފައެވެ. މާތް ﷲ ވަޙީ ކުރައްވާފައިވެއެވެ. ﴿وَلاَتَقْرَبُواْالزِّنَىإِنَّهُكَانَفَاحِشَةًوَسَاءسَبِيلاً﴾މާނައީ: “އަދި ތިޔަބައިމީހުން ޒިނޭއާއި ކައިރިނުވާށެވެ! ހަމަކަށަވަރުން، އެއީ ހުތުރުކަން ބޮޑުވެގެންވާ ފާފައެއްކަމުގައިވިއެވެ. އަދި މަގެއްގެގޮތުން އެކަންތައް ހާދަހާ ނުބައިވެގެން ވެއެވެ.” އަދިވެސް ވަޙީ ކުރައްވާފައިވެއެވެ.﴿قُلْلِّلْمُؤْمِنِينَيَغُضُّواْمِنْأَبْصَارِهِمْوَيَحْفَظُواْفُرُوجَهُمْذٰلِكَأَزْكَىٰلَهُمْإِنَّٱللَّهَخَبِيرٌبِمَايَصْنَعُونَ﴾މާނައީ: “މުއުމިނު ފިރިހެނުންނަށް، އެއުރެންގެ ބެލުންތައް ތިރިކުރުމަށާއި، އެއުރެންގެ ފަރުޖުތައް (އެބަހީ: ޖިންސީ ގުނަންތައް) ރައްކާތެރި ކުރުމަށް ކަލޭގެފާނު ވިދާޅުވާށެވެ! އެގޮތް އެއުރެންނަށްޓަކައި، ޠާހިރުކަން ބޮޑެވެ. ހަމަކަށަވަރުން، ﷲ އީ، އެއުރެން ކުރާކަންތައް މޮޅަށް ދެނެވޮޑިގެންވާ ރަސްކަލާންގެއެވެ.”\nއިސްވެދިޔަ އާޔަތްތަކުގައިއަންގަވާފައިވާފަދައިން ޢަމަލުކުރާނޭމަގު މާތްﷲ ވަނީ ދައްކަވައިދެއްވާފައެވެ. އާދޭހެވެ. އިންސާނާ ހެއްދެވި ރަސްކަލާނގެ އޭނާގެ ތަބީޢަތުގައި ޝަހުވަތްތެރިކަން ލެއްވިފަދައިން އެކަންފުއްދާނޭ މަގުވެސް ވަނީ އަންގަވާދެއްވާފައެވެ. މިކަމަށްޓަކައި ކަނޑައަޅުއްވާފައިވާ ހަމައެކަނި މަގަކީ ކައިވެންޏެވެ. މުޖުތަމަޢަށް ގެއްލުމެއްނުދީ މީހަކަށް އޭނާގެ ޖިންސީ ހަކަތަތައް ބޭރަށް ނެރެވެން އޮތީ މިމަގުންނެވެ. ޖިންސީ އެދުންތައް ޙާޞިލު ކުރެވެންއޮތީ މިވަޞީލަތުންނެވެ. އަންހެނަކާއި ފިރިހެނަކު ގުޅުވައިދޭ ފިޠުރީ މަގަކީ ވެސް މިއީއެވެ. ދެމީހުން ބައްދަލުކޮށްދޭ ޠަބީޢީ ތަނަކީވެސް ކައިވެންޏެވެ. އެދެމީހުންނަށް ނަފްސީ އަދި ޙިއްޞީ އަރާމު ލިއްބައިދެނީވެސް ހަމަ ކައިވެންޏެވެ. ދެމީހުންގެ ގުޅުންތައް ބަދަހިކޮށްދޭ އިޖުތިމާޢީ ވަޞީލަތަކީވެސް ކައިވެންޏެވެ.ފަހެ، ޖިންސީ ޣަރީޒާތައް ފުއްދުމަށްޓަކައިކައިވެނީގެ މަގު އިޚްތިޔާރު ކުރުން ލައްވާފައިވަނީ ތިމާގެ ޢިއްފަތްތެރިކަމާއި، އިންސާނީ މުޖުތަމަޢު ފަސާދައާއި ނުބައިކަމުގެ ތެރެއަށް ވެއްޓިގެން ދިޔުމުން ސަލާމް ކުރުމުގެގޮތުންނެވެ. ރަނގަޅު ޖައްވަކާއި ވެއްޓެއް އަދި އިންސާނީ ކާއިނާތު އުފެދި ބޮޑުވުމަށް ރަނގަޅު ބިމެއް ހޯދައި ދިނުމުގެ މަސައްކަތާއި ގެރެންޓީ ދިނުމަށްޓަކައެވެ.މާތް ﷲ ޥަޙީކުރަށްވާފައިވެއެވެ. ﴿وَمِنْآيَاتِهِأَنْخَلَقَلَكُممِّنْأَنفُسِكُمْأَزْوَاجاًلِّتَسْكُنُوۤاْإِلَيْهَاوَجَعَلَبَيْنَكُممَّوَدَّةًوَرَحْمَةًإِنَّفِىذٰلِكَلَآيَاتٍلِّقَوْمٍيَتَفَكَّرُونَ﴾މާނައީ:ތިޔަބައި މީހުންނަށްޓަކައި ހަމަތިޔަބައިމީހުންގެ ނަފްސުތަކުން އަނބިންހެއްދެވިކަމީ، އެކަލާނގެ ކުޅަދުންވަންތަކަމުގެ ހެކިތަކުގެ ތެރެއިންވާ ކަމެކެވެ. އެއީ ތިޔަބައިމީހުން އެކަނބަލުންގެ ފަރާތުން ހަމަހިމޭންކަން ލިބިގަތުމަށްޓަކައެވެ. އަދި އެކަލާނގެ ތިޔަބައިމީހުންގެ މެދުގައި ލޯތްބާއި އޯގާވެރިކަން ލެއްވެވިއެވެ. ހަމަކަށަވަރުން މިކަމުގައި ވިސްނާ ފިކުރުކުރާ ބަޔަކަށް ހެކިތަކެށް ވާކަން ކަށަވަރެވެ.”\nހަމައެފަދައިން ކީރިތި ރަސޫލާގެ ޙަދީޘެއްގައިވެއެވެ.”عَنْأَبِيالزُّبَيْرِقَالَقَالَجَابِرٌسَمِعْتُالنَّبِيَّصَلَّىاللَّهُعَلَيْهِوَسَلَّمَيَقُولُإِذَاأَحَدُكُمْأَعْجَبَتْهُالْمَرْأَةُفَوَقَعَتْفِيقَلْبِهِفَلْيَعْمِدْإِلَىامْرَأَتِهِفَلْيُوَاقِعْهَافَإِنَّذَلِكَيَرُدُّمَافِينَفْسِهِ”މާނައީ: ޖާބިރުގެފާނުގެ އަރިހުން ރިވާވެގެންވިއެވެ. އެކަލޭގެފާނުން ވިދާޅުވިއެވެ. ސަލާމާއި ޞަލަވާތްލެއްވި އިތުރުއެކަލޭގެފާނު ޙަދީޘްކުރައްވަނިކޮށް ތިމަން އަޑުއެއްސެވީމެވެ. “އަންހެނަކު ރީތިވެގެން ތިމާގެ ހިތުގައި އަށަގެންފިނަމަ، ތިމާގެ އަމިއްލަ އަނބިމީހަގެ ގާތަށް އައިސް އެނދުދާން ކުރާހުށިކަމެވެ. އޭރުން އޭނާގެ ހިތުގައިވާ ކަންތައް ފިލައިގެން ހިނގައިދާނެއެވެ.”\nއަޅުގަނޑުމެން އެންމެބޮޑަށް ހަނދާންބަހައްޓަންވީކަމަކީ، ޒިނޭއަކީ ބޮޑެތިފާފައިގެ ތެރޭގައި ހިމެނޭ މުޑުދާރު ޢަމަލަކަށް ވުމާއެކު، ބައްޕަޔަކު ނޭންގޭގޮތުގައި އިންސާނަކު އުފަންވުމަކީ އިންސާނިއްޔަތަށް ލިބޭ ވަރަށް ބޮޑު ނިކަމެތިކަމެކެވެ. އަބުރުނެތް ދަރިންތަކަކުން އިންސާނީ މުޖުތަމަޢުގެ ހަމަހިމޭންކަން ގެއްލި ފަސާދަވެ ދިޔުމީ ވަރަށް ގާތުގައިވާ ކަމެކެވެ. އިސްލާމްދީން މަސައްކަތްކުރަނީ މާއްދީ އެދުންތަކަށް ނުހެއްލޭ އިންސާނުންތަކެއް ބިނާކުރުމަށެވެ. އަދި މާތް ﷲ، މީސްތަކުން އެފިޠުރަތެއްގެ މަތީގައި އުފައްދަވާފައިވާ ފިޠުރަތާއި އެއްގޮތްވާ ގޮތުގެމަތިން ދުނިޔޭގައި އުޅުމެވެ.\nT ކައިވެންޏަކީ ދަރިން ވިހެއުމަށް އެންމެ ރަނގަޅު ވަޞީލަތެވެ. އަދި ހެޔޮގޮތުގައި ނަސްލު ގިނަކޮށް ނަސަބު ރައްކާތެރިކޮށްދޭ އެންމެ ރަނގަޅު ވަޞީލަތެވެ. އެއީ އިސްލާމީ މުޖުތަމަޢުގައި ރަނގަޅު ޞާލިހު އަދި ތަހުޒީބު ނަސްލެއް ދެމިއޮތުމަށާއިއިންސާނީ ނަސްލު ޝަރުޢީ ހަމަތަކާއެއްގޮތަށް ހެޔޮގޮތުގައި ދެމެހެއްޓުމަށްޓަކައެވެ.\nT ކައިވެނީގެ ސަބަބުން މައިވަންތަކަމާއި ބަފައިވަންތަކަމުގެ ލޯބި ދަރިފުޅާމެދު އުފެދި އެއްބަޔަކު އަނެއްބަޔަކަށް ރަޙުމްކޮށް އޯގާތެރިވެ އުޅެއެވެ. މިއޯގާވެރިކަމާ ނުލައި އިންސާނިއްޔަތުކަން ފުރިހަމަ ނުވާނެއެވެ.\nT ކައިވެނީގެ ސަބަބުން އިންސާނާގެ ފިކުރުތަކާއި ޝުޢޫރުތަކަށް ބަދަލު އާދެއެވެ. އަދި ދަރިން ލިބި އެކުދީން ބަލާބޮޑު ކުރުމުގެ މަސްއޫލިއްޔަތު އުފުލާން ޖެހުމުން އެކުދީންނަށްޓަކައި ކުރަންޖެހޭ ކަންތައްތައް ކުރުމުގައި އިންސާނާ މުރާލިވެއެވެ.\nT ކައިވެނީގެ ސަބަބުން ގޭތެރޭގެ ކަންތައްތައް ބެހި ވަކިނިޒާމެއްގެ ދަށުން ދެމަފިރިން އެމީހުންގެ މަސައްކަތްތަކުގައި މަސްޣޫލުވެދެއެވެ.\nދަރީން ލިބިޢާއިލާތައް ގުޅި އެއްބަޔަކު އަނެއްބަޔަކަށް އެހީތެރިވެދީ އުޅުމުން ކަންތައްތައް ފަސޭހައިން ޙައްލުވެއެވެ. އަދި އޭގެ ސަބަބުން އެކުވެރި މުޖުތަމަޢެއް އުފެދޭނެއެވެ.\nسورة النساء : 3\nسورة النور : 30\nPrevious articleކުފުރުގެ ވައްތަރުތައް\nNext articleރާއްޖޭގައި އާދަޔާ ޙިލާފައް މަރުވަމުންއަންނަ މަސް\nއިޖްތިމާއީ Apr 10, 2012